text:
2013年6月18日,星期二 (上午), 大阪天氣
最後一日响大阪,哩日天氣預計會由陰天轉為落雨
幸運之神嘅眷顧,本來預計有30%落雨,但結果都無,只係持續陰天
哩日其實係無行程,只係SHOPPING+食
前一日仲响京都清水寺觀光
返到大阪去左梅田,仲有鶴見三井OUTLET,其實未專注响心齋橋SHOPPING
哩朝早臨出發前,友人問白加煎今日去邊?
友人話佢自己已經買晒野要收手,所以今日無野好做
白加煎當時心諗(只係諗) :
你咁講唔係想叫我陪你去觀光嘛?!
你唔好好安排時間,火速完成SHOPPING行動
咁係你嘅事,我無負任要陪你遊山玩水,咩都就晒你架喎!
其實去到最後一日,白加煎心入面對友人已經有啲"無視"嘅態度
因為知道就快返到香港就會甩難,唔駛再日日啞忍
白加煎好坦白咁講:
你唔係仲想觀光嘛?!今日唔可以離開大阪架喎!
如果你想觀光,咁你自己去大阪城公園行下囉!
你買完野啫,我未買完架,朋友托我買嘅野都未買到,响心齋橋我都未買完野
白加煎都唔想再咁高度重視友人,行程中累積埋咁多火,終於都要爆啲出黎減壓
最後友人決定自己响附近逛下街
其實無野做,响日本WINDOW SHOPPING都會開心架喎!
友人好似已經等唔切, 想即刻坐飛機返香港大派手信咁樣
白加煎無理咁多,大家就响難波高島屋分頭,到午飯時間先再會合
午飯時間又到,哩日揀左去食好期待嘅沖繩海提子
不過都要行到南船場,過埋TOKYU HANDS
唔想再花銀両SHOPPING嘅友人,已經對於任何事都無興趣
平日對於揾路都顯得唔願意嘅友人,响哩個情況下就更加無晒表情
白加煎雖然手上有地圖,但有時揾唔到就係揾唔到
為左唔想友人太目無表情,白加煎已經問左兩個响附近舖頭返工嘅人,但都係揾唔到
友人仲要插咀俾啲錯誤意見
當時恨不得有個掣,可以"禁"走佢,唔好响度影响旁人嘅心情
唔輕易放棄嘅白加煎响友人嘅無形壓力下,終於又要讓步咁話:
揾多10分鐘都揾唔到就放棄,咁就求其揾間食店啦!
其實白加煎當時後悔緊,早知哩日連食飯都分頭行動啦! 阻住晒!
白加煎真係好想可以食到沖繩海提子
結果兩個人行出大街,白加煎好努力咁再用心望地圖
之後就見到"大阪南船場郵便局"哩個提示,結果咁就揾到哩間咁隱閉嘅食店
地點真係幾隱閉,哩幢大廈嘅走廊入面
店名:IKR51
不過大廈門外都放左好多餐牌,食物介紹
食店內觀
食店掌舵人
食店响食評網站號分數係3.23分 (滿分係5分)
哩次白加煎悉心揀嘅食店,全部都至少有3.5分嘅評分
哩間算係比較低分,不過哩度嘅沖繩海提子吸引白加煎
哩度主打都係各式海鮮丼
飯嘅非一般煮法係賣點之一
哩件係電話保護殼(店內裝飾品),像真度又幾高
友人嘅注文:トロ丼+玉子, 盛惠1000 YEN
哩個係套餐,仲包括味增湯,豆付
飯嘅份量唔算大,一般女仕食就啱啱好
海提子有咬感,而且有天然咸味,幾得意嘅食物
海提子配大魚子,哩個口感都相當夾
套餐盛惠980 YEN,仲要係數量有限
食完飯,白加煎同友人再度分頭活動
哩次响心齋橋發現哩間似顏絵,實在好欣賞哩啲作品
哩日"樂土"航班於21:15起飛,用關西機場二號客運大樓
所以時間唔能夠預得太緊迫
再加上哩次選擇响OCAT坐巴士去機場,以往白加煎係會坐鐵路
唔知巴士會唔會爆滿,再加上一個鐘頭先有一班車,所以大家都同意預早時間返出機場
分頭SHOPPING完畢再會合一齊,哩日友人顯示一個無能量嘅表情
返酒店前,白加煎要去OCAT地庫間超市買啲野
友人就無興趣,寧願先得返酒店坐着等,至少酒店可以WHATSAPP
無左SHOPPING為能量嘅彈藥(=錢)友人即刻安靜晒
再加上又要帶個殘廢行李喼返香港,仲有一個大NIKE袋做手提,漫長路程先返到香港
友人嘅殘癈行李喼,白加煎見到都眼冤,不過繼續閉咀NO COMMENT
因應友人之前推個殘廢行李喼而响街上發爛渣
詳文請CLICK:
2013 日本之旅 DAY 4 @ 大阪 - 行李喼惹的禍
當時要安撫友人哩啲發爛渣情緒,白加煎提出可以由難波東橫INN坐的士去OCAT
當時友人話可以全數由佢支付
(其實都好合理,哩個係佢嘅額外需要,並唔係白加煎嘅需要)
只係未有定案係咪一定坐的士,所以白加煎都無回應的士費係咪由友人獨付
去到最後哩日,白加煎已經想同友人計清楚啲錢銀,人情瓜葛
對白加煎黎講,唔熟嘅人更加要數目分明,無謂日後俾人有話柄
所以決定的士費係平分
白加煎話的士費由大家平分,友人聽到都無堅持要俾晒600 YEN
响哩個行程中發生咁多事,哩300 YEN必定要俾,大家已經唔係咁熟
錢或者人情都唔可以隨便欠人,哩個係白加煎嘅做人之道
截左的士上左車,話俾司機聽要去OCAT,司機都愕然左一陣,以為自己聽錯
徒步10分鐘就去到嘅地方竟然有人選擇坐的士
OCAT指示牌係5號閘口上車
全車乘客唔夠20人,哩次發現左巴士去關西機場方便過坐鐵路
至少唔駛搬行李上上落落,難波哩區都幾方便
去到一號客運大樓,要上2樓先去到二號客運大樓
穿過JR/南海電鐵站,落返地面坐機場接駁巴士
咁先去到第二客運大樓
航班出發前2小時至50分鐘,電腦及柜枱服務先會運作
先响機場解決晚餐,可以去快餐店,又有便利店
便利店嘅便當有返熱服務,仲有可樂餅
白加煎至愛之一
友人就响快餐店食晚餐,食完仲唔執好餐盤就走,好明顯友人嘅心已經唔响日本
可能已經飛左返香港
機場有無料WIFI,友人全副精神去WHATSAPP,哩個活動都係友人全日最元氣嘅時間
白加煎就寧願把握時間,連便利店都唔放過,誓要繼續投入响日本情懷中
俾錢出門旅行,唔係為左要上網,或者WHATSAPP,更加唔係為親友搜羅大量手信
經過哩次結伴之旅,白加煎深明自己同友人係兩個概念唔相同嘅人
白加煎一直所認識嘅友人,唔係哩個德行
可能友人响香港時被至愛家人全天候"操控",所以行為上比較有自制+收歛
但哩次可以脫離"操控",眼前嘅友人變成一個陌生人,原來哩個先係真面目
等左一段時間,CKECK-IN時開始,乘客要用電腦輸入資料
咁先會攞到登機證,都有工作人員响旁邊作協助
之後隨即過埋行李X光檢測
白加煎先突然記起玩花火時嘅打火機,仲放响行李喼入面,未丟
結果响度同啲職員擾攘左一陣,大家先明白發生咩事
攞返火機出黎,行李要再過X光撿查,先可以做托運
"樂土"嘅寄艙行李限重為20KG,白加煎嘅行李係19.5KG,預得啱啱好
不過當中有2.6 KG係為寄放响白加煎嘅行李入面
當白加煎借出個大NIKE俾友人時,其實友人係可以自己負責返自己嘅全部行李
即係連暫放响白加煎行李入面嗰2.6KG送俾親友嘅手信,仲有兩個大碗麵
不過友人完全無意識認為要自行負責返自己"買大左"嘅後果
哩個行為都係令白加煎更加反感,有時不滿嘅事係逐件事咁累積出黎
冰封三尺,非一日之寒
友人連提議自己負責返自己嘅行李都唔認為有必要
白加煎同佢出門就好似應份要照顧週到
當然係值得交嘅朋友就唔會咁計較,但相反嘅話,就係事事都會計較
咁大個人都應該識得一啲人情世故,"老奉"咁只會令人反感
大可以話白加煎咁樣對朋友係虛偽,不過白加煎嘅立場只係會嚴選朋友
為人仆心仆命之前,都要睇清楚對方係咪值得自己咁樣做
行李寄左艙,即刻少左個重担,友人即刻精神返啲
6日行程白加煎一直都好愛鍚自己嘅健全行李喼
咁多次有佢相隨到日本,佢都盡力為白加煎效命,大家嘅感情都相當深厚
白加煎嘅行李喼最厲害嘅記錄係負重28.5kg,嗰次白加煎都"買大左好多"
不過一人做事一人當,買咁多野當然要預左自己有能力搬返香港先會買
唔係買左就大安旨意有人應份幫自己
哩啲都係作為一個正常成年人為自己負責任嘅表現
去到機場禁區有得SHOPPING,友人又靈魂回歸,因為準備响機場最後衝次
由未出發直到行程最後哩日,友人不時唸唸有詞:
去到機場禁區要買香蕉蛋糕俾同事,白之戀人俾亞囡,薯條三兄弟.......
全部都係友人要豪俾親友嘅手信
友人响哩度用信用咭買左十幾盒禮盒裝手信
終於白加煎忍唔住要講:
見你買咁多野做手信,我會認為你相識滿天下,先需要買咁多手信派俾人
以上哩句說話絕對係"有骨"先咁講
白加煎心諗:
你對你啲朋友就咁有體面,咁豪氣大方
收禮人同時收到有得食,有得睇又有得用嘅野,開心過收到出奇蛋啦!
你去旅行嘅目的就為左返香港派手信,表現自己豪 ,大方闊綽
背後原來係旨意其他人應份幫你做托運工作
你要豪就要徹底咁豪氣,用自己能力將啲野抬返香港,咁先係有誠意
再唔係就出手大方闊綽啲,請個跟得褓母同遊日本,等跟得褓母提供搬運服務
因為就快返到香港,白加煎都終於唔再選擇啞忍,都忍夠啦!
全程又要受人氣,之後仲要幫手做"老奉"托運
薯條三兄弟係北海道手信,所以去到機場禁區先買到
名古屋機場就限定一人只限買3盒,關西機場就一人限買一盒
哩個真係幾好味!
日本朱古力唔及歐洲朱古力,不過ROYCE算係做得幾好,至少追得到歐洲出品
尤其日元兌換平左,ROYCE更加比起响香港抵買
哩次白加煎買左咖啡色外盒,黑色外盒,結果咖啡色好食啲


c: text/html

text:
俾面向太李連杰出山撐向佐13,456views│2016年07月09日早幾年自爆有甲亢,即係甲狀腺功能亢進症嘅李連杰,近年主力養病,係死黨向太開到口,先至叫得郁呢位國際巨星出山演,幫下手拱照寶貝仔向佐嘅新片,係呢套《封神傳奇》入面佢哋兩個有唔少對手戲㗎!呢位白髪道長硬係有d面熟,由白轉黑會唔會易認啲呢?李連杰今次做神機妙算嘅姜子牙,主力文戲,easyjob啦!至於打鬥嘅重任梗係由飾演姬雷嘅向佐負責 ...
俾面向太 李連杰出山撐向佐
13,456 views│2016年07月09日
早幾年自爆有甲亢,即係甲狀腺功能亢進症嘅李連杰, 近年主力養病,係死黨向太開到口,先至叫得郁呢位國際巨星出山演,幫下手拱照寶貝仔向佐嘅新片,係呢套《封神傳奇》入面佢哋兩個有唔少對手戲㗎!
呢位白髪道長硬係有d面熟,由白轉黑會唔會易認啲呢?
李連杰今次做神機妙算嘅姜子牙,主力文戲,easy job啦!
至於打鬥嘅重任梗係由飾演姬雷嘅向佐負責啦,唔係操到咁fit邊有機會show off 呀!
除咗李連杰,佢同扮哪吒嘅文章仲有新任Daddy安志杰都有唔少對手戲.
導演許安仲話向佐戲入面個對翼,係成套戲最具挑戰嘅一環,係將「生物模仿學」嘅concept,混入當中做成,大家又掂睇呢?

robotstxt: allowed

filter: keep


text:
今日天氣好得不得了, 26 度有太陽有微風, 仲唔算多人添
好多次都冇機會入怪獸大學, 今日見條隊短短地入去參觀下
俾小慈小明個樣笑死
佢兩個呢張扮院長, 小慈超似呀!
毛毛嚇人呀, 嘩~~~~~~~~~
好少機會一家合照, 我地今日既 dress code 係白色, 型嗎? :)
就腳, 我地順便去埋隔離畫大眼仔米高
唔同時段畫唔同角色, 都幾好玩
出黎岩岩好睇飛天巡遊, 食住麵咁等幾爽呀
係我衰, 教識佢地洗手唔好抹住用 d 水花彈人, 而家自食其果
小朋友既開心真係好簡單, 呢個過冷河佢地玩左好耐, 笑聲震天, 成頭濕晒
指定動作一定要睇獅子王, 小明終於明白呢隻係機械長頸鹿, 唔係真既
森林河流之旅係小明最愛
因為要玩到 11:00 pm 怕佢地捱唔住, 坐低食餐飯先
個月亮現場睇大好多架, 天氣真係好好, 好鍾意秋天 ^^
等緊睇夜光鬼魅巡遊, 你睇我地件衫幾夜光
南瓜王阿積出場弟弟向佢大叫: "我地頭先已經食左你喇, 我地飲左南瓜湯!!"
周圍都係南瓜裝飾, 弟弟話食晒你地!
試新野, 難得見到車仔排 30 分鐘, 小慈對上一次玩都未夠 4 歲 一 d 印象都冇, 小明更加係未玩過, 完全唔知有呢樣野添 :p
勁開心! 超鍾意玩渣車, 未落車已經想玩多次
本來想玩小飛象, 點知打蛇餅越夜越多人, 爸爸話係要排隊都去玩 Woody 啦
都要排 20 分鐘, 兩姐弟越夜越精神
未試過夜晚黎呢邊 d 光好詭異
真係玩到 11:00pm 關門先走, 小明出奇地捱得, 超勁!!


text:
Thursday, 10 October 2013
電子鎖
電子鎖有咩好處呢? 當然係方便啦, 仲記得細個時, 有次媽媽開住個鐵閘, 走左去隔離屋門口吹水, 而我當時就無知, 走去閂左個閘, 結果......咪要搵開鎖佬囉, 哈哈, 仲俾媽媽鬧左一餐, 因為個陣其他人都係有排都未返, 我媽又煲梗湯, 所以要即刻搵人開鎖!!
上間屋倒垃圾要去後樓梯, 好多時都係老公負責, 但老公唔係家就係我去倒啦, 有幾次都係好驚個門會俾風吹埋, 要搵野頂住度門, 一閂埋就大鑊架喇, 而家換左電子鎖就唔駛煩了, 哈哈!!
牌子方面, 好多人都係鍾意用三星, 但我就一直對呢個牌子冇咩好感, 就算電話我都係死都唔肯換!
電子鎖有分拍卡, 指紋同埋密碼, 我就鍾意用指紋+密碼, 用拍卡既即係要帶張卡出街, 咁我用電子鎖都係貪方便唔駛帶鎖匙之嘛, 又要帶張卡咪好煩!
上網搵下, 其實唔太多選擇, 之後俾我發現左YALE+GATEMAN一齊出左一隻指紋+密碼既, 呢隻仲要有後備匙, 即係萬一有咩壞或冇電, 可以用後備匙開都得, 完全符合晒我要求!!
上手有鐵閘係度, 本來我地都想留返, 最多咪唔鎖鐵閘, 一來掉左好浪費, 二來成層樓都有, 如果我地冇好怪嘛, 但佢鐵閘個款係一閂門就鎖, 一定要用鎖匙開, 咁即係又要帶鎖匙, 最後師傅話其實如果人地要爆你屋, 你用鐵閘一樣都爆到, 唔保護得好多, 所以我地都係放棄鐵閘了!!
裝修到尾聲, 師傅催我地裝鎖, 咁佢地先可以拆左個鐵閘, 所以我地約左人上黎裝, 教埋我地點用, 以後出街唔駛帶鎖匙喇!!
2 comments:


text:
艾利絲今次算快啦,只係遲左一個星期,hehe
話咁快包包已經十個月啦,上個月"麻煩"嘅包包,今個月喺食方面好左,但行為上就只有"更加麻煩"╮(╯_╰)╭
重
無磅重,應該都係20磅左右
食
由於要包包食奶實在太辛苦,下午茶餐奶幾經博鬥佢先食2安,所以呢個月我決定轉三固啦!但係一粥兩糊,糊仔用奶開,咁樣都仍然有奶落肚,仲有加其他蔬菜蓉,多營養包包又肯食!唔知係咪飲少左奶,其餘兩餐奶都regularly飲到4-5安,算好好架啦,mama我都唔再要半夜起身跑數!(不過真係咪講,呢兩日包包好似又黎玩野!)
但係呢,包包食粥仔糊仔時就要電視餸飯,佢要一邊睇迪士尼dvd一邊食,睇其他唔得架喎!無歌聽佢就會勁無耐性食,又r頭,又發脾氣,又唔肯食!一聽歌就定晒,好投入咁睇架!唉,雖然我都唔想,但真係無辦法!
題外話:我包包真係好鍾意聽歌,如果飲奶時唱住歌,佢會飲多啲架.佢有時好曳唔肯停時,我就會抱住佢唱歌歌,佢就會冷靜.有時唔肯nap而佢又係眼訓嘅話,唱住歌佢就會乖乖聽,聽聽下就訓著.到依家都會開床鈴聲畀佢訓.可憐mama我一日唱幾十次abc同twinkle twinkle little star!
訓
唔知係咪大左,日頭唔使訓咁多,包包間唔中會唔肯nap,但無nap嗰時會勁忟勁麻煩,所以有時要迫佢訓!不過迫都唔容易,佢會係咁反身想企咁唔肯訓,往往要喊一陣攰啦先肯訓囉!
行為
呢個月嘅包包好明顯又進步左啦!!
- 已經識扶住行來行去
- 之前包包企喺度唔識坐返低,會叫救命.呢個月裡面,見到佢識放手啦,開頭個patpat "櫈"落地下,依家仲會慢慢踎低先坐低呢
- 仲識得由爬嘅pose轉去坐
- 一連串動作:反身,爬,轉坐,扶住企起身,再扶住行,真係大個仔啦
- 自從識得轉坐起,就識得由腹爬變四腳爬爬啦
- 扶住佢underarm 會好似識行咁周圍行,最鍾意行入廚房攪攪震.不過扶住佢行嘅我地就好攰!
- 因為識爬識(扶住)行,依家成日抱住佢都掙扎落地,佢真係好似以為自己識得咁呀!
- 識得自己攞個奶咀放入口,仲識對啱個位先放,之前唔啱位都照塞入口
- separation anxiety 愈來愈嚴重,Mondays 我一出門就勁喊!平時只要視線範圍無人就喊,有時我只洗個手ja... 如果要prepare food, 有時都無辦法由佢喊.一眼訓扭計就樹熊上身,係咁要我抱.
- 脾氣臭左,一唔鍾意就r頭hm hm 聲,繼而大聲喊!真係麻煩左好多呀!依家叫佢喊包就啱啦!
認知
- 指令方面依舊係零.唔知點解教左十萬次都唔byebye, 每日落樓食飯都教!但我覺得佢知bye bye意思,一bye 佢就望住門口架!hello, 握手,錫錫都唔做 ToT
- 一話去街街就好興奮,知道可以出門
- 叫佢個名有時應有時唔應,但我個人認為佢係知道
- 還未懂得叫爸媽
牙齒
仍然得一隻
去相
多左好多笑容,但有啲笑點真係估佢唔到!
對呢啲bb玩具無咩興趣
識自己扶住企起身啦
幾招積!
係咁流口水
好開心
得一隻牙仔
咬紗巾 + 長長眼捷毛 (^ з^)
包包未出世已識嘅朋友仔鏗鏗,包包大三個星期.
咩都放入口
mama一行開就係呢個樣啦
咬playmat
好快又笑返
坐監,哈哈
四腳爬爬
單手企再露出一個自信嘅笑容!
唔俾人扶自己行
包包十個月生日快樂!
有人又唔肯影相,要出動Barney
咩黎架?!
呢兩張相同mama好似樣呢
mama的話
包包,呢個月嘅你學識好多野啊,mama好開心你不斷進步.但同時間你都愈來愈有個性,有主見,有脾氣.我感覺到你唔係一個容易受教的小朋友,但mama會給你100倍的耐性,慢慢教你,你都要加油啊!雖然你愛癡住mama,但這樣姐姐照顧你會很不方便,papa也很無奈,你大個仔,唔使驚架傻豬!也希望你沒有遺傳你papa的臭脾氣吧!( ̄∇ ̄)


text:
Saturday, 28 June 2014
Photos by myAFFECTION (包包 7 months old)
14 comments:
包包有“肥仔胸“ 呀!!!!! 肉冧冧咁超可愛ReplyDeleteReplies
依家唔食奶,無左個肥仔胸啦,唉~Delete
呢個價錢好ok呀, 我鐘意第一個場景, 好warm, 包包好女仔樣, 大個實靚仔~ReplyDeleteReplies
係呀,頭幾個月啲人成日問係咪女仔架.但佢圓碌碌,希望真係會變靚仔啦XDDelete
我黎緊都會去影呀, 不過屋企人影過話普通咋ReplyDeleteReplies
總有幾張靚嘅,免費嘅唔要求太多,佢地應該影pre wedding多,好少影小朋友所以manage得麻麻!Delete
好靚呀!!!呢個價錢直頭抵到爛啦~~ReplyDelete
包包個樣..其實好似你~heheReplies
包包係男仔,我其實想佢似爸爸呢,似媽媽就圓碌碌啦XDDelete
$360好平呀,咁平又咁多靚相抵哂啦! 我呢邊都要咁既價錢,不過係USD.......唉!ReplyDeleteReplies
佢地做緊promotion先咁平,不過點都真係平過US嘅!Delete
波波池果張好搞笑呀包包個表情...我都鍾意第一個場地多d....溫馨d!ReplyDelete
呢個價錢都算係咁啦...包包真係幾好肉地啵~ReplyDeleteReplies
係呀,我收貨架啦!Delete
包包唔飲奶,瘦左啦


text:
一年一度8月既大型BB展又黎,我依個BB展既常客又點會放過呢! 今次係唯一無免費飛入場,經過之前經驗老公已經怕左要拎一袋二袋咁辛苦,所以佢提議拖急,因為我地已有目標要買咩,本來我都吾想拖急驚到時人多會吾方便行,又會覺得好似好誇張,但去到眼見現場真係好多人拖急,再望一望自己拖個細急先知原來真係大把人拖大急去,事後念返真係好彩老公提議拖急,如果吾係又拎到周身痛,因為今次又有好多收穫喇!
上星期六一早11點幾去到無咩人,不過就見到好多識既人,其中一個就係燒腩媽! 我同老公先去各大尿片&奶粉商,跟住再由頭掃到落尾行一個圈,行到差吾多4點幾走人! 源路一直行見到勁多人拎住架班馬車仔,一問之下原來係萬寧買4罐奶粉就有得送,可惜我去到時已無晒貨,問D姐姐又話吾知幾時返貨,如果吾係我都會掃返架走! 另外惠氏好大手筆,只要坐底聽半小時產前產後講座就會送一罐媽咪奶粉+BB包被,我地就當可以有個地方舒舒服服坐底休息下,如果吾係行到腳軟都無得坐! 行左咁耐最後都買到想要既野!
七星茶原價$80盒, 而家$160有3盒, 平均每盒$53.3
Mustela要買滿$600先有8折, 買左2盒生理鹽水看門口, 6支200ml二合一洗頭沖涼(龍BB用開幾好), 折實後每樣平均$6X
以下全部係贈品,其實無刻意去拎,經過見有人叫比第幾頁佢,我就好順手比個頁佢拎埋贈品,返到黎睇返先知原來不知不覺拎左咁多!
重有隻好似人咁高既長頸鹿,源路行起碼有10個人問邊度拎,小朋友們見到都好鍾意!
龍BB玩得幾開心,比佢左禁右禁超興奮,禁隻長頸鹿條頸重會有"必必"聲架!


text:
尋晚去媽咪屋企食飯呀 因為奶奶入咗醫院 所以里奧大人去探佢 我就唔探得喇 仲咳緊 同埋醫院太多菌喇 ~
無情情好想食卷蛋 所以去大班買咗條原味卷蛋去媽咪屋企一齊食 因為自己食一條會食到驚呢 ~
今次餸菜有酸梅麵豉蒸排骨 + 蒸蝦 + 蒸紅油 + 炒白菜仔 + 節瓜淮山鱷魚肉湯 不過我飲咗碗湯之後都無咩胃口食嘢 lu ~
差唔多番到屋企嘅時候 里奧大人打電話黎 話佢仲未食飯 陰公 9 點幾仲未食飯 所以我番到屋企即刻煮水餃米粉比佢 總好過食車仔麵啦 ~
之後我話今日係元宵佳節 所以想食湯丸 但屋企無湯丸 所以用日本年糕 夠煙韌嘛 ~
差唔多想瞓嘅時候 豬豬妹 ( 噹媽 ) 打黎 傾咗差唔多 1 個鐘頭 原來佢驚我仲唔開心 所以打黎慰問 真係好多謝佢呀 我果刻真係好感動 因為真係好難相信寫 Blog 會遇到一個交心嘅朋友 仲有一個就係 冰姑 ( 冰姑 ) 因為佢知我唔開心 同噹媽講咗 所以噹媽就打黎慰問喇 所以我又係好多謝冰姑呢位好朋友 ~
仲有仲有 卡姑 同 小公主 ( 唔提唔得架 ) 同卡姑每日都會 MSN ( 番工嘅話 ) 已經成為習慣 佢唔番工真係好唔慣 同埋同佢 M 真係好開心 因為真係感受到佢真係一個好開心嘅人 佢又成日打錯字 咁我已經可以一日笑幾十勻 所以佢真係帶比我無限歡樂架 而小公主呢 我鍾意佢好真 又覺得同我性格差唔多 所以好有共鳴咁 不過我好小同佢 M 因為佢真係好忙 所以真係唔好意思打擾人呢 ~
~~~~
今朝坐車好凍 可能肚餓呀 所以早餐食牛扒腸仔蛋配多士 + 奶茶 食完渾身是勁呀 ~
番到菇場同同事傾計 話有個同事 Resign 咗 但菇場接到客人投訴呢位同事 所以話計埋哂所有假叫佢早 d 走 但佢同佢老公唔滿意 所以佢老公就打電話黎騷擾 仲講咗十分鐘粗口喎 呢 d 人真係無修養 公司賠埋錢比妳走 好心妳就算啦 自己唔啱再先都要咁做 真係不知所謂 ~
朝早食得太多肉 所以晏晝要食清 d 喇 同里奧大人去公司附近茶餐廳 今次我又食薑蔥撈麵 d 薑勁辣 仲辣過辣椒油 里奧大人食咖哩牛腩飯 碟飯上枱嘅時候都 O 哂咀 點會將隻匙羹直插落 d 飯度架 真係第一次見呢 ~


text:
2016年9月20日 星期二
豆豉鯪魚炒油麥菜 + 蕃茄南瓜粟米紅蘿蔔湯 ( 20-SEP-2016 )
( 20-SEP-2016 TUE )
瞓得唔好 好鬼攰添 @@
早餐食腿蛋治 希望食飽 d 會精神 d 哈哈 ~
菇場忙呀 咁又好喎 當堂無咁眼瞓 因為全部都係煩嘢 有排做 ~
出面又落緊雨 好在今日有 lunch box 其實完全唔想食 差唔多 1 點先食 呀齋話我食緊貓飯 以為佢話炒到咁款 原來佢話咁細盒飯 好似貓仔食咁喎 哈哈 ~
仍然忙下停下 所以好快就放工咁呀 ~
今晚去街市買餸 好在拿拿聲買哂咋 因為無啦啦好鬼大雨 又拎餸又拎遮真係好煩呢 ~
番到屋企就預備滾湯 切嘢真係最花時間 但我又唔鍾意 d 湯渣大大嚿喎 搞掂哂就即拖地 好攰 ~
里奧大人 7 點 15 分放工 咁我都預備煮嘢喇 今晚單爐頭煮嘢 所以要好好掌握時間呢 ~
是日懶餐 - 豆豉鯪魚炒油麥菜 + 蕃茄南瓜粟米紅蘿蔔湯
豆豉鯪魚炒油麥菜 - 諗住有湯渣就煮半斤油麥菜 但炒埋好鬼小 齋食豆豉鯪魚又好鹹 最後食街半碟豆豉鯪魚 咁留番聽晚再炒過啦 今餐全場最貴係佢 所以唔可以嘥呀 ~
蕃茄南瓜粟米紅蘿蔔湯 - 勁想飲呢個湯 所以點都要滾黎飲 今晚覺得自己好勁 我買咗半個南瓜 但落料滾湯嘅時候 覺得個煲都就黎滿瀉咁 咁我頭先又買咗排骨 突然諗起可以南瓜蒸排骨 咁唔駛特登放哂 d 南瓜去煲湯 又可以做個新餸 真係一舉兩得喇 ~
搞掂哂都 9 點 沖埋涼就休息喇 ~
睇多陣電視 11 點幾都瞓 lu ~
2 則留言:


text:
身為 90後嘅 Joffe,雖然一心想做 DJ,不過無讀大學,佢參加過新城舉辦 DJ訓練班後,再經當時同學仔介紹而加入 dbc嘅.曾經主持過音樂節目,報過新聞,現主要編寫廣告,做緊熊仔頭吹水台主持.
爆 Like王
熊仔頭電台開咪 新女上場:最緊要識搵錢
熊仔頭帶紅咗杜小喬,雖然家陣娘娘好少拍片,不過熊仔頭同藍仔頭又點會從此就唔搵女 partner吖!
喺 dbc數碼電台有個專屬節目嘅熊仔頭,最近又換咗位叫做 Joffe嘅女 partner,不過呢位新女經常被熊仔頭同藍仔頭取笑,巴打笑佢接唔到嘴, Joffe亦承認:「佢哋突然間喺度唱歌,我接唔到企咗喺度!」幕前同幕後都識撈嘅熊仔頭新女,話到明最緊要識搵錢添喎!
F:《 FACE》 J: Joffe
F:之前同熊仔頭合作嘅係校園台阿 Long,點解突然轉咗俾你?
J:阿 Long要負責校園台嗰邊,再同熊仔頭做埋節目,佢幾乎無得放假!我啱啱入職嘅時候都係做 PA,慢慢覺得做電台人要係幕前同幕後都識,同埋最緊要識搵錢.咁公司啲同事又知道我之前係有做過節目嘅,咁就試吓同熊仔頭,藍仔頭合作會有咩火花囉.
F:同熊仔頭做節目最難係乜?
J:我諗最難就係同佢哋鬥轉數快囉!因為佢哋真係快到接唔到,同埋有時佢哋啲 gag呢,係佢哋兩個先有㗎,佢兩個好有默契,咁佢哋一嚟嘅時候,突然間喺度唱歌,我就接唔到就企咗喺度,呢樣嘢係最難.
F:佢哋除咗頭套係另一個人?
J:佢哋戴頭套同唔戴係兩樣嘢嚟㗎,即係佢哋除咗個頭套會靜啲,唔知係咪一啲轉數快嘅人都係有呢啲通病,佢哋會話「我哋唔好講住,一陣開咪先講」,佢哋唔可以綵排一次,因為如果綵排咗就發揮唔到,但係一戴咗頭套就突然好似變身咁,突然啲嘢就係咁爆出嚟,咁我就會話:「頭先佢哋唔係咁㗎喎!」
F:佢哋兩個性格係咪好相似?
J:熊仔頭係靜啲,係多嘢諗啲嘅人,你會知道佢內心有好多諗法,要「撩」佢令到佢㷫㷫哋好想爆喇,佢就「 bilibala」係咁講,同埋一定要藍仔頭配合佢先得嘅,因為佢哋真係識咗好耐,佢哋由中學時代已經識,而藍仔頭份人就係咩都無乜所謂,咁就變咗熊仔頭好有主見,而藍仔頭迎合佢,所以佢哋兩個有好多火花.


text:
作為一個無工人無老人家幫手嘅FTM,艾菲每日真係好似打仗咁做到無停手,既要完成全屋大小事務,又要應付燒腩仔呢個小朋友,再加上宜家D天氣咁熱,可以嘅話真係唔想留喺熱廚房咁耐,所以艾菲呢個懶媽,就唔覺唔覺咁喺呢大半年入面,煮咗D懶媽飯餸出來,將全部料放晒入煲一鑊熟,話咁快就食得,得咗﹗
要介紹懶人飯,呢個網上hit爆嘅整個蕃茄飯實無走雞﹗步驟超級簡單,先洗米,然後將蕃茄洗乾淨同介十字,再放其他鐘意食嘅料,加幾滴仔油,少少黑椒同鹽調味,㩒飯煲製煲飯,煲好將蕃茄壓爛撈勻就搞掂,而鐘意食有味飯嘅艾菲,仲會喺撈飯時加D parmesan cheese落去,個味係出奇地夾同正﹗
之後出場嘅係蕃茄飯變奏版嘅南瓜飯,同樣道理同方法,先洗米,然後將南瓜去籽去皮切件,再放其他鐘意食嘅食材同落調味料,㩒飯煲製煲飯,煲好將南瓜壓爛同加parmesan cheese撈勻就OK,艾菲有時會唔加芝士,而改加一大匙日本麵豉醬落去,又係另一番風味,咪睇佢賣相唔特別吸引,次次都食到燒腩仔舔舔脷㗎.
講開原煲飯,不得不提呢個三文魚釜飯,釜飯簡單D介紹即係日式煲仔飯,艾菲好多年前喺松島食過一次之後就愛上,返來上網搵食譜發現唔難煮,去日式超市買枝味醂,鏗魚汁同日本豉油就煮到,而呢個三文魚釜飯就係參考鬼嫁老師嘅蟹肉釜飯改成,只係改咗材料做三文魚同加咗D甘荀絲同本菇咁,簡簡單單又一餐啦﹗
一鑊熟嘅,除咗有飯,仲有意粉,呢個白汁雞肉蝴蝶粉其實係抄Paisano's Pizzeria而做,不過就改用咗one pot pasta嘅方法,調味比例同煮法又係參考鬼嫁老師嘅一鑊熟意粉—白汁底, 先用鹽同黑椒簡單醃好雞肉,之後就將蝴蝶粉,甘筍,雞肉,連埋牛油,牛奶同水一齊放落煲到煮,煮到D汁收再加少少調味同芝士就OK,除咗要全程睇住攪拌免黐底之外就乜都唔使做㗎啦,最重要係容易得來堅好味,深得白汁怪米高嘅歡心,所以係艾菲家出場率頗高嘅菜式來㗎﹗
One pot pasta除咗有白汁底,亦都有艾菲好鐘意嘅蕃茄底,呢個蕃茄海鮮長通粉係隨意喺屋企冰箱搵料來整,調味同煮法都係參考鬼嫁老師嘅一鑊熟意粉—蕃茄底,不過比上面個白汁雞肉蝴蝶粉麻煩少少係D海鮮不能過熟,所以今次除咗要全程攪拌免黐底之外,仲要及時抽返D熟咗嘅海鮮出來,等煮好時再加返落去就食得啦﹗
其實艾菲唔係特別鐘意食白汁底嘅意粉,但偏偏好鐘意食Carbonara,有次出街食咗個無味嘅Carbonara,把幾火決定返屋企自己煮好過,而為咗遷就燒腩仔,今次就將煙肉改咗做火腿,聽個名以為好難煮,實情係超容易,只需先煮好意粉,趁煮意粉時喺個大碗到準備定蛋汁,將兩隻蛋,50ml淡忌廉,半杯parmesan cheese撈勻,煮好意粉就開個pan炒香洋葱同火腿,再加入意粉抄勻,之後將全部意粉連料倒入蛋汁撈勻即可上枱,不過艾菲唔想畀燒腩仔食生蛋,所以就做多個step,將D意粉放焗爐到用高溫焗十分鐘先食,焗完都無影響口感好滑好香蛋味呀﹗
呢個蕃茄吞拿魚長通粉係另一味艾菲推介嘅懶人意粉,只需煮好長通粉隔水,再加罐頭蕃茄同罐頭吞拿魚落去炒勻就OK,因為罐頭本身已經有調味,所以艾菲連調味都唔使做,真係就咁炒兩炒就食得.
除咗原煲飯之外,艾菲都好鐘意煮碟頭飯,而日式牛肉飯係唔知點解每隔一排就會好想食嘅菜式來,食譜當然又係參考鬼嫁老師嘅溫泉蛋吉野家牛肉飯,只需煮好個汁底,加D牛肉落去煮熟就可以放飯面食,連埋煲飯半個鐘就搞掂.
豚肉生薑燒係繼牛肉飯之後,艾菲另一好鐘意食嘅日式碟頭飯,甚至鐘意自己煮多過出街食,貪佢薑味多少可以自己調較,而且可以煮多少少汁來撈飯,唔使好似街食咁就住就住,至於食譜當然又係參考鬼嫁老師嘅豚肉生薑燒丼啦﹗嘻...
除咗日式飯,艾菲都鐘意食台式嘅嚕肉飯,不過之前喺網上參考咗好多篇食譜,煮出來都唔係艾菲想要嘅味道,終於某日喺書局打書釘時畀艾菲搵到個啱口味嘅嚕肉飯,自此以後艾菲家每隔一段時間就會出現呢個飯,食之前一晚趁燒腩仔瞓咗就煮定,一來會入味D好味D,二來到夜晚要食時,只需翻熱D嚕肉同煮個白飯底就食得,加多隻烚蛋就最perfect啦﹗
最後要介紹嘅係飯糰,又係一樣好簡單嘅菜式,只需要去AEON $12店買飯糰模就OK,餡料可以好隨意,畀燒腩仔食嘅艾菲通常會加三文魚碎落去,自己食就會加豬肉鬆,不過燒腩仔唔知點解唔太like食飯糰,所以整過兩次艾菲就無再整啦﹗
正所謂唔打得都要睇得,懶都要懶得有技巧,係艾菲咁多年來做人嘅宗旨,呢D懶媽飯餸,全部睇落好似唔簡單,實際喺廚房切兩切炒兩炒就搞掂,餵得飽米高同燒腩仔又唔會被投訴無誠意,仲幫艾菲慳到唔少時間來上網寫blog㗎﹗


text:
中旅又要再試底, 以前都要想溝咁話, 但擺埋一邊, 就算一路輸啲銀碼即係一路縮, 對總組合影響少咗, 溝就未搞嘞, 除非而家無貨, 所以自身位置點都會有唔同因應, 大前提都係要點平衡風險回報. 睇番自家組合, 中美冰火兩重天, 所以睇住目前數據去炒, 都係幼稚園而已, 但炒吓炒吓, 啲水都係要揾番啲超回報嚟再炒過, 不過唔知幾時啫. 油價係咁標上去, 但中石化同其他油股對沖咗, 遲啲點都要落番啩. 東尼倉重新上路, 首剔出中鋁同華能, 華能就無乜異議, 雖則本人持貨槓桿蝕住投機咁話, 但啲唾棄股加番啲耐性, 大都跑贏大市既, 之所以股沽神都沽 bac 都唔會沽住, 起碼而家賣壓小得多.
跌到二萬三樓下, 循例都買吓貨坐吓, 除 820 外, 就係再補番啲 696, 表面睇嚟好似唔係平, 但九成係現金, 呢隻又係以虛嚟揾虛, 真係超安全, 爆上嚟又夠勁, 講講吓好似買藥咁, 好在本人唔識心口碎大石.
港人所謂公平, 就係自己無錢分, 或者共人地既銀而已. 金融風暴后, 個時真係滿目瘡痍, 但派吓派吓, 就好似老馮咁, 係乜要人人都要回水, 不如乜都派哂算, 仲抽稅做乜先. 一個無民意支持既政權, 本身又無政治 (起碼管治) 理念, 對住一班呱呱嘈既壓力團體, 咪得出咁既年複一年既搞局囉. 朱鎔基零四年已提出深層次矛盾, 咁多年又無釐清定義過乜先, 唔好話解題嘞. 以本人見解, 香港有三座大山要跨, 一係住屋, 二係教育, 三係政改, 其他都係枝節而已. 回歸后董氏都係呢三個問題著力, 房策唔識轉膞同微調, 乜鑊都自己揹哂, 其方向及功效對小市民其實有利, 對大商家就當然不利, 賭得勁既中產咪燒炭囉. 其次教育政策分化標籤咗中英教學, 好事變咗壞事, 最后結果就係變回微調貴族教學咁話, 呢啲就真係唔公平, 就好似愛因斯坦咁勁, 如無阿哥阿爸做校友, 又唔係教徒, 又唔係住豪宅, 又無前局長老竇, 都幾難入到啲直資, 仲話點再上一層樓, 係班入面攞多幾罐罐頭都怕且得既. 反方向逆潮流既政改更不消提囉. 如下任政府特首有清晳理念去搞掂呢三個問題, 話知佢乜背景, 我就無任支持佢嘞.


text:
星期二, 4月 30
平衡
百萬倉繼續跑輸, 要大大超前都係要付出高波動既代價嘞. 月初大家睇得淡, 個市就用幾日又升番高位, 都係唔做好過亂做. 花旗市迭創新高, 但無人話牛市已到, 雖則尐大戶都布署得七七八八矣. 無可否認其為領頭羊, 睇吓尐金融股既强勢都好明顯了, 雖則係濟后, 但我唔會將新興睇得太淡, 係牽絆之下, 都係遲早要升而已. 日元跌咗一排, 金市就超速完成大調整, 有尐人話係升之前既大調整而已, 又尐話長期熊市, 但上高高位一浪低過一浪, 以炒家角度睇, 都係逄高沽有數, 止蝕可以有限, 下低食落就啖啖矣.
尐基金經理話降低金屬資源股比例, 咁怕且係開始見低既信号, 如個市要上, 個種升法都係唔係咁品, 橫掂而家跌到咁既位, 再跌都係有限數嘞, 當然要自己限碼, 0.1 跌去 0.01 都唔係咁盞. 金碟收入減低, 都係怕且係公司延長投資, 躲避經濟風險, 但只要尐公司要古惑咁出報表, 都係要搵尐土炮去揼石仔, 都係無得走雞, 爭在幾時 u turn 啫. 中信都係被開礦期拖延困擾, 都係等時日而已, 最后都係要落單.
hit 有香港七成市佔, 已有獨佔既力量. 仲要將尐部份工人打散去各関連外判, 無联合下工人係根本係做 hit 既 price taker 而已. 如無工會介入整合各游勇, 根本無得鬥. 如係花旗, hit 早已畀打散九世了, 尐大袋反對起十号碼頭, 減低自己生產, 提高貨運價, 對香港當然利不抵害. 嗰個競爭法都係怕且無佢乎, 但阿李生隻手遮天, 政府都唔會咁易控到啩, 阿梁都近唔少囉. 工會如成功既話就會限制會員資格, 和以工齡做分界. 要保持流動及生上力, 唔偏向是但一邊, 年會討論薪酬人事, 需由三方包括政府代表嚟攞個平衡.
星期四, 3月 28
春夢
衝唔到就要落番嚟, 雖則花旗已迭創新高. 賺差唔多成倍, 係咁碌落嚟, 仲要升 st, 雖則心口有個大勇, 但都要攞番個平衡, 縮短戰線, 減低些少風險先, 耐玩先係正路, 無咗就係無咗加嘞.
上高猛咁收銀根, 仲要堵塞番尐風險債銀行渠道, 個微調都係要控通脹為道目標, a 唔升, 香市都幾難升矣. 再加尐咸水沙, 無底礦, 縮骨鋼, 真係唔知要守幾耐. 唯有可以知既, 就係要係心慌低位, 慢慢, 慢慢咁溝, 唔係尐茄鼠擺咁耐都唔知做乜好嘞.
阿貪曾話玩鋪勁, 都知從政都係口嗑嗑啫, 都怕且要自己落場先有效. 上次尐四五十歲既中坑民主握完手, 咁又反轉話唔愛國, 又畀人搞到分裂埋, 呢次怕且無人再做傻仔囉. 咁難得有個催化劑, 今次就要眾志成城, 為神工, 為弟子嘞, 希望係渺茫, 雖則禽獸只要飽食男女而已.
星期四, 2月 28
稅基
衝力射球, 上得急, 落得更快. 尐三四線, 剛剛炒得不亦樂乎, 咁就由賺一個開, 跌剩番個零頭, 都唔好話唔揼心, 但要食幾倍, 咁就係要付出既代價嘞. 坊間話回補裂口, 而家補咗第一口嘞, 如未跌破 21800, 向上之勢其實還未受到最大考驗.
有尐股真係一路係弱, 要等佢爆, 真係要等到天荒地老. 倉內無乜邊隻唔係抵, 咁不如就趁呢次調整, 咁就去轉弱去比較强, 估值都唔好話沒陷阱, 數目少尐, 睇路都無咁哂神, 當自己做馬戲團雜耍嗎. 跟住每月有機會會慢慢做, 希望縮番做十個左右, 仲避免番尐種類重叠.
今年四月尐有老人家開始攞到廿千鬆尐, 呢樣我唔會反對, 雖則無印花稅回贈. 但全民退休, 我不嬲都反對, 而家呢一代緊係拍枱贊成, 但咁用下一代爆煲呢支撐, 咁係咪負責任既做法呢. 需求當然無窮無盡, 但自立自足是做人第一要義, 唔通好似要求共產咁做到生養死葬嗎, 係咩后果往績已有眼睇嘞. 香港問題根本就係資源人才錯配, 將安居樂業既房變做炒賣工具, 生死以夢之, 做成最昂貴既囚籠, 做樓價既奴隸同共孽. 當然我唔會激進到話要平均地權, 盡皆王土咁又係死路一條, 但古語都有訓, 走得了和尚走不了廟, 唔稅多尐地主個荷包, 唔通仲稅尐畀壓迫中既小民. 尐租金緊係去到盡咖嘞, 同你有親嗎, 咁攞咗佢都無乜空間再追加尐租戶囉. 尐人實話會減少供應, 但咁既回報率, 都怕且全球第一, 尐資本會流出去嗎, 再咁講, 西德咁管制下, 咪個個要瞓街. 將尐稅種均勻尐穏定尐, 等尐少民少商戶可以喘番啖氣, 咁係咪合理尐呢, 雖則個尐地產路既打手會畀你過嗎?
星期四, 1月 31
星期一, 12月 31
年結
本來想買番所有麗丰, 下過遠東咁鬼抵, 怕且官非后, 阿邱家唔會走路啩, 都係同佢鬥耐性而已, 橫掂啱啱二供一, 又係左手交右手, 又係統計低位, 都係走高機會多得多, 好過擺現金囉. 大眾真係好鬼眼冤, 但教訓太多, 轉都要唔好一次過轉, 慢慢轉都係一樣, 仲可以睇耐尐, 自己既反應都係信号呢既.
粗略一計, 而家既注碼又去番一一年尾既高位, 用咗兩年既時間去番先前既位. 朋友有尐心雄, 有尐遲疑問係咪再升會高得濟. 股市高低其實用常識平常心估自己都知, 唔使用數學模型份扮高深嚟計囉. 雖則自己成日係個心入面畫圖, 其實落實都係睇係咪過到自己個関而已, 想一買就贏或一年內必有收成, 真係發夢好過囉. 點解散仔十個之中九個輸, 都係走唔甩個情緒管理既問題, 專業炒家更加唔使講嘞, 學吓觀心或寫投資日記好過嘞.
每隻狗都有佢既好日子, 上年係相對低位加高風險卜都直一直, 今年年中咁做效果真反哂嚟. 方法無話好定壞, 表面情形睇落一樣, 其實細睇都係有尐唔同, 差之毫厘呢. 以 347 為例, 上年咁調都係去番七八蚊個位, 同近期個廿蚊個位都係調多一半啫, 係咪值博個位呢, 以佢地既波動性嚟睇真係未到位囉. 如個時溝個尐係中間既或低波動, 個組合就少尐肉酸囉, 雖則彈上嚟會贏少尐. 今年尐二三線真係到哂位, 就算大爆炸都可以一守, 值博得多, 到最后, 都係估值同統計既判斷同執行.
睇經濟學人尐十年對沖基金統計, 扣除個尐基金收費同獎金后, 都得得個二十巴仙左右, 反而保守咁六成股四成債都係一位回報; 而十年有九年都係跑輸 s&p, 除 2008 外, 不過都係 marginal 而已. 咁咁多富豪榜都係尐對沖基金經理, 都係正確既. 如果真係想對沖, 都係現金或中期美官債基金足矣.
星期四, 12月 27
星期五, 11月 30
五十
雖則未到年尾, 但 A 場連鑽石底都穿埋, 加到咁重中華成份, 尐乜强積金同真實倉, 想唔跑輸真係幾難矣. 但見到入面哀鴻遍野, 出面尐散仔又雞飛狗走, 雖則話有增長陷阱, 但估值咁低, 乜都補番唒嘞, 中期輸真係接近零囉, 連少少損都捱唔到, 仲炒乜鬼股先, 轉唒去對沖或高息債好過嘞.
21800 突破今個月都算企得穏, 係咁以跌番去二萬一邊又彈番. 咁就當係持續突破已成, 下年都係要創新高去, 唔係年年都咁樣衰啩, 都要補番呢幾年既脫脚. A 場年尾要交數, 新曆年前都唔會彈得去邊, 可以十二月慢慢入. 阿經濟話要彈上番一萬, 今次都幾有機囉. 內房不嬲係春江鴨, 咁怕且相關股都要跟住郁啩.
阿廖氏一辭職, 個股價就一支箭係咁上; 估值點都無 626 咁平, 但人地一直炒, 你又要係到守株, 唔理尐催化劑, 咁真係無人幫個喎. 惠理咁年點都有尐獎賞咯, 市場似乎有尐疏忽咗. A50 係有溢價, 但折如 820 同 133, 最終係會爆升, 但可能係大爆炸前先有機會套現, 怕且真係要睇吓大股東動作做嘢先, 唔係真係畀佢地悶死. 啊 267 終於有鐵磁礦投產, 如派息維持到, 咁有實力下, 怕且都可以開始買啩. 606 啱啱供完嘢, 跌又差唔多, 又可以投機性買入囉.
中華知識份子都係老親底, 尐人唸吓開誠佈公, 咁就同佢地敲邊鼓, 好似尐愚民一樣, 真係信青天大老爺咁幫佢出頭一樣. 點知一個屈尾十爆煲, 咪又係五十步同一百步之爭, 仲要係加埋伶牙利齒尐既訟棍 FEEL, 先前尐承諾即刻走唒樣, 三個巴仙地話住成百萬人, 而家變咗原居民既酬庸, 仲要開中宣部同加大埋個政治梯隊, 分明係紅色滲透消融. 與其信上天打救, 不如諗吓點樣團結自保好過, 唔好望變好, 唔變差落去, 已經呵喱吉弟嘞.
星期三, 10月 31
耐人
上兩月話會有大突破, 升就係升, 但亦都唔係預見得咁誇, 唔準就係唔準, 再估過好過. 睇五年圖真係上高都係二萬五六頂住, 唔計個三萬上咁話, 下底就係個萬一同萬六二斜斜頂住, 都係向上機會多得多, 雖則唔知乜原因, 咁就當係花旗加上高除二嘞.
ipo 咩都死, 呢排興供嘢. 隻大美人又要供, 有家底同埋早炒低要收集既, 就話同你鬥耐性, 賺吓尐差價. 死供去話番身品牌, 咁咪係天真尐呢, 咁把炮咁不如開過新嘢好過, 尐人唔又係貪新鮮, 都唔知點解咁以前都可以做到藍嘢, 真係耐人尋味.
海潚前走咗個隻安全倉, 係六蚊左近, 今日怕係十一二蚊, 怕且無乜邊個咁有耐性賺得到. 自己倉入面都唔少咁郁都唔郁, 死守又唔憤氣, 走又隨時走宝, 咁怕且要好似股神買起變大股東先可以賺個價值差, 唔係內部點知先. 大包圍散仔做唔到, 本地尐價值基金都係以大價為主, 都係個十隻八隻大白象, 投機價值怕且難過估大圍.
星期五, 9月 28
懺悔
至今為止, 大市最大調整底為 16250, 而上次鐵底係 11015; 上證既鐵底係 1707, 而今就去到差唔 多二千, 唔使計都知上高幾弱矣. 反觀花旗係咁升, 唔知以為佢地保八多尐囉. 零八就上高做領頭羊, 今次就係西方樓市日出, 東方怕點都有尐滯后囉. 全世界都係咁印銀紙, 十八大上場后, 都要做旺個場先, 谷就未必, 但打壓怕且都無乜可能. 而家尐高風險股都起碼跌個五六成以上, 剩番零頭亦通處都係, 月尾指數都反住上月尐驚青咁貼住高位收, 怕且都係開大既勢多尐, 仲加埋大突破就近, 唔賭鋪大仲等何時先, 橫掂跌到雙底個衰殘位都唔爭在輸多廿個咯.
睇番國企既中期報告, 如少尐定力, 都怕且會一路滴汗. 買佢個時, 尐債仲係若有若無, 過咗一兩年所謂保守既就一半股本, 一半係債, 都算係本人既投資極限嘞; 有尐仲去到總債係股本既三四倍以上, 起因都不離以銀行貸款或發債嚟收購資產, 槓杆就大咗, 但盈利就一尐都跟唔上, 跌二成已算强, 跌五六成都不少. 上高股市半死不活, 圈唔到錢, 就唯有猛咁借. 咁就要定期檢視自己既持股, 要分清係乜投機緊, 雖則升起嚟會爽尐, 但一日上落起碼半成都唔係咁好玩.
最近睇咗本書 "Confession of Economic Hitman", 都唔係真事定係小說嚟. 但主旨不離講美帝國主義利用大企業如跨國銀行, 石油公司及基建顧問及建築公司, 誇大第三世界增長率, 再旁利用黑金, 間諜, 暗殺及軍事介入, 以令之破產以控制其政府, 以畀其放任提取資源及保証其忠誠. 當然其主意怕且老馬已一早破解, 但入面講述既內幕雖則有尐舊, 但同平時睇既西報都有幾大既差別, 要知道花旗對自己人可以民主, 但對外都係以利益行先, 睇番出面幾多暴君既盟友就知勒, 尐國民咪又係詐傻咁去取利. 唔好咁天真呢個世界會有正義超人, 爭取乜都係要靠自己, 唔好咁 naive 嘞.
星期三, 8月 29
暗湧
谷哥唔再 update 本地股價, 咁就唯有沽哂尐美股, 專心咁用 editgrid 炒港股去咯. 其實花旗尐官債行都變番黑, 樓價又開始止跌回升, 唔怪得咁鬼强, 現實點都要留尐睇門口, 想套戥都唔使哂冷咁轉, 兩三成慢慢轉都得, 橫掂個 game 都係成世咁玩, 使乜急呢.
a50 跌吓跌吓又去番個傳說既鐵底, 咁就用美股跌無咁多嚟守一半先, 點知會唔會跌去煉獄咁低. 尐二三線跌去未升時同幾年新低, 見位就自動做嘢. 珠江做內河運輸同珠三江既近海客運, 無乜競爭又有被收購概念. 廣南馬蹄鐵做得唔錯, 又有專賣豬牛, 咁低隻現金年仲想點. 金碟就古古惑惑, 但呢行其實同印銀紙差唔多, 入咗局都幾難唔畀落去, 用過 ERP 你就知乜事嘞.
820 獅王四成咁以淨值回購, 睇落唔會唔食啩. 市面好似見唔到 A50 期指嚟做對沖, 但有類似既 A50 或 A 股基金, 食個無風險既四巴仙唔好 (前提當然期內為淨持貨者), 都係個十日八日啫. 133 係咁做就呵呢吉帝囉.
前幾日睇報紙畫個恆指圖, 見到呢三四年由歷史高位三萬二, 壓二萬六, 到二萬四, 到近來既 20500, 下低就係一萬一, 一萬六托到最近既一萬九, 為超大型三角 WEDGE, 雖則最近波幅變少成交創新低, 怕且都係大波動前既暗湧而已. 用指甲咁亂畫, 個爆炸點就係九月尾, 遲至十月, 怕且買尐 CALL 可以博吓大霧.
星期二, 7月 31
討厭
成個月由萬九又彈番去牛熊, 唔理大海潚咁恐落去, 都係要執番張地圖咁估, 不離上落市咁睇法. 既然歐盟同花旗同新興都係唔畀個市跌落去, 就算唔番生, 最差都係要上落咁磨. 如果低位唔敢加, 真係唔知點可以有得贏, 唔通識高位去沽, 似乎高難尐囉. 呢一季民企同尐中投愛股係咁跌, 尐賊股真係無得估底, 咁就揀尐有背景跌到討厭階段既咁博一下, 預左仲要調, 咁就用一成咁去溝一溝, 賺就開心, 再調咁就再搵位再溝, 死守同佢鬥長命.
梁營上場, 雖則都係改唒口, 但推多尐地同居屋都係無得走, 唔係仲有乜師奶支持佢. 新世界睇位沽之, 咁去溝先前沽既碼頭同已持有既水泥. 廈門話要斬件畀人做郵輪, 跌去咁殘, 乜都反映唒, 咁就當佢無咁狼死咁去搶卦, 1893 早就想去溝, 估吾到可以跌個八成你睇, 溝就唔好估底勒, 眯眼就算咯.
過一個月就好似過左一世紀, 月頭月尾兩次大遊行, 同阿梁生增慶. 呢排睇書咁話, 主權打散左就等於無物, 咁阿老毛都怕且后悔起左個天安門廣場. 開頭都奇怪綠衣點解唔把把聲咁放, 好似個時百萬大遊行咁早收工咪仲好, 又可以畀尐小民出下氣, 但敵我觀咁督促下, 分明已經變左對壘, 禁少總好過開大, 交差都易尐. 咁都好, 起碼畀其他市民知道咪叫做乾煎. 但煎下焗下, 遲早出火, 怕且好似湖南咁, 無高官會信, 但事實終歸會事出來既.
星期六, 6月 30
深淵
呢排係咁磨, 有尐話睇番萬四. 其實呢半年都係得個六月三四兩日低過年初個位, 咁都算反覆向上卦, 雖則每月都有舊料再炒過, 仲未低得過上年下位 16250 住. 年初升既都係美國尐增長指標做得唔錯, 其實呢半年都無乜點甩轆, 回得快反而係上高同巴印, 夾埋愛琴海就將個市做低. 如睇住尐新聞同情緒去做買賣今年又剷多一層皮而已, 倒不如靜待其變, 都係一種磨練同策略黎既, 好過大巴大巴咁輸.
阿爺話可以推香港 etf, 香江又有 a 股 etf, 咁即係不久起碼又多一重套戥兩市既工具, 2823 有溢價, 但翔龍 (820) 都話要沽鬼哂尐 h b 股黎買 a, 好追番尐折讓, 封閉基金香江無幾多隻, 折讓由九折到五折都有, 咁都怕且唔少遐想既空間卦.
照劇情到呢頭十五年, 應去到第二任既一半者, 但都要俾隻 hello kitty 從無犯錯既狼上場. 唔係對佢無幻想過, 但一件事過到骨算你 ok, 但加下十件八件, 下下都唔關佢事, 尐口供仲夾到無縫, 技術上無犯過錯, 咁既機會率好似田雞話齋, 真係椄近零囉. 今次變陣明眼人都睇得出, 係革左尐本地一線地產, 連合本地同植入既左營黎做全面渣旗, 睇今次打唔到尖就知乜事勒. 你話一線仲有運行咁真係太 naive, 人地都係咁移動畀二仔勒, 咁怕且紅色同二線尐機會高尐囉. 但一個人從來無錯都幾恐怖, 仲要自己猛咁話先得人驚, 咁又幾似佢個老祖宗既, 唔係點會有 ab, 57, 64, 71 同旺陽呢? 短線港人可能有尐 so, 但有尐線係唔可以退, 后面就係萬丈深淵.
發佈者: Philip 1 留言
星期四, 5月 31
燒炭
年初的人仲話去二萬七八,今個月就狠狠跌回年初既萬八中, 咩牛都殺鬼晒. 希臘人要脅呢個大爆炸, IMF話點都無非洲飢民甘需要打救卦.姣婆要守寡, 都唔會忍到兩三年甘鬼耐勒, 都係俾的炒家咁舞高弄低而已, 但死氣頂住甘追牛, 好無謂咁炮灰羅.只不過係腥風血兩下, 只不過又整爆多個追高殺跌倉者, 人生又能有幾多個實倉呢.但睇番自己都好似危危乎, 舞甘耐都未死得, 怕都係一個奇蹟勒.
油係甘跌,唔知點解尐石化股仲跌得多的, 如果跌得差吾多, 轉番去石油股怕正路得多卦.西方企得甘硬正,也就沽渠黎溝其他. 一路宏利都守得唔差, 波幅夠大, 都值得去溝既, 大眾真係口吾想加, 仲要無厘頭咁跌,但照估值規則, 係甘意都要做的野. 尐金今浪避吾到咩險, 仲要倒蝕, 怕且跌勢已成, 石油起碼都可以開車做生產卦.官員冰火論出埋口術, 阿李生就話樓市健康, 量力就可入市喎.咁怕且只有三孫既力先頂得住個脫離現實既樓市勒, 證諸九七年初既樓市升勢, 係甘托住咁黎滲俾用家, 守得住七八年既還可, 怕未至如燒炭卦. 歷史話俾人昕, 唔好同政策對著幹, 而大升后未必會大跌, 但中期表現差不多必然差過其他類別囉.
看書睇到大數原則, 竟然黎解釋到為何美女會配醜男, 虎父會生犬子.咁自我安慰下自已, 係呢幾年得個吉, 仲未講倒輸個的, 但吽下吽下, 怕且跟住會一次過補番幾年尐回報卦, 要長期咁持貨, 真係要有的痴痴地先得.
星期一, 5月 14
大我
書商減左變左加番, 一係食你一大啖, 政府發悔氣要搞電子書甘話.睇下蘋果賣書夾硬都可以挾高三四成, 點關咩紙價同運輸先? 要知教局的規矩死定下來, 剩番個几間書局去壟斷, 個價點會唔俾住甘舞先? 網上免費軟件任你用, 維基就任你查同去改. 香江唔係無有心人分享教材, 將個大綱網上分享官方認定, 支節教材就微價定位, 大量發售自印或及, 好似的apps 一樣, 甘的書商係甘大競爭下, 有點會敢狼死去略呢?
而家隻狼話再拉布落去小民無得住屋咁話, 真係唔知佢現形緊定係腦殘. 邊班人要去但無去開會先, 食二星表演既又有, 憩十分鐘既又係個個寶, 黎黎去去都係個的功能組別既尸位, 呢的人到底想點, 廁又霸住, 又唔去痾, 就話隔離點解吾幫佢拉, 沒有最無恥, 只有更無恥, 真係唔知點形容呢班尊貴既議員勒.
星期一, 4月 30
直覺
被友人迫住咁計數, 咁就將百萬倉由始計到今年三月尾, 計下尐平均同離散囉, 結果如下:
開始至今:
大市: 19843 +- 3982 (20.07%)
倉: 1786514 +- 475899 (26.64%)
由零七年十月一日至今:
大市: 21108 +- 3766 (17.84%)
倉: 1974906 +- 391062 (19.80%)
照直觀呢幾年好似幾波動, 實則其實個波動係趨細左; 而一路都認為自己係用保守尐既方案黎投資, 但計出黎係波動性高過大市, 全期係跑得贏大市些少, 就算計埋多出黎既風險. 但零七年中至今其實跑輸大市, 計埋尐波動都係咁話. 似乎咁落注法係大升市係升得唔少, 但係守似乎唔足, 仲衰過淨買 2800. 攻全攻似乎無問題, 守怕且部份現金仲實際尐. 而近年守既似乎金融太多, 落注得太早囉.
星期一, 4月 2
101
即刻諗到董太係牛頭角邨沙士見阿婆時, 戴住豬嘴, 成個塑膠太空人咁講: 記住記住, 唔好唔好, 買任何 101, 乜 X 101 ...
我知道咁寫法, 會得失好多身邊朋友, 但如骨鯁在喉, 不得不吐. 幫朋友咁計尐 101 投資連保單, 真係愈計愈把幾火, 真係同殺人放火, 有乜分別呢. 表面係一張保單, 但用個多一或至十巴仙嚟保障, 咁仲係保險嗎? 為咗逃避規管, 求其改個名, 同賣迷債有乜分別, 個保險局就係第一大罪人, 點可以畀尐奸商漁肉小民.
個保險員推銷個陣, 緊係講話供頭一兩年就得, 其后任你轉, 攞番唒又得, 咁一下唔覺意就同佢簽咗十幾廿年約. 到你戥錢使時, 或不滿意基金回報想回水時, 咁佢個尐逐項收費就逐樣同你講番嘞, 連尐大學講師投資五年七載, 都係剩番條毛, 就知幾惡劣啦.
佢地實想推你去買廿年單, 供咗頭一年, 基本上個客係無得走, 走或唔走都係輸硬. 簽約個時, 佢地都有個所謂 ICP, 即係初始投資, 即大約為頭十二月或十八月供款, 掛名就話投資, 但其實係全期既基本佣金, 以廿五年為例, 即係每年用四巴仙去扣 ICP, 直至完合約為止, 中途退出, 剩底既 ICP 就會全部沒收, 以下表為其中某基金單張所例:
Remaining
term (years)
25 24 23 22 21 20 19 18 17 16 15 14 13
Surrender
charge rate (%)
100 87 84 81 78 75 72 69 66 63 60 57 54
Remaining
term (years)
12 11 10 9 8 7 6 5 4 3 2 1 –
Surrender
charge rate (%)
51 48 45 42 39 36 33 30 24 18 12 6 –
之所以睇落好似無 load, 其實個 load 係大概六至七點五巴仙, 即係未打已讓右拳, 仲係最早最應可累積個最初資本, 想跑贏怕且股神都做唔到.
呢個先係頭盤, 計落尐公司仲收你乜: 年管理費 (0.75-1.25%), 固定年費 (hkd550-750), 轉換費 (0.15-1%) (如轉基金的話). 仲未計個尐真係去炒既基金公司既收費, 我就估要用三巴仙一年嘞, 怕且要回番尐畀個推銷公司呢. (nb 我無睇得咁仔細, 但斷估佢地尐陰招, 想退出時上高剩底既年期既雜費都要計咯, 仲有條毛嗎?)
Remaining
term (years)
25 24 23 22 21 20 19 18 17 16 15 14 13
Surrender
charge rate (%)
100 87 84 81 78 75 72 69 66 63 60 57 54
Remaining
term (years)
12 11 10 9 8 7 6 5 4 3 2 1 –
Surrender
charge rate (%)
51 48 45 42 39 36 33 30 24 18 12 6 –
之所以睇落好似無 load, 其實個 load 係大概六至七點五巴仙, 即係未打已讓右拳, 仲係最早最應可累積個最初資本, 想跑贏怕且股神都做唔到.
呢個先係頭盤, 計落尐公司仲收你乜: 年管理費 (0.75-1.25%), 固定年費 (hkd550-750), 轉換費 (0.15-1%) (如轉基金的話). 仲未計個尐真係去炒既基金公司既收費, 我就估要用三巴仙一年嘞, 怕且要回番尐畀個推銷公司呢. (nb 我無睇得咁仔細, 但斷估佢地尐陰招, 想退出時上高剩底既年期既雜費都要計咯, 仲有條毛嗎?)
以以上數字, 就當個長期大市回報為九巴仙, 以廿年合約為準, 中途退出唔好計嘞, 除非你只供咗幾期, 咁就直斬好過嘞. 個廿年既總回報同你蓄廿年差唔多一樣, 連息都無, 記住廿年后連通脹都未計喎. 咁個九巴仙回報去唒邊呢, 咪去唒基金公司同中介既口袋囉, 投資者係一分都攞唔到.
以上只不過係最好既結果, 如果個投資者追脹殺跌, 或佢中途退出, 個結果一定差過以上. 咁呢尐仲係乜投資呢, 當然係保險, 保人地尐持續性剥削盈利囉.
以上只不過係最好既結果, 如果個投資者追脹殺跌, 或佢中途退出, 個結果一定差過以上. 咁呢尐仲係乜投資呢, 當然係保險, 保人地尐持續性剥削盈利囉.
星期五, 3月 30
意志
呢個月跌番千點落嚟, 尐人又轉睇為淡了. 技術上又見番黃金向上叉, 但現已跌番牛熊以下, 反正呢幾年都係咁上上下下嘞, 估得到, 都係賺多個十個八個, 平均咁個預估都係零啩, 仲未計個尐使費同心力, 血壓都高埋. 如追高殺跌, 咁就要輸多過大市十個八個囉, 至少. 現仲西風壓倒東風, 個邊日日有好消息, 呢邊話要降低增長至 7.5, 正路緊係落注係賺硬, 降低番尐高風險, 横掂都係低回報而已. 原材料股都而經做唒預告, 咁路向都係不離環保同內部消費, 但呢兩瓣都係一樣死咗, 真係唔知想點.
尐邪惡民企又嚟多浪爆煲, 都係預期之內. 個隻地下, 條數好到加零一, 仲話要增長一半咁話, 但數就慢慢找; 隻靜向話高現金, 派息好鬼箋, 但做咗咁耐, 都要回籠番尐, 頂唔到嗎, 咁又兩三日跌番幾成, 仲未計上年跌個尐. 咁投資如只係識睇吓尐比率既話, 連現金流同酸試現金項街外數都唔睇緊既話, 真係多多都唔夠輸.
巴西尐增長若有若無, 都係要減息架嘞, PBR 都係無運行, 但買都買佢估值低, 都無變啩. 長息呢個幾月真係有尐勢頭, 美市都真係做得唔錯, MFC 應仲有得去既. 中鋁同大眾真係唔知想點, 尐跌阿Q 咁諗係咪幫我縮注呢? 中鋁同其他材料股走勢基本一樣, 但彈上去佢就差過人, 怕且要諗下換吓馬嘞.
呎次選舉, 尐最高公信力報做咗做王者, 謊報變咗西方, 西方變咗左邊, 仲未計個尐忽然甜咗既財演同博瓜. 有尐人會寧唒頭, 但係亙相攻訐下, 市民係咪知多咗, 尐從政者未來係咪會顧慮多咗, 咁怕且唔係温良恭儉, 所謂持正做到啩, 但偏聴偏情緊係死得, 之所以呢排連小私同文海都多咗人買, 睇吓個字花點畫好過尐信誓旦旦咯. 前夕尐人話緃横投白, 但商人就係商人, 一切都係從利益出發, 個大局都都係局部癱瘓政制嚟尋租, 又點會真心去追求民主, 又點會逆上高意先, 仲話要投畀白鴿, 發夢無咁早. 民主派都係心知無可能以小攻大, 都係擺下姿勢而已, 如有大志, 就唔會話投白, 應一早搞聯合陣線, 輸都無所謂, 真係連底牌都蘇埋, 連執政既意志都無, 仲搞乜鬼政治, 寫博好過囉.
星期六, 3月 24
故事
網上唔岩聽就個個變五毛, 但概括尐咁睇, 有累既就撐糖糖, 無累既就撐狼死, 唔變既當然既得利益隨時玩多十年, 水深火熱既橫死掂死, 唔賭就死梗, 推狼仲有一線生機, 仲講乜鬼民主, 自己層樓都就黎畀人收, 自己仲要住緊劏房.
睇狄卡比奧, 話要入人夢就要用 implant 暗示, 回頭諗下咁次港人都畀人由兩三年前已 implant 緊, 唔係一隻鷹點可以變做民生救主咁款. 上次零三一役, 自由黨已經跣左上高一楝, 用曾貪都係無辦法之中既唯一辦法, 既然阿朱鎔基黎唔到做特首勒, 咁就不如自己做囉. 咁邊尐人可以信先, 只要可以有把握可以控制到六百票以上就得, 但太肉酸都係唔得卦. 做好做醜, 都要用下以前既技倆, 好似以前尐民盟咁, 擺番幾個地下咁, 明就係民主席, 暗既就係執行黨既指示. 現實黎講, 香港既民主進程取決於中央對推進政改既彈性, 以近日烏坎村同六四字眼搜得到, 怕且香港會係可見將來要鬆一鬆, 做實驗又好, 做展示又好. 但鷹都話要做多任, 咁係自己人將民主化推進, 好過畀尐養唔熟既去做, 唔好講個尐民主政客勒.
上次董生孤身一人去執政, 就算第二任用到問責制, 都係大勢已去, 仲唔好講入面鬼打鬼勒. 今次民建聯當然係膽, 但自由工商已反左大半面, 咁唯有扶持綠葉同分裂尐商會去做第二梯隊黎卡住分組. 阿唐營今次玩到咁大, 后面仲有四大, 又點會咁易退縮, 但數埋尐票, 連第一梯隊都唔夠, 咁唯一就係同民主派做一個弱既聯盟, 就好似而家咁玩白票策略咁. 今次社福界同醫學界都好 buy 隻狼, 民主派都有唔少民粹同一路既成份, 呢尐一早分左出去同扎根社區既, 怕會走出去聯合做隻鷹既第三隊, 過多十年八載都會同民聯結合卦. 而民主派既基本教義派會走得更極端, 都係一個必然既市場策略黎既. 而主流民主派會游疑於去縱橫捭闔定係更加民粹去迎合選票, 如下一任特首同后一立法局尐民主收到貨, 咁岩阿溫總真係平反到六四, 真係唔知點投佢票囉, 雖則我都投左佢地幾十年勒.
睇狄卡比奧, 話要入人夢就要用 implant 暗示, 回頭諗下咁次港人都畀人由兩三年前已 implant 緊, 唔係一隻鷹點可以變做民生救主咁款. 上次零三一役, 自由黨已經跣左上高一楝, 用曾貪都係無辦法之中既唯一辦法, 既然阿朱鎔基黎唔到做特首勒, 咁就不如自己做囉. 咁邊尐人可以信先, 只要可以有把握可以控制到六百票以上就得, 但太肉酸都係唔得卦. 做好做醜, 都要用下以前既技倆, 好似以前尐民盟咁, 擺番幾個地下咁, 明就係民主席, 暗既就係執行黨既指示. 現實黎講, 香港既民主進程取決於中央對推進政改既彈性, 以近日烏坎村同六四字眼搜得到, 怕且香港會係可見將來要鬆一鬆, 做實驗又好, 做展示又好. 但鷹都話要做多任, 咁係自己人將民主化推進, 好過畀尐養唔熟既去做, 唔好講個尐民主政客勒.
上次董生孤身一人去執政, 就算第二任用到問責制, 都係大勢已去, 仲唔好講入面鬼打鬼勒. 今次民建聯當然係膽, 但自由工商已反左大半面, 咁唯有扶持綠葉同分裂尐商會去做第二梯隊黎卡住分組. 阿唐營今次玩到咁大, 后面仲有四大, 又點會咁易退縮, 但數埋尐票, 連第一梯隊都唔夠, 咁唯一就係同民主派做一個弱既聯盟, 就好似而家咁玩白票策略咁. 今次社福界同醫學界都好 buy 隻狼, 民主派都有唔少民粹同一路既成份, 呢尐一早分左出去同扎根社區既, 怕會走出去聯合做隻鷹既第三隊, 過多十年八載都會同民聯結合卦. 而民主派既基本教義派會走得更極端, 都係一個必然既市場策略黎既. 而主流民主派會游疑於去縱橫捭闔定係更加民粹去迎合選票, 如下一任特首同后一立法局尐民主收到貨, 咁岩阿溫總真係平反到六四, 真係唔知點投佢票囉, 雖則我都投左佢地幾十年勒.
訂閱: 文章 (Atom)


text:
第二日一早起身, 又要準備今日行程la, 係酒店食完早餐之後, 就出發去海ノ中道海濱公園, 我地係博多站乘搭9:07am既JR去海ノ中道站 車程33分鐘450yen (因為我地係由第三日先開始用JR pass, 所以今日既JR係要俾錢), 呢個行程係因為睇左新假期裡介紹呢個海濱公園, 好似好靚咁, 所以突然加插, 呢個係全日本最大型既海濱公園, 春夏秋冬各有主題性的花祭. 園內更設有單車徑及提供租單車服務, 仲有動物園. 我地去到時, 首先租返架單車先, 因為呢個海濱公園真係好大, 唔租單車係無可能行到ga (公園入場費400yen, 租單車3小時410yen). 但係其實公園都係一般, 好唔好玩真係見人見智.
當離開公園時, 因為搭JR只係去到博多站, 仲要轉車去天神, 所以諗住搭巴士返天神, 但巴士仲有成半個鐘先到, 唯有周圍行下, Marine World 水族館係海ノ中道海濱公園附近, 但因為只得好少時間, 所以無入去參觀. 但係沿途都好似好多人入去水族館, 應該都幾好玩咁...
海ノ中道的JR站
Marine World 水族館
搭巴士去到天神郵便局落車之後, 當然去食野先, 諗住跟住本旅遊書介紹去食日本火鍋, 點知去到先知原來只係開夜晚, 唯有再搵過第二間餐廳la, 都無咩心水, 是旦入一間餐廳食la, 但係因為間餐廳只係得掛係牆既餐牌, 又無相, 只係得日文, 真係唔知咩黎, 唯有睇下其他人食咩, 個老板娘知道我地係中國人之後, 即刻拎本書出黎, 原來係本日本對中文既會話書, 哈! 因為呢個旅行, 我都買左一本日文旅遊會話書, 我地將2本書係度比對, 再加身體語言, 終於成功落單叫野食, 原來呢間餐廳主要係食炸物, 炸豚肉, 炸魚等等, 都好好味呀!!
炸魚定食
食完野緊係行下街la, 天神係褔崗甚至係九州最大的繁華街, 有商業大廈, 百貨公司, 仲有相連地鐵既天神地下街, 不過個人黎講....好似唔係好啱行, 唔....講潮流服飾, 同香港差唔多, 甚至有d差過香港, 價錢都唔係平過香港, 可能我啱啱去既時候, yen升到好高, 所以都無咩點買到野, 不過有樣野應該係抵買, 就係波鞋, 基本上款新過香港, 同價錢平過香港.
本身諗住食埋晚餐先返酒店, 點知實在太累la, 搭100yen巴士返左酒店休息先. 休息完之後, 就去中洲搵野食, 初時諗住試下中洲好出名既屋台, 即係好似香港既大排檔, 但之前係好多travel blog裡面都對屋台既野食評價一般, 所以都係影下相算la, 我地就入左係屋台附近的一間餐廳食飯, 當然都好好味la...應該日本都無咩唔好味ga la...
食住野之後, 就係附近行下, 中洲係博多既紅燈區, 周圍都係夜店, 但好奇怪, 係夜店附近, 好多商鋪都已經關左門, 但係仲有好多花店係仲開緊, 唔知係咪去夜店既男士要係呢d花店買花送俾夜店裡面既小姐呢? 同埋見到d夜店門口, 會有一大班女仔企係度, 好似係歡送d客人咁, 好得意...
完結左第二日既旅程, 返到酒店休息, 唉呀...真係好累呀...只係第二日, 已經累成咁...之後.......


text:
老公lunch後來電,佢話我知痾左幾次,4點幾再打比老公,想話佢知等阿B瞓醒就去街,因為尋日應承左阿B.我聽到電話背景好嘈,估唔到老公去緊睇醫生.
我與阿B行住街等娣婦放工,與娣婦會合後我就去睇衫,終於等到間boutique開喇!緊係有收穫,原來上星期六都有開,但現時人流唔多,所以佢開晏晝5點幾.
今晚與娣婦同事一家去左日本飯堂吃飯,一早問左老公要吃牛肉粥,吃完就去買,另外買多碟炸兩,因為我想食,老公都吃左幾舊.
晏晝3點幾老公去睇醫生,4點幾回公司交低事宜就閃人,醫生話佢腸胃炎,應該係由感冒引起,可能係老公身體好頂得住,但腸胃就唔好,感冒菌入左腸,所以痾和發燒,唔知係咪我傳染比老公呢?因為前幾日唔多舒服,食2粒Panadol好好多,老人家話傳左比人,自己就會好架喇嘛!
老公話呢個醫生唔多掂,佢燒到102度居然唔比退燒藥,老公問護士,護士問醫生,醫生先開退燒藥咋!冇計喇,老公公司要佢地用醫療咭睇醫生,用親醫療咭藥都唔會好喇!
頭先老公回家時,電梯到7和8樓之間閃一閃,又顯示係11樓,跟住唔郁,然後向下滑左少少,再到十樓又侄一侄,所以佢叫我回來時唔好搭果架電梯.回家途中不斷諗,若果疑有問題電梯停係大堂,另一架係上面,一直冇人搭疑有問題果架,咁我咪返唔到屋企囉?好在去到大堂疑有問題果架上行中,事後我問老公頭先怕唔怕困電梯,佢一D都唔怕,只係怕架電梯下墜.


text:
2015年8月30日星期日
香港.尋找維多利亞城界石
百多年前香港有個地方稱叫做維多利亞城,維多利亞城之中分為四環,即係西環﹑上環﹑中環同下環(而家灣仔及銅鑼灣一帶),而四環之中又再細分為九約,所以當年維多利亞城又叫做「四環九約」;而家我地可能冇咩機會用到維多利亞城呢個名,又可能直頭聽都未聽過,不過維多利亞城確實存在係香港,呢個名一直都冇取消依然生效,只係時代變遷漸漸被人遺忘...從維多利亞城界石之中隱約可以見到當年維多利亞城位置,我見得閒就起程去拜訪一下聳立香港超過一百年既維多利亞城界石
維多利亞城界石分佈係跑馬地至堅尼地城之間唔同地方,原本有七塊界石被發現,但有一塊係2007年突然不知所蹤,現存只有六塊;好多界石都位於山上,想去齊六塊界石就要小小力氣上山,而且路程有十幾公里,一定要準備足夠糧水,不過沿路大部份地方都好易行唔洗擔心
六塊界石由東至西分佈係以下地方:
1.黃泥涌道聖保祿天主教小學對面
2.寶雲道離司徒拔道交匯處約半公里
3.舊山頂道與地利根德里交界處附近
4.克頓道距旭龢道400米左右附近
5.薄扶林道行人道近48907號電燈柱
6.西寧街以北的堅尼地城臨時遊樂場內
就咁睇我都唔知係邊,網上已經有好心人整好界石地圖,我就係跟住下面呢個地圖搵路
https://www.google.com/maps/d/viewer?msa=0&mid=zRvlLMkl0QNo.ki3viCw4UG0k
今次我選擇由城東走去城西,就由銅鑼灣時代廣場起步,出發尋找界石
由時代廣場向跑馬地方向行,幾分鐘就到黃泥涌道,第一塊界石就係前面
旁邊係跑馬地馬埸
係黃泥涌道行幾分鐘就到第一塊界石
就係你啦!界石上寫有CITY BOUNDARY 1903
不過比人圍住感覺有小小可憐
拜訪過第一塊界石後繼續沿黃泥涌道向前行
又見到馬埸靚景
去到跑馬地電車總站前轉左入去成和道
第一次黎到跑馬地入面,原來好旺好多舊樓,就好似深水步一樣
襯仲有鋪頭,買枝雪糕食先
成和道尾段開始要上山啦
舊式T字型路牌,而家好少見架
轉右去蟠龍道會見到有樓梯上山
向配水庫行就岩架啦;呢段路google map冇教,好彩又比我估中行得到,比起行大路慳時間,哈哈
上完一段樓梯仲有第二段,好彩只係好短
轉右行就可以見到綠油油既配水庫
見配水庫條馬路封左以為冇得行,穿過配水庫原來有條小路上去寶雲道,行呢道快好多
上到去向右行可以見到5條路交匯處,其中一條就係要去既寶雲道
呢段寶雲道係比人行唔比車行(只見一部工程車經過),吸引到好多人散步跑步
山下係跑馬地
山上突然出現好多雲,好似就快落雨
寶雲道1888年已經落成,當年係馬路之下敷有水管,將食水由香港島東南部大潭水塘引到中環,稱為寶雲渠或寶雲輸水道,所以由東向西行寶雲道係微微向下斜,行得特別舒服;寶雲道係當年香港繼皇后大道同堅尼地道之後興建既第三條主要道路,所以當時亦都叫做「三馬路」
好快就見到第二塊界石啦
界石下方有個小小既牌介紹,不過咁細應該大部份人行過都唔會留意,都叫好過冇啦
我諗寶雲道就係維多利亞城最南邊
離開界石後繼續沿寶雲道西行,向第三塊界石前進,今次距離比前兩塊遠好多
望晒成個馬場
行行下竟然見到姻緣石!我都係而家先知姻緣石係呢道咋!
既然咁岩黎到就上去睇睇先,行上去好快,兩三分鐘就到
首先見到公婆石,有人參拜中
向上行多少少就係姻緣石啦!據說姻緣石非常靈,成功為好多情侶締結美滿良緣,而且又求子得子,好神奇!
突然超級大雨
上到姻緣石時突然落大雨,附近又行雷,係道企一企就落返去lu,難得黎到都唔記得拜一拜tim,哈哈
沿寶雲道向前行多一陣有個小公園,可以避避雨
雨落左唔夠半個鐘就停,可以繼續前進,路過「灣坊亭」;灣坊亭係1991由晨運客集資興建,前身係1961年建成既寶雲亭
到左灣仔啦
去到寶雲徑交界處都有個公園,呢道既寶雲道開始有車行啦
經過波老道後,寶雲道已經係一條正式好多車行既馬路,要上返行人路行lu
好多住宅
行晒全條寶雲道去到馬己仙峽道,見到山頂纜車經過
路軌勁斜
左轉入蒲魯賢徑行,而家要正式開始上山,由呢道到山頂係全個行程最辛苦既一段路
由右邊既小路上去梅道
沿梅道向前行小小見到有舊山頂道既路牌,跟住佢靠左行
舊山頂道又係超斜,以前啲車都唔知點可以上到咁高,就算而家坐車經過呢啲路都驚驚地
越上越高
右面就係舊山頂道既行人專用部份,目標在望
由舊山頂道直上就可以去到山頂,需時30分鐘
係指示牌行多30秒終於見到第三塊界石,位於舊山頂道既界石
界石下半身埋左係山入面!每塊界石大約一米高,不過呢舊唔見左成半睇落好似矮左...
離開界石就要上山,又係斜路又係斜路又係斜路!!!
被斬既樹從生,生命力好強
繼續升高
終於去到白加道纜車站,山頂在望
係呢道可以見到纜車經過
纜車就係靠呢條咁粗既鋼纜拉住
由白加道站向外望
仲差小小就到山頂,繼續努力上山
見到獅子亭啦
成功到達凌霄閣
一場黎到山頂,做遊客去獅子亭睇睇風景先
雨後視野都幾清丫
如果想由第三行去第四塊界石,可以唔上山頂由山下行去都得,行下面應該冇咁辛苦,不過見未行過去山頂,而且又想搵個地方坐低食食野,所以就行左上黎啦,係呢道舒舒服服食個下午茶
都叫做睇住維多利亞港風景食丫,哈哈
就算天氣唔係太好山頂都係好多遊客
有啲霧氣飄過
原本想行盧吉道睇風景,不過見時間唔早所以就行路程短啲既夏力道
夏力道係一條平坦易行既路
瀑布?
望到南丫島同數碼港
好多霧
街燈好特別
有個西式公園bor
靠左沿夏力道繼續行
行前少少就要靠右行入克頓道
由克頓道開始要落山啦,唔好以為落山輕鬆啲,有時落山既路好斜,行起黎可能比起上山更要用腳力
呢道有松林廢堡又有炮台,行呢條小路就可以去到,我行呢條路落去唔夠一分鐘覺得驚驚地,四周圍就得自己一個人又天陰陰,所以唔敢再向前行行返轉頭,都係等有朋友一齊先去...
出返大路行
今日上大帽山應該可以睇到雲海,啲雲比大帽山山頂更低
見到其中一啲廢堡
靠右沿克頓道向旭龢道方向行,就快到啦
見到九龍西面景色
見到你啦
第四塊界石就隱藏係克頓道
呢道好多行山人士經過,不過舊石又係係山邊,我諗大家都係當佢透明架啦,就算見到都未必知呢塊係有百幾年歷史既歷史古蹟
要同你講再見啦
行返轉頭上山,去返頭先有個路牌既交畀位
今次向蒲飛路方向行,由蒲飛路個邊落山
唔通呢道有寶藏掘?
呢道又去邊既呢?
行完馬路要行樓梯繼續落山,呢段算易行
繼續沿樓梯向蒲飛路落山
最後有一段超直既樓梯,下面就係馬路啦;呢條樓梯好多蚊飛來飛去,唔停咁行都比佢地咬左3下...
行到落黎,好野^^如果調轉要我行上去一定行到腳軟
山腳呢個位係蒲飛路巴士總站,不過仲未可以坐車走住,仲有兩塊界石未去
沿薄扶林道向上行,界石就係前小小既位置;今日行過咁多斜路後,薄扶林道呢道少少斜已經唔當係咩,行得好輕鬆,哈哈
薄扶林道界石隱藏係個凹位,行快小小可能見唔到
第五塊界石我黎到啦,等左我百幾年,哈哈
唔知界石旁邊呢舊又係咩石呢?
可惜日日夜夜陪住界石既係一個垃圾筒...係香港做歷史古蹟係慘小小架啦,由其係冇咁出名既古蹟,而家佢仲係道都算好彩,佢既一個朋友失左蹤都唔知去左邊...
離開薄扶林道界石,沿薄扶林道行返落去,向第六塊界石出發
去返巴士總站過隧道,沿蒲飛道落山
再右轉入蒲飛徑落樓梯
行左半日終於返到市區,黎到堅尼地城
暫時未可以坐地鐵走住,要向前行去搵最後一塊界石
由卑路乍街轉左向堅尼地城尾行
去到域多利道都係一直向前行
見到西寧街轉右繼續行,就快到目的地啦
第六塊界石就係球場入面
界石企係球場一個角落,唔細心睇都唔知佢就係界石
好似鐵窗邊緣咁...
六塊維多利亞城界石終於全部探訪晒,襯天仲未黑去海邊吹吹風休息一下
National Geographic Channel都有介紹既昂船洲大橋
如果天氣好呢道係一個睇日落既好地方
界石就睇晒啦,難得去到堅尼地城,仲有一個地方想去;行樓梯上返去域多利道
轉右再向西行
就係呢道啦,好出名既西環泳棚
要行一段樓梯落去
呢道就係遊水既泳棚
試試曝光一秒但有手震,影唔到靚海浪
外面有好多大船經過,有時候超大浪
唔係游水高手都唔可以係啲咁大浪既地方游水,我就唔敢試啦,只係企係上面都比浪打濕晒條褲
係另一個角度影多幾張先
睇完泳棚今日既行程都差唔多,行返去堅尼地城站搭地鐵返屋企;今日由城東走到城西,穿越當年香港首府維多利亞城,雖然今日已經無咩人認識維多利亞城,但我覺得香港既歷史唔應該隨便被人遺忘,可能有人會認為古蹟﹑界石等只係一舊舊冷冰冰既石頭,但內裡蘊含既意義係無價之寶,更唔可以用錢衡量,縱使幾有錢都冇可能創造出一件「古蹟」,更冇可能創造出當中意義
4 則留言:


text:
囝囝細個嗰陣同佢去戲院睇戲一定吵住買爆谷食,依家大個仔反
而好少去睇戲,但係仲好鐘意食爆谷,所以我間中都會整俾佢食,
今次加咗朱古力非常之香脆阿仔食到唔停口話超好食呀!
唔知點解街買嗰啲白糖糕多數都陣酸餿味一啲都唔好食,但自己
整就唔同,不但沒有酸餿味而且充滿米香仲爽口彈牙添!
上次整蛋糕卷買的肉鬆未用得晒,今次用來整麵包卷一樣咁軟熟
好味喎!
又來一個夏天開胃餸,唔使煎又唔使炸好易整,買啲金沙骨同買支
鎮江骨汁就搞掂,好好味架包你要添飯呀!
炎炎夏日呢類凍糕好受歡迎,既好睇又好食仲好易整添,而且材料
簡單唔複雜呀!
今日假期因為唔想同人迫所以冇出去食喺屋企整pizza,老公鍾意
厚批,囝囝鍾意薄批,為免爭拗就整咗一厚一薄皆大歡喜啦!
這個星期天氣非常炎熱所以什麼都不想做,今日打風冇咁熱就整咗
呢個肉鬆卷,酸甜的沙律醬同肉鬆簡直絕配非常好味!
斑蘭葉係早個星期同埋啲friend去九龍城買嘅,原來喺九龍城買
呢啲好平同埋好新鮮添,不過要搭車唔係咁方便囉!
雪櫃塊酥皮買咗好耐係時候清貨了,心大心細唔知整乜好,剛好經
過佳寶見到菠蘿又靚又新鮮而且仲係十蚊兩個添,即刻買咗兩個
返來,用咗其中一個來整菠蘿批!
又係一個最啱夏天食嘅餸,甜甜酸酸魚又炸到好香脆連骨都可以
食埋,連平時唔食魚嘅囝囝都要添飯,仲話要整多d俾佢食!
趁老公放假同佢提早慶祝父親節,今年搞搞新意思唔整蛋糕整咗
呢個鮮果撻,又估唔到平時醃尖腥悶嘅老公都話好食喎!
自從上年撻咗地球人喺火星帶回來的酸子薑秘方後驚為天人,非
常爽脆好食而且甜酸適中,趁現在子薑當造我當然唔會錯過啦!
仲要多謝地球人個超級無敌秘方呀!
呢幾日天氣好悶熱,最好就係食番枝冰涷嘅雪條把悶熱趕走,呢
個牛奶紅豆雪條材料簡單容易做又好食,而且自家製無添加可
放心食用!
昨日整咗呢個簡單不用造型的麵包做早餐,都係用我非常鍾意的
湯種法來做,雖然簡簡單單但卻香軟無比非常好食!
每次整生炒排骨呢個餸都要煮多啲飯,因為甜甜酸酸好開胃個個
都要添飯,不過都係少整為妙…點解?因為整呢個餸要用油炸,家
陣油貴米貴排骨都貴,成日整咪冇得打斧頭囉!


text:
第四天(續)
安平除左安平古堡之外,仲有好多地方值得參觀,而家首先搵個地方食午餐,下午繼續遊覽安平區
要食好野,首先要穿過有三百幾年歷史既安平老街(延平街),延平街係當年荷蘭人係安平修建既第一條路,又有「台灣第一街」稱號;而家安平老街係遊客必到既地方之一,有手信鋪亦有百年老店,不過我要先去搵食只係好快咁行過安平老街
老街好多人
老街好多呢啲蝦片賣
今日午餐地方就係安平好出名既「周氏蝦捲」;好多時太過出名既餐廳都唔一定好食,不過呢間係台灣朋友介紹,我諗唔會差既?
有唔少人排隊bor,睇落全部都係台灣人,咁一定冇去錯地方啦
呢個就係招牌炸蝦捲,叫左兩份總共NT$120;可以用三個宇形容,「好好食!」
仲叫左兩碗擔仔麵,有濕有乾,每碗NT$50,不過我唔係太鐘意呢種麵質,分唔到好唔好食...
咁岩安平做緊pomo,好多店鋪買滿100就送入埸卷,可以慳50入場費架!但我地食左二百幾蚊先送得一張,唔通要分開買先得?(都好過冇)
天氣咁熱最好就係食甜品消消暑,食完蝦捲再去食甜品
穿過小巷去到一間廟旁邊就係我要搵既地方
台灣朋友推薦我黎「安平貓車站」呢道食雪糕
呢道咁可愛緊係食環境架啦
就算唔黎食野,好多人都會黎影相留念
除左雪糕之外仲有咖啡同其他龍貓相關記念品
山長水遠去到冇理由唔食既,哈密瓜雪糕NT$70一枝;呢道既雪糕叫霜其淋,同冰其淋係唔係唔同架?
坐係樹下食雪糕真係透心涼,同出面大大個太陽好大對比
行返去老街個邊,行入一個叫「劍獅埕」既地方
入面冇咩特別,係賣野既地方
安平老街呢間蜜餞係老字號,次次行過都好多人排隊,最後都係買唔到
經過一間叫「海山館」既古蹟建築,清朝時海山館係朝廷水師會館
保留住中式風格
呢道已經活化成售賣特色記念品既商店,吸引到人參觀又可以持續保育,一家便宜兩家著
向安平樹屋個邊行去
話咁快就黎到安平另一個特色地方「安平樹屋」
安平樹屋入場費NT$50,用頭先食蝦捲送個張免費飛都可以入去
話明係樹屋就緊係有樹又有屋,其實呢道係一個由樹+屋組成既廢墟
樹中有屋屋中有樹,兩者已經二合為一
安平樹屋最早係德記洋行倉庫,日治時間又做過日本公司倉庫,戰後改為台鹽倉庫,最後荒廢左就變成而家咁
有個觀景台伸出去,出去望望先
觀景台望出去係河同好大既濕地,環境好靚
大家睇魚睇得好開心咁bor
望返安平樹屋,啲樹大到見唔到屋
行返去樹屋,可以上樹屋頂參觀,屋頂一樣係比樹佔據
安平樹屋同安平古堡一樣係有導賞員帶領參觀,可惜參觀時間唔多,唔可以聽導賞員慢慢講解啦,只係自己隨意行下咋
行多陣就走lu
樹屋旁邊係德記洋行
入面係一啲舊擺設同展版介紹,冇咩特別就唔影相啦,想了解歷史可以係道慢慢睇,我覺得呢道最正既就係有冷氣,咁舒服會唔想出去曬太陽
德記洋行旁邊係朱玖瑩故居(朱玖瑩係書法家黎架),我孤陋寡聞未聽過呢個大名tim
入面咁有藝術氣息唔岩我呢啲粗人,走人先
參觀晒所有野,離開安平樹屋
向下一個地方前進,經過怡記洋行舊址,怡記洋行只係得返呢個標誌,咩建築都冇晒
有沙池玩咁開心,呢十幾年都冇見過香港有呢啲沙池玩...
見到下個目的地啦
去到日式建築「夕遊出張所」
未去之前見到夕遊出張所呢個名以為係同夕陽有關,事實係呢道同夕陽應該冇關係,夕遊係日文「鹽」既讀音,呢道由以前日治時期到民國時期都同鹽有關
有得賣五顏六色既生日鹽
生日印都有,好識做生意
好多鴨仔丫
日式擺設
呢道有雪糕食,而且呢道既雪糕好特別,係有鹽既咸味雪糕,連咖哩味雪糕都有
咖哩就唔試啦,試試鹽味雪糕就好;雪糕都係普通雪糕,只不過係灑左啲鹽上去,食落咸咸地好有趣,食晒上層個啲鹽之後就變返一枝普通雪糕,都一樣好好食(點解台灣既雪糕會多塊餅係上面?)
食完雪糕就閃人,就快天黑
有得用鹽洗手,我都唔執輸刷乾淨對手先
離開時已經黃昏,清涼左好多唔洗再熱
有位台灣朋友已經係安平樹屋門口等緊我,即刻趕過去會合佢先
黎左台灣幾日都冇點買手信,就係安平呢道搵啲野買;安平其中一樣特產係蝦餅,買左好多包返屋企(我一塊都冇食過)
唔知係咩黎?
安平另一樣特產係「官財板」,朋友話佢好多油唔好食,我唔試lu
行到天黑
整返杯台南好流行既冬瓜茶
離開安平係一個大挑戰,台南啲的士都唔知去晒邊,call又call唔到,唔知搵左幾耐先上到車;上到車都有排等,呢個時間有啲塞車,慢慢塞住返去
晚餐去左一間日式火鍋店,環境靚食物又好食,最重要係服務超好,係香港我未食過咁正既打邊爐!
三個人分別叫左肥牛﹑雞同海鮮,每set都係NT$395,超抵食
呢餐好豐富
打完邊爐仲有甜品,飽到食唔落
火鍋店係林百貨旁邊,食完慢慢行返去hostel拎行李
拎返個大背囊就行去火車站,坐火車返高雄lu
係台南玩足一日,又到左離開既時候;台南除左歷史文化深厚之外,美食都特別多,今次冇時間試到好多台南美食,有機會既話要再返來慢慢玩(飛去台灣既時間仲快過我坐車返工,將來一定有機會再來!)


text:
2015年8月23日星期日
香港.西貢麥理浩徑第二段
好耐都冇去行山郊遊啦,難得有時間想去走走,就同媽媽一齊去左香港其中一個最靚既地方西貢大浪灣,行又易行又有靚景既麥理浩徑第二段
朝早去到西貢市中心,遊人們大多數都未到,市中心比較清靜
有間越來越少見既舊式士多,買定支水等車出發
去大浪灣最舒服既方法就係坐車去到西灣亭起步,可以避開麥理浩徑第二段最難上最辛苦既西灣山,坐的士同村巴都可以去到;我同媽媽只有兩個人坐村巴化算一啲,不過村巴班次唔多要預好時間,早少少去排隊
村巴站係正麥當勞對出
大約半個鐘車程去到西灣亭落車
就由呢道正式起步
一開始大多數都係平路,好易行
沿路可以見到萬宜水庫景色,係一個幾特別既地方;因為春天關係萬宜水庫儲水唔多,而家夏天去會更多水更藍更靚
慢慢行大約15分鐘,去到呢小段路最高既位置吹筒坳,可以吹吹風清涼一下;頭先落車既地方西灣亭地勢已經好高,所以行黎呢道唔會覺得辛苦
經過吹筒坳後見到大海啦,之後就係一段好斜既落斜路
好彩係落斜,行呢道上斜一定超級辛苦
唔洗10分鐘就落到海平面,見到水啦
向前行多一陣就係西灣村
西灣村有幾間士多,有野飲有野食,以前經過好多時都會食碗豆腐花食碗餐蛋麵,今日係平日食開個間士多冇開門tim...
海邊另一間士多有開門
經過一堆士多後就可以見到大浪西灣,沙又幼又靚,比起出名既淺水灣呢道既沙靚100倍!
今日天氣唔好非常多雲,難得見到少少藍天
沙灘中間有堆石將大浪西灣分為左右兩邊
頭先經過既右邊沙灘
將會前往既左邊沙灘
好多學生都黎到呢道郊遊
對住大海露營一定好正
經過沙灘之後大家都爬石上返麥理浩徑,好易就可以上到;其實真正既麥理浩徑係係沙灘旁邊經過而唔洗行沙灘,不過個邊從來都冇人行,個個都會穿過沙灘,哈哈^^
由山上望返落沙灘
慢慢行上一個大約一百米高既小山丘,都算易行
回望大浪西灣
大海丫!!
上左小山丘後係平路多,好易行
下面沙灘就係下一個目的地鹹田灣啦
鹹田灣沙灘睇落比頭先西灣更大更闊,而且沙好似粉一樣咁幼咁靚
有外國家庭係道露營
有條小河
鹹田灣呢道本來有條好特別既橋比人過河,不過水乾左條橋就變成咁啦
得返條木板
經過沙灘後就去到士多,係呢道開餐
去左入面既士多,揀左海景位對住個海食
雖然唔肚餓,但一場黎到點都要食返啲野先開心,唔知點解行山食既餐蛋麵係特別好食,平時係食唔到呢種感覺架,哈哈^^
仲有冰凍紅豆冰
食完野休息一下又要繼續趕路
係一條又平又靚既路;本來正式既麥理浩徑係唔會經過鹹田灣士多同呢段路,不過呢道易行而且又經過沙灘士多風景又好,大部份人都會行呢道
行15分鐘去到大浪村,呢道都有士多可以食野,而且仲平啲tim,但呢道冇海景,停低食野既人唔會好多,冇鹹田灣西灣咁受歡迎,我都冇係呢道食過野...
好多屋都荒廢晒啦...
離開大浪村就開始上山,要上到一個大約160米高既地方
呢道斜路多比較少樓梯,慢慢行都唔會好辛苦;唔經唔覺就上到去呢段路最高既位置大浪坳,可以飲啖水休息一下
輕輕鬆鬆落山lu
話咁快就去到赤徑,再次黎到海邊
赤徑呢道有船開去黃石碼頭,我地就唔坐船,繼續向前行
好靚既石灘
有人撤網捉魚
赤徑有好多冇人住既村屋
好靚丫
上面呢啲好似仲有人住?
離開赤徑各北譚凹方向行
又要上多百零米,好彩都係斜路,算易行
可以望到下面黃石碼頭風景,好靚丫
見到前面廁所,終於去到麥理浩徑第二段終點北潭凹,好野
呢道有巴士返去西貢市中心
難得去到西貢,乘機四周圍行行
西貢碼頭有好多小艇賣海鮮,價錢可能比較抵,吸引好多人圍觀同買,呢個都算係西貢一大特色
如果有人買野,船買會用長杆將海鮮送到買家手上,買家將錢放入網裡面就可以
碼頭邊泊滿好多賣野既小艇
媽媽都有幫襯,佢話比係街市買平好多,而且仲新鮮
好多野賣架,哈哈
買完野都差唔多天黑,又係時候返屋企lu,如果天氣好風景一定靚好多,西貢係一個好靚既地方黎架^^
2 則留言:


text:
之前已經聽過唔少關於根德園會教到o的小朋友自動自覺做功課
已經覺得好難得
難能可貴
但尋晚我發現其實唔止係做功課
(學校而家好少功課, 到而家都係得3-4次 o既填色)
阿女尋日自發拎o的 pre-writing exercise (係同學仔o既媽媽比我o既) 黎做
我完全冇叫佢做, 我反而叫佢唔好搞呢搞路快o的沖涼瞓覺
但佢自己話要做下pre-writing o既連線練習
仲話: "我唔駛擦o既, 我會畫得直o的咖喇"
見佢咁生性我自己去沖涼, 反正唔係功課由得佢想點都好
我沖完涼出o黎睇下佢搞成點, 原來佢已經畫晒咁滯,
這 KV 未免係太強, 老師講o既真係金口玉言
之前老師講過可以返屋企做d pre-writing exercise,
阿女真係銘記於心,
呢個星期都成日講話要做 pre-writing
媽媽心中真係暗中讚嘆 KV o既影響力
能夠令呢班夜片都未戒晒o既小朋友咁聽老師話
o係寫字呢方面我完全冇迫佢要一早開始
佢真係返左 KV 先學揸筆 (之前就算揸筆都係由佢亂o黎鬼畫符)
而家只係做簡單o既線條練習,
見佢寫到震騰騰但又努力咁寫真係覺得幾感動
媽媽睇左周碩o既書都唔鼓勵小朋友太早執筆學寫字
小肌肉未發展得好呢, 執筆寫字其實好難
勉強冇幸福, 最理想應該4歲先開始,
一寫就要寫好多年, 真係唔駛急, 大把有得你寫
媽媽完全冇比壓力, 阿女反而自動自覺話要學寫字, 真好!
題外話: 呢排成日睇youtube學幫阿女紥辮, 試o既都係french braid
呢日試下dutch braid, 好彩阿女仲肯做 model ~


text:
餘下半個月,我只得一日時間係屬於自己
諗落都有d驚,到底我應付得到嘛?
我只希望快d 12月,12月每年最開心月份,到底我最著生日月而開心
定聖誕氣氛而開心?兩樣都有
不過先要努力多半個月先
一直想整日式叉燒,即係日本拉麵上面既叉燒
拉麵塊叉燒好重要,唔能夠太瘦,要炆得稔,又要夠味
但從無諗過原來可以咁容易,因為我屋食囤積既醬料太多,剛好能夠整得到
d醬料亦係我之前都用得多,例如清酒,味醂,鰹魚汁同日式醬油
呢d晌超市唔難搵,甚至吉之島都搵得晒,同埋你整完d醬料用晌其他地方都用度
又或者參考我之前既blog食譜都有好多用得著
不過我覺得美中不足係…塊肉我買得太瘦,我買梅頭肉,但唔敢買太肥,所以永遠整完出來無論中式叉燒同日式叉燒都偏瘦
但係無辦法,每次去揀見到太多肥肉都揀唔落手,所以買肉都係一個思想掙扎
另一樣係我切得太厚,明明拉麵食既薄薄一片加嘛
今次一次過教整三樣野,日式叉燒,炆蘿蔔同埋半熟蛋,尾兩樣係額錢既,但你都要比足學費
哼
食譜:
梅頭肉 一條,我唔知有幾重,你可以自己揀一係,最好大係d,因為要札起佢既
日本醬油 一杯
鰹魚汁 一杯(如搵唔到就照用一杯日本醬油代替)
味醂 兩杯
清酒 一杯
糖 1湯匙
蔥 一小札
薑 兩片
將梅頭肉洗淨,然後抹乾備用
將醃料同薑蔥全放落煲仔煲一煲,煲到微滾便可以,煲好後放涼
將梅頭肉用白棉繩扎起,扎成一條,要札得夠緊,然後放入汁料中,因為條肉會浮起,所以面頭要用重物壓住,令佢全條浸於汁料中
醃半日
*跟住我放落Fissler高速煲,連汁隔水用2度速蒸煮30分鐘,減壓排氣
*如果用明火,就用炆既方法,用醃汁炆2個鐘,然後熄火唔好開蓋等佢焗至汁涼
放涼後切片
拆開綿繩切片
*咁多汁料好浪費?唔怕,用汁料炆蘿蔔,將汁料再煮滾,然後放蘿蔔片炆,完全唔需要再調味,炆一陣就得
*跟住想整埋隻蛋,呢隻蛋係半熟,比糖心蛋熟dd
將蛋放入水煮滾,當水大滾時煮2分半至3分鐘,唔能夠多唔能夠少,然後放入冰水冷郤,剝殼
放入冷卻既汁料內浸10分鐘,攪掂
我配烏冬,只需加少少鹽落水,煮好個烏冬,淋少少淋上去已經好好食
成碗同一樣味似盤菜一樣,哈哈


text:
Hello, 各位, 我係Mochaccino 丫, 我今日birthday, 查媽話我大個仔, 比我自己寫Blog 喎! 咁不如等我同大家回顧一下我哩一年既生活點滴喇!
係2007年10月18日, 我係媽咪個肚仔出左黎哩個世界喇, 我媽咪係Mimi, 爸爸就係小子蛋, 我地有6個兄弟姊妹一齊黎左哩個世界, 我之後仲認番我哥哥Mickey 添. 大家話我似媽咪定爹地呢?
▼ 我個靚媽媽 Mimi (相片來自Celia)
▼ 我個英俊爸爸 (相片來自Celia)
▼ 究竟邊個係我呢? (相片來自Celia)
Celia blog: http://hk.myblog.yahoo.com/citylightpoodle/article?mid=2534
咁啱查媽係2007年11月10日 send 左個 e-mail 比Celia, 而Celia 又真係覆左查媽喎, 仲約左等我地6小褔夠兩個月先安排我地見面. 聽查媽講,我唔係佢第一隻養既狗狗, 原來之前有一隻叫花生既Poodle 黎過查媽屋企架, 但係, 花生哥哥住左3個月就移民左去彩虹橋lu…..查媽果時好傷心呀, 但佢冇打消養狗既念頭, 因為養狗一直都係佢既夢想呀.
▼ 2007年12月8日, 哩日係我同查媽第一次見面
當時Mickey 哥哥已經名花有主, 所以只有我同4個妹妹出黎見查媽. 發仔寒既查媽果日都冇埋d妹妹, 淨係眼金金咁住我, 仲即時決定話會帶我返屋企添呀!
2008年1月27日, 我正式入住查媽既屋企, 開始同佢一齊生活, 查媽為我安排左個有前花園既House, 仲安排婆婆每日上黎照顧我添, 而查爸就冇乜野, 但係對我有少少冷淡, 聽查爸講, 佢話佢以前比狗追過, 所以唔係咁鍾意狗地喎, 不過我咁可愛, 一定可以改變到佢既.
因為我未打晒針, 所以黎個月都係留係屋企, 原來冬天係咁凍架, 好彩我身上既BB毛都頂得住啫. 仲有今個月係新年, 查媽仲帶我去拜年添.
黎個月我比人鏟哂D毛, 有D唔開心, 攪到查媽都唔開心, 不過算喇, 毛毛好快會長返…另外, 我今個月開始可以去街啦, 查媽成日帶我去河邊散步, 好開心架.
唔知係咪我到左青春期呢, 我黎個月好反叛呀, 成日周圍尿尿, 又抓尿片, 搞到查媽同婆婆冇晒符, 於是查媽就搵左個姐姐同我傾計, 我咪講出我D 要求囉, 雖然查媽把口就話我要求多多, 但最後都滿足晒我既要求, 所以我咪乖乖咁去尿尿囉, 做返一個乖既小朋友.而我亦係哩個月, 由青春期既少年變成公公喇, 唔, 咁梗係有D唔開心喇…………..
彭褔-係我地沙田區狗地既天堂呀! 我今個月開始去彭褔浦喇. 我每次去都喪跑架, 查媽一放我, 我就會自己四圍去探索, 我最鍾意就係同D金毛姐姐玩, 深色毛既我就麻麻地.有時我玩到癲, 查媽會比我更癲咁大叫我, 或者黎捉我返去, 有時佢就採取放任態度, 坐埋一邊等我自己返去. 佢成日都驚唔見左我架! 但係我就係鍾意自由呀!
今個月我隻眼仔有d發炎, 於是查媽就帶左我去睇VET, 咁啱預返之前睇過花生哥哥既女VET, 雖然女VET 睇過我隻眼話我冇事, 但係查媽都仲係好擔心丫, 原來佢成日覺得自己重複做緊佢之前同花生哥哥做既事情, 例如又係帶我去個度鏟毛, 又係比果個哥哥游說成身鏟晒, 又係比哩個VET睇, 佢成日凝住, 驚我會好似花生哥哥咁呀.
嘩………今個月我去左好多地方呀, 有赤柱, 黃金海岸, 油麻地狗公園, Pet Max, 西貢, 橋咀, 最後以一個狗狗船河作結, 度過左我第一年既暑假lu…….
10月, 哈哈, 係我生日月! 查媽好早已經諗緊點樣同我慶生, 我都好想知丫, 我淨係見佢黎排成日係廚房唔知攪乜.
汪!汪! 最後要祝Mickey 哥哥同4 個妹妹都生日快樂丫.


text:
2015年9月27日星期日
齋人食齋醬
超級月光
2015年9月24日星期四
日,韓風料理
2015年9月23日星期三
純素蜂蜜抹茶鬆餅 Vegan Honey Maccha Muffin
其實我都跟過好幾個唔同食譜整 vegan muffin,但始終發覺無加雞蛋落去整的話,個 texture 入口係會比較黏口,中式發糕情況都一樣,但好多人又話唔覺,唔通係我要求太高!? :-w
呢個 muffin 都係參考自型仔廚師 Ryoya 嘅 Matcha & Adzuki beans Muffin (vegan) 食譜,算係我整過咁多 vegan muffin 之中 texture 最好,相對叫做無咁黏口,但我覺得始終都係唔及加咗雞蛋般清爽.
日式醬油燒飯糰
依家天氣熱,我好多時第二餐都會整壽司食,但係整壽司都幾麻煩,要預備好幾種材料,之後又要捲到唔散,都有一定功夫,如果時間唔夠的話都真係唔好攪喇!
呢次又試吓跟型仔廚師 Ryoya 整個功夫少得多嘅醬油燒飯糰,不過第一次整毫無經驗,真係有超大進步空間呢! :P
2015年9月22日星期二
義工禮品
Pinkdot 當日,有贊助商贈送禮品俾每一位義工.
其實整個活動能夠做到免費入場,免費任飲任食,又提供所有音響器材作音樂會用,都係多得各大商業機構支持及贊助,當然,大部份都係外資大行,投行,銀行等,華人企業就只係佔少數啦!
2015年9月21日星期一
繼續做義工
既然都已經提早開始咗做義工嘅計劃,咁就唔好俾佢停.
由於自己喺工作同生活上,某程度上有好幾方面都屬於少眾,所以好清楚當中被人誤解,甚至係歧視的感受,所以我一直以嚟都希望做義工嘅服務對象係一啲易被忽略及誤解嘅少眾.加入「WeWah 音樂家」係幫基層家庭嘅小朋友圓夢,打破只有相當經濟能力家庭嘅小朋友先至可以學鋼琴,而今次呢份義工嘅對象就係 LGBT community,所以噚日由朝企到晚,攰到爆之餘仲曬到變咗隻燒豬.
Pinkdot 原本係由新加坡發起嘅一個活動,提倡建構「平等互愛,多元共融」嘅社會,活動係一個大型戶外露天嘉年華會,LGBT community 邀請自己家人及朋友一齊出席,與一家大細及朋友一齊野餐,大家開開心心一齊玩.2014 年就引入到香港,所以今年已經係第二屆.
2015年9月16日星期三
瑞士手信
2015年9月14日星期一
素食晚餐
2015年9月13日星期日
南乳粉葛蘿蔔燜豆腐
烤焗茄子 Oven Roasted Eggplant
有機蔬菜
上次咪話 Ernest 媽咪送我麵包,醬料同有機蔬菜嘅,今日繼續睇埋啲蔬菜啦!
又上一課
早兩個禮拜做清潔,抹到電腦枱時就發現電腦螢幕個火牛凹咗,形成一個氹嘅形狀,當時只係覺得奇怪,但並無注意到問題.直到禮拜四晚上網,好友喺 Facebook 錄音留口訊俾我,因為太細聲嘅關係,一定要將個 speaker 貼近耳邊先聽得清楚,正當我拎起個 speaker 時,個螢幕突然斷電熄咗,我知道一定係郁咗條電線,所以諗住移番好條電線啦,點知一郁就出事喇,睇住個火牛爆火光,跟住間屋就漆黑一片,全屋啲 fuse 都跳哂掣!!
因為其實當時係仲有其他嘢正在做緊,所以必須要嘗試開番部電腦登入自己 account,再接駁手機上網繼續完成工作.喺無咗電腦螢幕之下,居然我都可以摸住個 mouse,click 入自己 acoount 之後再輸入 passwork 成功登入,我都真係服咗我自己!! :P
2015年9月10日星期四
為您而煮
自從得番個超細嘅臨時街市之後,買嘢真係好唔方便,不單只每樣種類只得一,兩檔,有啲檔口好似衣紙,凍肉,賣花等根本一檔都無,所以如果真係要買的話就迫住要行到老遠嘅街市先可以買到!
往年都係習慣買花,但今年就無喇,其實新屋嗰邊個商場最近都開咗間花店,但係就賣得幾貴.其實貴都唔緊要,又唔係成日買,但係又貴又唔靚兼又無乜選擇的話,真係唔多願意幫嚫囉!所以今年就改咗煮齋俾您.
2015年9月9日星期三
多謝哦!!
2015年9月8日星期二
姬松茸豬骨煲節瓜湯
見到我煲肉湯係咪覺得好出奇呢!?真係 N 世都唔會煲一次,因為怕麻煩嘛,又要洗肉,又要汆水,汆完水之後又要洗多個煲,煲完湯之後個煲又一定要用洗潔精洗先洗得乾淨,比起煲素湯真係多好多功夫,不過因為今日無太多時間留喺屋企預備餸菜,所以就用豬骨煲湯,有瓜又有肉食,可以煮少碟餸!
2015年9月6日星期日
IKEA 又入貨
訂閱: 文章 (Atom)


text:
噚日一早去探完阿爺,阿嫲同表舅父後,就去咗 Louisa 屋企玩,當然唔少得 Winnie 同明仔啦!好友聚頭,梗係又試整嘢食啦!
首先出場,係 Louisa 整嘅薯蓉湯,好creamy,
但又唔會太濃太膩,啱啱好!
呢個係集體製作嘅 Quiche Lorraine,餡料有煙肉,洋蔥,雞蛋,
忌廉同 mozerella cheese.
印象中應該係第一次食鹹批,味道唔錯,下次自己整吓先!
呢碟就係明仔指定要我整俾佢食嘅無錫排骨,個個都讚好食呀!Winnie 仲話下次要整雙份,俾份佢拎番屋企食喎!最攪笑仲係 Jovy,見到我整就即刻問我點煮,反正我有帶個食譜去,又有英文說明,我索性俾咗佢算數,估唔到連菲傭都咁欣賞喎!我今次專登買咗包紅麴米嚟整,顏色果然靚好多,望落個賣相都 prof. 好多.
呢個係明仔同 Winnie 一齊整嘅黑森林蛋糕.
有冇覺得呢個黑森林蛋糕係個 A 貨呢?因為有人偷懶,唔願
整朱古力碎,咁咪求其灑朱古力粉喺面就算囉!
蛋糕包括咖啡海綿蛋糕,朱古力 mousse 同酒浸櫻桃,個人覺得
酒味過濃,食完後唔係好妥,Louisa 話我係第一個
食蛋糕食到醉嘅人!
明仔整好帶過去嘅綠茶豆腐布甸.
呢個布甸超正,又香又滑,不過豆腐味較濃,蓋過哂綠茶味,
如果再甜番啲就更加 perfect 喇!


text:
去呢間到食晚食, 一定要book 位, 我地來過幾次, 每次都係因為心血來潮的關係, 所以都係walk-in, 但次次都好full 要去到9點幾10點先有位, 我地一向都唔會咁夜食飯的, 所以最終都無食到, 但今次 --我地都係當日早上book, 但係都係得番6:30, 但要食到8:00就交枱, 心想, 係唔係真係咁好食咁多人去食丫?? 好雖然時間有d 趕, 但想食咁多次都次唔到, 好啦, 早就早d, 去食啦!!!!
首先來個餐前小食, 如果你叫set 呢, 佢就唔會有呢個餐前小食的, 但如果你叫 a la carte就要比呢個餐前小食啦. 呢個餐食小食一d 都唔平, 為$50 仲要加一, 即係你乜都未食, 2人計就要比$110啦) 我未開始品嚐佢d食物之前, 前呢樣野已經先扣分了
佢個餐前小食係呢一杯梅酒的, 唔可以為係我地平時叫我好味梅酒, 味道只不過係我地向超級市場買到的梅酒汽水一樣, no good!!
跟住再來餐前小食, 味道一般啦
先來個油金魚刺身, 左手邊係薄切的,右手邊係油金魚粒+蔥粒
油金魚都幾鮮味, 但係比起上次响Yamm 食的, Yamm 就仲鮮甜過佢, 所以開始覺得Yamm 都係好抵食
上次去食東京和食個時講到隻碟係好重要的, 因為佢係襯托著食物, 所以你睇下呢個碟, 都係帶起咗食物的美感, 就好似藝術一樣
跟住來個帆立刺身, 好鮮甜, 好厚用, 仲要係無冰凍的感覺, GOOD
大toro, 呢果我個人覺得差點點, 我唔記得咗幾錢一件, 但係唔平的, 唔係話佢唔鮮, 都有入口即溶的感覺, 但鮨處松戶好樣好味一點兒(雖然openrice都有好幾個食評話佢唔好食, 但我個人覺得又唔係咁差)
牡丹蝦壽司, 幾好味, 但唔算話好甜果種, 但好爽口, 好新鮮
海膽壽司--真的不得了, 你睇..超多丫.. 差唔多瀉曬出來
食食下, 店員拎咗我地先前點的牡丹蝦頭來. 仲要係炸過 tim, 好香口.. 唔係咁多到地方唔叫都會自動整呢個, 有驚喜, 值得加分
跟住我地再encore 咗幾種壽司, 圖中為海鰻壽司
店員話d 魚生剛剛落機, 所以要我地等一陣, 响呢個其間, 我地又點咗蟹子沙津
唔係店員唔講, 我都唔知點解呢個蟹子沙津咁貴, 原來佢唔係用蟹柳, 而係用真蟹去起肉做成的, 好唔好味的蟹子沙津在於青瓜. 呢個都係我一定無意中响一間日本餐廳發現的, 原來佢地只係用青瓜綠色的表面, 個心白色的部份係唔要的.. 我覺得有點兒浪費, 但做出來又真係特別好味喎
來到天婦羅點, 我地又點可以唔試下天婦羅呢, 平時食天婦羅, 大多數都係點野菜又或是海老, 今次我地見到餐牌上有貝類天婦囉, 一於試下呢個啦, 呢碟天婦羅只得五件, 都好貴下, 令我印象最深係左手邊黑色個件, 佢真身係海膽, 佢係用紫菜包住d海膽, 再上天婦羅粉去炸, 好有創意, 但唔係話咁好味, 我覺得就咁食海膽先可以食到佢的鮮味
平時食天婦羅都只係會供應天婦羅汁, 但今次佢仲比咗綠茶鹽
我到的幾好彩, 本來話去到8:00, 但係因為跟住個張枱delay 咗, 所以我地可以食到8:30, 仲有係我地又早到咗, 所以今餐都食咗2個幾鐘, ok 啦. 最後佢送上甜品, 我要咗士多啤利雪糕, 味道ok 啦
今餐真係食得好貴丫, 丙丙都無話比我知幾錢, 佢話費事我肉痛喎, 其實我地都唔係點咗好多野渣, d 野都係細細件, 所以要我食夜晚, 我估未必有下次或者要等下囉
反而好多人都話佢個 lunch set 好平, 好抵食, 所以下次要來試下佢個set lunch 呢
地址: 銅鑼灣亨利中心 10/F
電話: 2822-8752


text:
2016年7月21日
終於有時間寫第二日嘅行程 :)
一朝早爹哋去機場接Uncle Samuel 我哋就出發喇
呢個暑假嘅澳洲之旅,兩個女都覺得好特別,
因為佢哋感受到世界另一邊,有着唔同嘅天氣
喺香港仲係炎炎夏日嘅時候,
黎到澳洲既悉尼,佢地都門上冬裝
今日我地去 darling harbour
darling Harbour 隔離有兩個好岩小朋有既旅遊景點展覽館
SeaLife 同 WildLife
因為時間唔夠嘅關係,我哋今日祇去左Sealife
其實香港嘅海洋公園有一個非常非常之靚嘅水族館
不過,世界各地嘅水族館同埋動物園都係我哋每一次親子遊嘅必去景點
因為每個水族館都有佢唔同既主題
而SeaLife 入面, 最出名就係睇鯊魚
Coco都係第一次咁近距離見到咁大條鯊魚
佢哋都覺得好興奮
剛剛睇完 Finding Dory 嘅電影,
有一幕就係D小朋友申隻手入去捉海星,
嚇到D海洋動物都走夾唔唞,
咪就係好似佢地而家咁囉.....
Coco見到呢一個咁靚既珊瑚好大聲咁叫"我見到Nemo啊!!!"
其實入水族館見到咁多咁靚嘅海洋生物, 唔止認識左好多海洋動物, 仲可以教佢地環保
如果佢地唔保護海洋, 佢地既下一代就無得睇呢D咁兩既魚喇~~
因為我實施禁止購買垃圾計劃(D 細路成日買無謂野, 每次掉野我都會叫佢地自己睇下自己之前買左幾多垃圾)
所以每一次佢哋叫我買野嘅時候我都會問佢幾個問題
1. 呢樣野有咩作用?
2.你需要呢樣野嗎?
3.屋企有無同樣或類似既野?
4.呢樣野會用到幾耐?
5.呢樣野用既頻率多唔多?
6. 如果你想留念, 可以影張相, 將錢留返來買更有用更好玩既野, 好唔好?
通常問完呢堆問題,我個女都會自己決定唔買!
睇完水族館我哋就喺附近周圍影下靚相
之後我地就去左sydney fish-man market 食lunch
好多好新鮮又平又靚嘅海鮮
海膽刺身呀!!!!邊個鍾意食海膽架
仲有我好鍾意食嘅青口
大大包都只係10.99
如果你係海鮮一族,一定唔可以錯過呢一個Market
呢度除左有海鮮,仲會有幾間買乾貨嘅
仲有一啲熟食,炸魚薯條炸海鮮
本來我哋買晒嘢食之後,坐喺外面,邊睇住呢個咁靚嘅海港邊食
點知非常之多海鷗越行越近
為免被海鷗襲擊,我哋都係移施去裏繼續食
waaaaaaa
呢個超大嘅甜蝦刺身真係一試難忘
又多肉又甜
我自從用咗精油保健,自然療法20個月之後,冇食過西藥既我,竟然海鮮敏感都無埋!!!
今次黎到Sydney瘋狂地食海鮮,唔單止唔使入醫院,連皮膚敏感都冇出現過,
我自己都覺得呢件事難以置信,所以有海鮮敏感嘅你千祈唔好放棄呀!!
其實呢個 Fishman Market 入邊有好多間唔同嘅海鮮檔,
我哋大部份都係呢間Peter's 裏面買
食飽我哋仲繼續行海鮮檔,
因為我哋準備今晚繼續再食海鮮
買咗呢隻超大龍蝦返屋企
去旅行,最開心嘅就係住有廚房既屋, 可以一齊玩一齊傾,然後仲可以買餸返屋企煮飯,
感覺幾舒服,唔使出街同人迫,時間控制比較好,輕鬆輕鬆一下
今晚多謝Aunty Jasmine 同Uncle Samuel 為我地煮海鮮大餐
牛扒呢部份就留返比Dadii
yummyyyyy
係咪睇見都流晒口水呢
食完飯好似爭啲嘢喎
我哋就去左The Rocks
因為呢度有間好出名既 Pancake On The Rocks
Pancake 同 donuts 係我最愛
好想試晒佢每一款
去旅行我都不顧身細,亂咁食!!!!
Coco聽到pancake就會好開心
佢叫咗一個for 小朋友嘅小蜜蜂,大家睇落似唔似呢?
我地叫晒佢最出名既款式
我就梗係叫焦糖香蕉合桃pancake , 幾樣都係我最愛嘅材料!!
食完咁多pancake,梗係要消化下肚裏面嘅卡路里啦
行出去海邊,就會見到對面既悉尼劇院,影返張合照先!
到此一遊
今日真係做左好多好多野,
相信佢哋返到去一定訓覺好,
希望好快就可以Update Day 3
see you~~~


text:
炆豬肉係我用喔?語音輸入研制成嘅.
我想我嘅第三代-升級成為最新版機械X咯.
係通知欄上面可以直接撳掣就可以發Facebook或者其他嘅文章,甚至可以加埋上.呢樣嘢都幾方便,食緊飯.
支援少女同埋廣東話輸入方面懶人使用.個個語音準確度非常媽媽.但係我仲未搵到輸入標點符號嘅方法,經過個官網有完全冇搞,你我係
黃.更令人氣憤嘅係創設繭子依家唔能夠用,日用墾丁會出咗第二個生的事.
另外地圖轉左金融股講係一個大災難,無需要貼亦都非常之唔方便.
播放鬧鐘功能我認為係一個大德學,終於似番一部基本嘅科技產品.
最後相簿亦都可以直接出Facebook嘅文章,同樣再睇睇.
講咗咁耐星星給自己決定啊.
你想我講左啲乜自己參透嚇死.靠語音輸入保證你睇唔明.
翻譯
呢一篇文主要係我用iPad嘅語言輸入而制成嘅.
我將我嘅第三代iPad升級成為最新版嘅iOS 6.
喺通知欄上面可以直接撳掣,就可以發出Facebook或者twitter嘅文章,甚至可以加埋相.呢樣嘢都幾方便,值得一讚.
支援Siri同埋語言輸入,方便懶人使用.不過語言準確度非常麻麻.但係我仲未搵到輸入標點符號嘅方法,蘋果個官網又完全冇教,令我非常徬徨.更令人氣憤嘅係倉頡而家唔能夠用space,一用space肯定會出咗第二個生僻字.
另外地圖轉咗唔用google係一個大災難,冇咗YouTube亦都非常之唔方便.
至於鬧鐘功能我認為係一個大突破,終於似番一部基本嘅科技產品.
最後相簿亦都可以直接出Facebook嘅文章,同Android睇齊.
講咗咁耐,升唔升級自己決定啦.
以上我講咗啲乜自己參透下.靠語音輸入保證你睇唔明.


text:
一個生日會嘅靈魂所在 梗係birthday cake啦
嘻嘻 mami半年前喺上網見到3D旦糕 一見已著迷 非買一個不可
兩層高嘅3D立體旦糕 由mami比idea去設計 再由爸爸一早到沙田取貨
只係希望親戚朋友食得開心 titi第日睇返覺得好靚呢
呢個旦糕係四大長老 爺爺 嫲嫲 公公 婆婆 夾份買比titi架
mami覺得好有意思 第日titi睇返d相 一定錫晒四大長老呢
mami爸爸點完candle就可以唱歌喇
三十八個人大聲唱生日歌比titi聽
準備.....
1
2
3
聽到咁多人唱生日歌比titi聽
mami好感動 真係眼濕濕呢 ^^
好野 titi一歲咯 生日快樂
mami爸爸祝你健康快樂!!!
睇下個旦糕幾快比人食淨下層 哈哈
除左旦糕 titi嘅姑姐仲準備左樣好搞鬼嘅賀禮比titi
就係"BB豬"一隻喇 隻豬仔好貴呀 多謝晒姑姐!!!
mami幫隻乳豬"桔"靚靚 哈哈 睇下枝一歲candle幾靚 good~
生日會除左送旦糕 乳豬比titi外 唔少得嘅 梗係禮物啦
個個guest都送左好多禮物比titi呀 好多都好貴 好唔好意思呢
另外alvin媽同小子媽送比titi嘅禮物我都有帶埋去影相 多謝晒呀!!!^^
(禮物會搵個page再post啦 大家唔好心急呀 ^^


text:
抖吓氣Posted in family on 01/15/2011 12:11 am by Sheta
宜家仲喺公司,對住個 mon,悶悶哋搵郭富城嚟聽,然後㩒吓 Facebook.睇咗 H 篇文〈麵粉櫈仔棉被紙盒膠袋阿妙〉,嘩!個腦通番有好多嘢想同佢講.好喇,就揼低篇 VO script 唔好鬼理一陣,當抖吓.
我同 H 唔同,屋企冇乜玩具,細佬加埋我儲埋好多年都係得一個鞋盒咁多.細個時問媽媽拎張白紙,媽媽會走去撕張日暦紙俾我,想要多張就要等第二日.之後有一日,媽媽走入房搵嘢,拎咗一細疊A4紙出嚟,再揀咗一張俾我同細佬.我同細佬興奮到傻咗,即時拎晒啲鐵皮車仔出嚟諗吓有乜好玩.我同細佬一人兩架車喺張紙上面車嚟車去,玩嘅時候梗係會講兩句嘢喇,咁咪講吓故仔囉:Snoopy 今日去探 Charlie Brown,沿路見到 Woodstock 梗係帶埋佢去喇⋯⋯
第二日我哋又拎啲車仔同張 A4 紙出嚟,咦,不如畫地圖囉!咪搵把間尺度吓度吓,畫咗好多間屋俾 Snoopy Woodstock Charlie Brown,一人一間,仲有車房添.咁又玩咗一個月.媽媽久唔久俾多架車仔我哋,結果我哋有兩隻 Snoopy,佢哋住隔離屋㗎.不過地方開始唔夠,媽媽又拎多兩張白紙俾我哋.我同細佬論論盡盡咁用膠紙駁埋兩張紙,反轉畫個大地圖.
嗰年新年過後,我哋得到批准動用利是錢買咗個六層高塑膠停車場連油站,有埋升降機㗎.我哋又畫過張新地圖,連接停車場出入口.玩具鞋盒當然放唔落個停車場喇,媽媽俾咗個街市賣荔枝嘅疏窿膠箱俾我哋,玩完收埋推入床下底.
宜家大咗,諗嘢「懶」係複雜咗,不過都係頂唔順啲複雜遊戲,例如細佬嗰啲成寸厚攻略嘅電腦遊戲,我寧願自閉玩吓 minesweeper jeweled!.呢世人買過三部遊戲機,iPod touch 喺 iPhone 4 推出後借咗俾同事做測試;後繼機 iPhone 4 裏面有幾版遊戲,因為之前做過好多 iPhone game music 嘛,不過最近冇時間玩,做農夫種親都係 24 小時嗰啲先唔會枯.至於最後一部就係黑色 Wii,買嚟為咗喺屋企玩 Wii Fit Plus 當做運動,當然你都估到我有幾多時間開佢嚟玩喇.
唉!都係繼續寫 VO script 如果唔係今晚點錄音⋯⋯
當然如果宜家俾我揀,我都寧願問媽媽拎兩張 A4 紙,畫吓公仔傾吓計⋯⋯


text:
今日做節我地有主題嘅, 盡量整的與魚有關, 年年有餘麻....
我嚟到嘅時候, 佢地已經開始咗啦, 飲緊紅酒, 食緊小食啦.
睇吓係咩嚟嘅, 係八號部屋女主人好拿手嘅烏魚子加油魚子呀! 飲酒就唔少得花生同果仁啦!
今日一定要介紹呢一煲先, 呢個煲起碼有15公升, 咁當然唔係介紹個煲, 係煲入面嗰的. 因為係我地千呼萬喚, 要求咗好耐, 八號部屋待特別泡製架.
粥底稠咗的, 但係味道清甜, 超好味.
仲加多幾滴麻油, 呢隻麻酒係從台灣帶回來, 好香架!
煲粥真係好味到無得頂, 個個都食好幾碗, 嘩! 原來咁多男士都咁鍾意食粥架...初時八號部屋話驚食唔哂, 但個個都叫佢地放心, 食唔哂都要打包. 但係結果係食到見到煲底, 其他食品, 變哂配菜啦!
咁我都要提吓今晚除咗食粥, 仲有的咩野食架! 因為林老闆都出咗好多力呀! 佢叫人從海陸豐幫忙帶落嚟架.
香煎撻鯊乾, 要嚟送酒
風乾門鱔, 嘩, 呢的門鱔好大條架, 切兩嚿都已經咁大嚿, 不過好鹹喎. 原來呢的係的漁民捕捉咗之後, 馬上劏好用鹽醃, 掛著風乾. 嘻嘻, 我都係第一次食呢的鹹魚咋!
蒸手打魚蛋
西芹炒豬肉魚蛋, 呢款魚蛋加咗豬肉架!
蒜蓉薑汁芥蘭
我嘅薑蔥煀鯉
三號買嘅靚滷水鵝滷味
十號部屋煎豬肉餅, 幾好味喎.
仲有呢個煎辣肉腸
睇吓我地都幾豐富架! 有魚有肉, 但係一的都唔肥膩
輪到介紹飲咗的咩野酒先.
每款紅酒, 都開咗兩支. 餐前同用餐時飲架.
林老闆帶嚟嘅路易十三, 超貴嘅酒, 餐後就開始飲烈酒
仲有八號部屋攞咗支儲架咗好耐嘅百事吉呀!
食完飯就有朱古力做甜品, 沖咗的白牡丹仲有我地成日都有人從加拿大帶返嚟嘅Two Big Bites Brownies
為咗的Brownies, 八號部屋又攞咗的佢朋友送嘅特濃燒脂咖啡
呢的咖啡比較淡, 好似latte多的. 我一杯加咗少少路易十三, 另一杯加咗少少百事吉, 都幾好啵.
同場加影林小b被困膠櫈, 我問佢驚唔驚會唔會哭呀! 佢即刻扮哭, 但係影出嚟係笑架.
十一點啦, 但係個party未完呀! 佢地待話要唱K喎, 最後移師五號屋唱k, 其實我好攰呀! 不過佢地咁好興致, 我都陪唱啦. 攪到兩點幾, 頂唔順, 明天仲有大把野做, 都係要求散band 啦.


text:
由於唔再使星期六返工,有段時間同老婆經常晌美孚區食下午茶,仲以「我的美孚下午茶餐」為題寫咗一系列食評.東海堂都寫過一次,但又唔使要食下午茶先嚟買餅嘅,見老婆近日晚晚加班,所以就買兩件甜點當宵夜,精神上支持吓佢.可能真喺對東海堂有啲偏心,其實港鐵美孚站(荃灣線)有東海堂,亦有美心,佢哋份屬同集團,不過就真喺鍾意幫襯東海堂多過美心.
晌東海堂店前註足咗一陣,見「多彩な吉士撻」系列最吸引,草莓吉士撻,芒果吉士撻,栗子吉士撻,鮮果吉士撻,藍莓吉士撻,白桃吉士撻共6款,當然款款都想試啦,不過作為「宵夜」,兩個就夠晒數.
一系列嘅「多彩な吉士撻」
栗子吉士撻 $18
栗子向來都喺老婆至愛,所以栗子吉士撻喺鐵膽之選.吉士撻放晌雪櫃多雪咗幾個鐘,個牛油撻底咬落都仍然非常鬆脆,撻殼之上有一層朱古力漿及海綿蛋糕,有啲人以為喺想好味啲,層次豐富啲,其實學過整果撻嘅人都知,啲朱古力漿喺用嚟「防濕」,隔絕水份滲落個撻殼變腍,尤其果撻滲水機會特別大,而再整多層海綿蛋糕可謂雙重保險;跟住再上喺北海道3.6牛乳吉士忌廉,比一舨忌廉更重奶味,質感十分柔滑;最面就仲有栗子粒,同超多嘅栗子蓉,以及裝飾同味道兼備嘅原粒栗子(半粒),令整件栗子吉士撻非常有睇頭,而栗子蓉軟綿富栗子香,少甜版更易為人受落,原粒栗子亦粉腍清甜,實在好食!
櫥窗內嘅栗子吉士撻
白桃吉士撻 $18
所有吉士撻都喺以香脆牛油撻底,朱古力漿配海綿蛋糕為基礎組合,繼而先有日本白桃汁啫喱,口感頗為清爽,一咬白桃味慢慢滲出;再上一層嘅北海道3.6牛乳吉士忌廉,較晌栗子吉士撻嘅牛乳吉士忌廉為軟身,可能喺受上面白桃嘅汁濕化咗;而撻面嘅新鮮日本白桃果肉鋪得滿滿,亦喺白桃吉士撻嘅亮點,白桃肉真喺具質素,味道清甜帶自然果香,果肉又帶有少少爽脆質感,成件事咪就喺正囉!
櫥窗內嘅白桃吉士撻
印象中,依個系列嘅吉士撻都推出咗有成年,但到依家都仍然喺店中主打嘅凍餅之一,質感富層次,味道又多變,素材有要求,製作花心思,加上$18嘅定價,仍然熱買都不無道理!
個人評分
味道:8/10
環境:7/10
服務:7/10
抵食:9/10
平均每人消費:HK$18
餐廳資料:
東海堂 Arome Bakery
美孚港鐵美孚站8號舖
2742 6811


text:
今日會遊覽西班牙一個中世紀嘅古城,亦都係西班牙嘅舊首都「圖哈多古城」,我地會到聖多美修道院參觀16世紀著名畫家(格雷哥)轟動一塒偉大傑作名畫「伯爵的葬禮」,之後往迷人嘅哥多華.
早上食過早餐.
食飽飽就上車出發去西班牙嘅舊首都「圖哈多古城」.
車程行咗大約兩個鐘度,司機又要休息喇,而我地就乘机去吓洗手間同埋伸展吓D根骨;入到服務區內嘅商品店,見有D好靚武士刀劍喺度售買,價錢都唔貴,真係想帶番把番香港.
大人就對呢D手工藝品同跳緊彿蘭明哥嘅公仔有興趣.
休息咗一陣又上番車繼續向「圖哈多古城」進發.
我地落車離遠欣賞吓呢座古城先.
跟住上車往诚內進發.
呢座古城係建築喺半山上,我地落咗車就要搭扶手電梯先至上到去架.
上到古城區就漫步遍遊呢座中世紀嘅古城,亦都係西班牙嘅舊首都「圖哈多古城」.
呢個黃色嘅郵筒係米好特別呢!
影低D街道指引牌就唔怕迷途喇!
先去「圖哈多大教堂」參觀.
外面都幾靚,入裏面參觀吓先,嗯!!門口有個中世紀武士把守喎.
入裏面參觀吓先.
我又辨哂野飲紅酒.
都係飲果汁正D.
經四個幾車程,黎到有2千幾年歷史嘅名城,從羅馬人到回教徒都曾遴選過呢度為首都,亦因為咁樣,「哥多華」遺下多元化興建風釆,有建有教堂同清真寺合體嘅特色,到白牆房舍,都展現佢獨特嘅南歐風情.
啱啱見到有人玩滑翔傘.
週圍隨處都種有嘅橙(柑)樹.
招呼我地嘅係講普通話嘅華人老闆.
先黎粟米海鲜湯.
唔知今餐D餸掂唔掂,我就撈咗碗飯打打底先.
炒西蘭花,炆牛腩.
雲耳炒肉片.
炒津白.
薑葱蟹.
炸雞翼.
呢餐D餸味道唔錯,不過碟頭就細咗D,都唔錯喇;飯後果(橙).
呢度天氣比較暖,房內又冇冷氣,大人就開個窗抖吓涼先.
我就忙於為各樣電器义電,沖好涼,睇陣唔知噏乜嘅電視,嘆埋杯靚奶茶就瞓覺囉!


text:
前一排係Apita啱啱join左ans既member,佢好快就打比我同我講,黎緊11-20號,佢地會做vip pre-sale,叫我有時間就去睇下,好啦,見今日係happy friday,肥豬又未放工,我咪自己一個行去cwb先囉,去到sogo第一站就係上左9/F特賣場睇bra bra,我仲以為有wocoal,原來大牌子係得private shop,唔係好啱,不過係唔啱既地方,我都可以買到兩對婆仔襪喎,其實就係上次係Apita買,唔知令唔令既婆仔襪囉,我見佢8折,同埋又真係幾好著,唔理咁多喇,美女shopping,買左先講,哈哈
跟住就行行行,行去3/F既ans睇野喇,本來我係打算買多一對半對耳環,用左公司送比我地既100 gift card,不過...咦...有福袋既,99蚊一個,仲要係用紗袋裝,咁即是可以自己揀啦,所以我就八八卦卦自己企埋一邊揀喇,每一袋都有3個item架,一般都係一對耳環+一個夾+一隻戒指/一條鏈(唔知係手定頸啦),不過比我搵搵下,有d係有兩對耳環架喎,其實我係無比開心架,因為我最鐘意就係買耳環,一定啱架嘛,戒指同鏈,我鐘意鑽鑽多d喎,我揀晒人地成兜福袋,終於揀左3袋有兩對耳環既出黎,跟住當我好開心,仔細咁睇緊要邊袋時,有個sale就埋黎同我講,呢d係vip優先選購架,我今諗你又知我唔係vip?你同我講做咩呀,個一刻我係好唔開心架,你宜家係唔係反野先?趕客呀?我冇理佢,冇表情,冇睇佢,自己有自己好開心咁揀,揀完之後,佢好快就話同我keep起去,是但啦,你keep就keep啦,我都唔知你咩居心,宜家係唔係唔係vip就唔可以揀你d野姐?都short架,所以我揀多一陣耳環,我就去比錢喇,唔想再係呢間野度買野,你d唔知咩sale,激嬲我,最憎~~埋去比錢時就用左公司送既100大元gift card比錢,哈,估唔到最終我會蝕左一蚊比公司喎,不過是但啦,除左個sale之外,我真係揀到一pack我好鐘意既福袋,同埋又唔駛自己比蚊蚊,開心始終係大過不快既
福袋入面有兩對耳環,一對係270,一對係190架,其實呢兩對宜家都可以散買,做緊8折,所以我覺得好抵,唔會比d舊貨你,仲有一隻都ok靚既夾,我都有用既,都值60個大洋架,我用左99個大洋就可以買到呢3樣野,真係好開心呀(白珠個對,有一刻想買架,不過270好似太貴,所以唔買,估唔到咁都比我買得到,我真係一個shopping天才,哇哈哈)
各位都想係ans買野既朋友,你地用我個mobile,check返record都一樣可以有vip優惠架,不過最好唔好去sogo個counter啦,哈哈(我仍然小氣)


text:
上星期又有飯局, 今次仲係我發板添~ 其實都有食過唔同既餐廳, 但係呢間餐廳俾我既印象好深刻, 因為佢既食物食都好大碟, 加埋的朋友個個都好"刷得", 所以大家都聽我意見, 放心咁交俾我啦~
今次我選址了為於灣仔既新泰東南亞餐廳, 其實佢於個多月前才搬到現時的地址, 所以之前有去食過野既朋友留意已經搬左新地址了~
食左濃味食物, 清清地食返個蒜蓉炒貴妃苗先, 好好味呀~ 唔知我奶奶可唔可以試吓整呢~
再黎就係紅毛丹肥牛卷; 平時食紅毛丹係飲紅毛丹冰個時飲同食既, 但係同埋肥牛卷既呢個食法幾得意, 個感覺好似食菠蘿炒牛肉既感覺, 而佢上碟既時侯顏色好豐富, 不過我覺得個汁幾多, 如果可以減少的就更加好了.
跟住呢個咖喱紅星斑真係唔係講笑, 個咖喱汁真係好濃, 加埋個印度酥餅.....嘩! 停唔到口呀! 點解個酥餅可以咁鬆化架? 同個咖喱汁夾到冇人有........而個紅星斑好方便呀! 因為佢已經切好一舊舊, 所以食個時好方便, 一口紅星斑, 一口酥餅, 真係食得開心, 食得滿足呀!
坦白講已經好飽好飽, 但係見到呢個香芋焗飯真係不能抗拒, 食少少囉~ 個汁又係好好好味~ 而且的芋頭好林, 好似食緊薯仔一樣~ 而由於肚既空間有不足, 所以佢比我打包了返屋企, 第2日食都仲好野味架!
而係每一餐飯都要食甜品是常識吧~ 所以又點少得呢個泰式甜品拼盤呢! 滿足曬女孩子鍾意試唔同款式的願望呀~
呀, 忘記左講, 我地叫既飲品都好好味, 個椰青又大又甜又多肉, 而我飲既青檸冰係有原個青檸係內裡架! 真材實料呢!
今餐好滿足呀! 食埋今餐要同肚皮做TREATMENT啦~


text:
2016年5月14日 星期六
2016 道南8天自駕遊 - 洞爺サンパレス 夕食篇
18 則留言:
唔好講泡菜或者冬瓜團,就算係特區團都一樣,只要佢地人多勢眾就好巴閉,完全唔會顧及其他人,所以食飯我情願一人一份免得激氣傷胃口.回覆刪除回覆
我地唯有包容囉-_-#刪除
大型酒店大多數都會有團住,尤其洞爺湖依D團必到嘅地方,所以宜家儘量少住,就算要住夕食可以的話都會揀會席回覆刪除回覆
我喺洞爺湖又唔見到香港團,登別仲見得多.酒店直情聽唔到廣東話,喺酒店大堂,水上樂園同溫泉都係唔多人,但去到餐廳就突然多咗人-_-#刪除
旅行團一般較遲check-in,上到房放低行李一陣就可能夠鐘要去食晚餐,上當年我跟團去玩都係咁,根本無太多時間俾你享受酒店設施,又或者d團員事前根本唔知酒店有水上樂園都唔定,溫泉一般晚上會多人過早上,因為佢哋晨早morning call食完早餐就走人刪除
香港團洞爺湖大多數會去昭和新山和熊牧場,我有同事及朋友跟團去過
我前兩篇都有提到當年跟團住万世閣,又係好夜到一早就走.一般5天團會住登別或洞爺湖,當年我地係夏天去,所以住洞爺湖有花火睇.今次冬季冇花火,我諗旅行團會揀住登別,我係登別住間酒店就有幾個香港團.刪除
單睇D相 , 食物又唔係差得咁差 , 我覺得唔錯添 . ^^回覆刪除
可能係之前果D太超班 , 所以先至比下去咁唶 . XD回覆
珠玉在前,所以我講係比之前兩間差些XD刪除
熱食吾吸引,反而甜品我覺得好吸引,由其是圓形一個的蛋糕真係好少見﹗回覆刪除回覆
我都覺得甜品唔錯,所以今餐係食甜品飽架XD刪除
個自助餐好豐富,影相都影到手軟啦 :p回覆刪除回覆
真係好豐富,所以而家影自助餐都係用手機影,一來影得快D又唔太礙眼:P刪除
大國崛起,全世界旅遊區都係咁㗎嘞.惟有改變自己心情,睇唔到睇唔到.回覆刪除
我想試部雪糕機喎.回覆
大型酒店係咁架, 只可以在佢地未到享受設施先...回覆刪除
通常buffet 都唔會太好食, 呢間都不算太差, 起碼甜品ok, 我試過有d仲差....
但我地帶住小朋友就prefer buffet, 因佢地坐唔定, 食buffet 可以出去搵野食....回覆
好彩玩其他設施時冇咩人^^刪除
原本搵酒店時都有揀會席食,後尾揀下揀下就變咗全部都係buffet><


text:
3.04.2015
妹妹豬11M成長紀錄
妹妹豬11個月嘅成長紀錄
食
呢方面完全沒有問題,粥仔奶.超鍾意食生果,
兩粒士多啤利食完唔夠會發脾氣!
絕對臭脾氣過哥哥(臭妹!! )
開始食吓麵包,餅仔.哥哥食緊咩都吼到實.
我地一食野就行埋嚟.
剛一歲嘅時候就行到幾步,呢兩日就行到七八步.
晏教由半個鐘到兩個鐘不等,都係好容易醒.
夜晚同哥哥一樣9點半入房瞓,到11點嘅一定醒一吓揾我,
發覺我唔係身邊就會叫,於是我就比召喚入房陪瞓,
唔知幾時開始發覺佢瞓我地身邊瞓得好啲,
我地喺到傾計嘈就得,
但係平時小小聲都會嘈醒佢, 比佢激C
於是佢就成為我地嘅中間人!
雖然呢個唔係一個好嘅習慣,
不過為咗大家都瞓得好,冇辦法!
好在我地張床都夠闊,都可以比到足夠位佢瞓,
我地辛苦少少到總算可以瞓到.
有時瞓到三更半夜,就轉嚟轉去,結果我地都比佢飛腳踢住瞓,
佢隻腳唔撐住啲野係唔安樂嘅.
識得手指指,
問佢邊道書書同波波都識分.
問佢要唔要呢本佢會擰頭話唔要,好得意
邊個(佢個名)會舉手
一路都淨係叫爸爸,尋晚終於都分返清楚叫我媽媽,
不過有時都係錯,話佢錯就叫返媽媽.
今朝終於識叫媽媽,不過都可能係撞
行~ 行
typhoon no 8
typhoon no 10
兩個哥哥?
我個名 ... B be
呢個就係平時溫文儒雅嘅妹妹豬
瞓到可以同爸爸媽媽執子之腳與子皆老
11點嘅醒咗搵媽咪入房瞓
趁哥哥返咗學,自己坐佢張凳先
媽媽廠同事特別織比我嘅帽
兄妹時間
reading
飛女正傳
去公園玩
太熱情嘅哥哥
訂閱: 張貼留言 (Atom)


text:
終於可以同屋企人同邊爐啦!!! 對普通人黎講係好普通, 但對係姑姐屋企住既我黎講, 呢個係難得既機會, 一係就夾唔岩時間, 一係就冇心情打, 今日又可以食返夠本. 好!! 快d開餐啦~
有姑姐想食既豬皮及尤魚~
當然唔少得我其中一樣至愛, 就係支足啦~
仲有魚皮餃及冬菇, 毎樣都係我至愛, 唔知食邊樣好?
仲有呢個超好味推介比大家, 就係豬潤, 超滑超好味
西生菜及白菜, 影漏左個至好食既豆苗
至愛既魚肉, 我一個人可以食哂所有既魚, 爽甜又有鮮魚味
全城期待既肥牛, 毎人指定既食物!! 大家黎搶啦~
鍾意食魚既我, 魚滑當然唔會錯過啦~
仲有豬頸肉, 不過我就唔太like肉類, 都冇食到
加上媽親自煲既酸梅湯, 唔太酸, 夠甜又好味, 可惜毎人只有一細支, 唔係真係可以飲返夠本, 加上呢個沙爹湯底, 滿足而快樂, 快樂根本就好簡單^^
kumi's new life
2011年1月14日 星期五
同屋企人打邊爐
終於可以同屋企人同邊爐啦!!! 對普通人黎講係好普通, 但對係姑姐屋企住既我黎講, 呢個係難得既機會, 一係就夾唔岩時間, 一係就冇心情打, 今日又可以食返夠本. 好!! 快d開餐啦~


text:
2014年10月15日 星期三
兩歲啦﹗
唔經唔覺我已經兩歲啦﹗今個生日食咗N咁多個生日蛋糕,唱咗N咁多次生日歌,吹咗N咁多枝生日蠟燭,玩同食得好開心呀﹗不過生日之後就開始返學,再返咗三日學就腸胃炎病咗,仲傳染晒全家人添,所以呢篇兩歲成長記錄就一拖再拖,拖咗一星期有多先出到街啦﹗
飲食狀況都係差唔多,一日四餐,早餐飲奶加餅乾麵包之類,午餐晚餐各一碗飯,下午茶就食水果零食,媽媽一直都堅持煮BB餐我食,但見我呢半個月都餐餐食到誓願咁,就決定等我足兩歲正式告別BB餐,以後有得一齊食大人餐,仲話會買過張high chair畀我同佢哋同枱食飯添呀﹗YEAH!
我兩邊四隻大牙終於出晒來,連埋前面D門牙宜家總共有八隻牙(艾菲:點解你可以咁少牙㗎?),但我到宜家都未係好叻咬嘢,D豬肉碎大粒D都寧願唔食,同埋突然唔鐘意食菜只肯食瓜同西蘭花(艾菲:真係十萬個唔明,明明之前最鐘意就係食菜),至於零食就可以食唔停口,成日搶媽媽D蛋糕檸檬茶同爸爸D甜品食,不過就畀媽媽笑我唔食糖囉(艾菲:之前去幼稚園open day有kawai肝油丸食居然lur返出來唔肯食).
呢個月瞓覺嘅最大轉變就係自己一個瞓一間房,無咩唔舒服嘅話都好少再半夜喊醒,但就成日晨早七點幾就起身唔再瞓返(艾菲:平日係瞓到九點半十點先起身),要媽媽過來同我一齊瞓先會瞓多一陣,另外媽媽仲投訴我呢排入房瞓覺時扭擰咗好多,成日顧住玩玩具唔理媽媽話夠鐘瞓覺,有時仲會為咗咁而發脾氣添,就算入到房都要喺張床碌好耐先瞓得著,最經典一次由十點半碌到十二點幾先瞓,激到媽媽彈吓彈吓,佢話來緊返學要慢慢調節吓我瞓晏覺嘅時間同減鐘數(艾菲:宜家晏覺最少瞓兩個鐘,唔叫醒佢瞓三個鐘都仲得),寧願我夜晚可以快D瞓著同瞓耐D喎.
活動能力方面跳都仲係練習中,要試跳好多次先成功雙腳離地一兩吓,但有另一樣大進步就係終於識爬公園D鋼架,同肯玩普通韆鞦,雖然仲要大人喺側邊傍住,但絕大部分時間都係我自己一個搞掂唔使佢哋扶﹗至於入字腳嘅問題,因為情況未至於好嚴重,簡中媽媽提我都會行得好D,媽媽決定再觀察多一排,同睇吓學校老師有無覺得有問題,先決定要唔要去健康院做檢查.
呢個月另一大突破就係唔再抗拒風筒同肯主動拖其他小朋友,之前飲水整濕咗件衫畀媽媽罰用風筒吹返乾,我會呃爸爸幫我搞掂佢,但宜家自已來都無問題,而向來獨來獨往唔鐘意同其他小朋友玩嘅我,最近都開始肯同其他小朋友一齊玩,肯借D寶貝車畀小朋友玩一陣,媽媽叫拖住仲會即刻伸手拖實對方添﹗
自理能力都係咁上下,苦練多時之後終於學識自己除襪(艾菲:之前次次要我哋幫佢托大腳先除到),而照頭淋水洗頭都已經唔再嘈好合作,至於potty training就一直係膠著狀態毫無進步,poo poo繼續正常無問題亦無乜意外發生,係wee wee就點都唔肯喺廁所wee,媽媽話會繼續試但唔會逼,希望之後學校有辦法幫到忙啦﹗(艾菲:都預要出年夏天先搞掂㗎啦﹗)
繼續口水佬上身,把口由起身開始就未停過,會主動同爸爸媽媽講早晨(艾菲:不過第二句係「起身啦﹗食早餐啦」),亦肯同樓下保安員打招呼同傾偈,但一換咗人就會靜晒睇你唔到咁,有時叫人都要扭擰一陣先肯開金口,講嘢九成九係句子,表達自己意思諗法無難度(唔喪喊嘅時候),呢期最鐘意就係唱《ABC》同《Twinkle Twinkle Little Star》,好鐘意跟大人口水尾學講D奇怪音嘅字(例如:話人講嘢嘈嘅「bi li ba la」同留鼻水「fi li fei lei」),除咗1-10同A-Z之外,仲學識咗形狀同顏色,日日出街都指住唔同嘢話紅色,藍色,黃色,圓形,正方形,長方形同三角形咁,除咗藍色同綠色簡中會講錯,其他絕大部分都講得啱.
最後又到情感發展呢一part啦,媽媽話呢個月係trouble 2嘅昇華版,摞地發難已經成為basic嘢,我已經晉升到另一境界就係當爸爸媽媽傻,佢哋越叫住我唔好做嘅嘢,我就全部唔理照做,扭起計上來乜嘢都應你no,食唔食蛋糕?「唔食」,飲唔飲汁汁?「唔飲」,要唔要媽媽?「唔要」,要唔要叻叻貼紙?「唔要」, 玩唔玩車車?「唔玩」,去唔去公園?「唔去」,發脾氣啱唔啱?「唔答」,真係問你死未﹗(艾菲:咁搞法真係硬功鬧佢唔得,軟功氹佢都唔掂﹗)
至於安全意識繼續高到無朋友,試過去爺爺嫲嫲屋企,不過平日個保安叔叔放假換咗第二個,我來遠見到已經拉媽媽走唔肯入去,呢期最黐嘅人就係媽媽,日日都要叫住佢跟住佢先安樂,搞到媽媽有時要放低我一陣都要同我解釋一輪先得,扭計同瞓未醒一定「媽媽﹗媽媽﹗」咁大叫(艾菲:但好多時攬實佢都仲唔收聲呢吓真係有D燥),同小朋友玩畀人蝦唔會鬧人打人但會發媽媽脾氣囉(艾菲:乜我真係好蝦D咩?)﹗
訂閱: 張貼留言 (Atom)


text:
靚抽王
港視開台 VS大台台慶
港視( HKTV)揀正大台台慶 11月 19日開台,擺到明挑大台機.廣大市民究竟會揀邊個台嚟睇呢,就唔到我哋話事嘅.不過作為一個專業嘅花生友,不如等我哋分析吓兩台嘅優劣,順便預測埋呢場大戰有可能出現嘅結果?
優點
自選開台劇
正當大家爭取真普選遙遙無期之際,港視大搞公投選舉開台劇,最後由講選舉嘅《選戰》跑出,食到咁正個社會潮流,想唔掂都唔得
缺點
唔係一開電視就睇到
港視劇就算用埋小米盒子都要上網先睇到,唉,我係驚啲老人家唔識搞咋.嗱,啲孝子孝孫識做啦?
唔使用腦
由於每年台慶嘅節目都差唔多,所以觀賞嘅時候絕對可以讓腦袋休息一下,對於下班後已經好攰嘅打工仔嚟講,絕對係催眠恩物.
優劣就分析完,咁到底件事會點樣發展呢?又等我哋嚟分析一下:
可能性四:兩敗俱傷,亞視乘虛而入
賠率:一賠 100000條蕉
分析:冇,我見吹得咁開心,特登講啲勁荒謬嘅嘢嚟詼諧吓啫,我知係冇可能……係呢,之前又話亞視冇得出糧要清盤嘅,依家搞成點?公司有廁紙用未?
娛樂賭蕉王
每期娛樂賭蕉王以專業角度分析熱門娛樂話題,為每個話題嘅發展可能性計算(偽)賠率,識睇一定係睇我哋!第日同親朋吹水都有啲揸拿!


text:
無錯!又到左"嘩!Box教室"嘅時間o勒~有櫈仔嘅Blog友nana淋担好,未有櫈仔嘅話可以過去已經担左櫈仔嘅blog友o個邊搶.Wah hahahaha.......
喂~借小小位嚟講下近況先下~
小王子終於正式放Term Break o勒,放Term Break嘅第一日我同左小王子去打書釘,點知小王子一打就打左6個鐘,成功咁比佢刨完1.5本厚過字典嘅小說.而我就好漂亮咁慳左廿餅o勒~Wah ha ha ha ha,不過代價係要陪小王子一齊"釘C"左o係間Book shop度.跟住落嚟嘅Term Break又會發生d咩呢?等過兩位禮拜放完至話你地聽下~
好!講返呢個"日式可樂餅"先~
我相信應該無小朋友會5鍾意食呢個可樂餅.咩係可樂餅?
米誤會呀可樂餅5係用可樂整gar!!
因為如果照呢個理論嚟推斷......可樂餅係用可樂整嘅話.......咁......老婆餅米........
要用個老婆嚟整law?!?!
查實係咁嘅~用薯仔泥加埋其他配料,再o係上面包上面包糠嚟炸,日本通常呢種食物為"可樂餅".不過查實而家可樂餅已經演變到好多5同嘅做法同口味,再5係只限於用薯泥嘅做.不過今次"嘩!Box教室"教你地做嘅~係最基本嘅可樂餅,由最基本嘅學起,第日再教你地做由基本變化出嚟嘅新一代可樂餅.
o拿!就咁嘅~我希望每次你地睇"嘩!Box教室"嘅視像教學之前,都睇一次我嘅溫馨提示先.因為我寫得o係溫馨提示度嘅,都一定係我覺得係最重要,同埋係我應為係Tips嚟嘅,又或者係我嘅經驗之談.所以你地一定要留心每次我o係溫馨提示度究竟寫咩o野,咁樣就可以將失敗指數降到最 最 最 低o勒!
材料:
薯仔 500g
牛肉碎 150g
洋蔥 半個
鹽,糊椒粉 少許
日式面包糠
蛋
面粉
溫馨提示:
1. 洋蔥切得越細越好,而洋蔥一定要用中慢火炒到金黃色,因為少至金黃色嘅洋會有一種好特別嘅甜味,佢會令成個可樂餅嘅風味完全5同哂,而呢重甜味係用糖代替5到嘅.
2. 如果洋蔥未炒到熟透就用嚟做可樂餅,你會發覺o係用手搓薯餅嘅時候,薯泥因為洋蔥嘅左格而不能順利搓成薯餅形.
3. 炒好嘅洋蔥牛肉碎一定要放至完全凍哂至可以加入熱薯泥裡面,因為熱嘅洋蔥牛肉會有油脂,將未放涼嘅洋蔥牛肉加入薯泥裡面,薯泥就會因為有油而無辦法搓成薯泥.
4. 雖然洋蔥牛肉要放涼至可以加入薯泥裡面,但係薯泥就一定要趁熱同洋蔥牛肉撈均,5洗擔心洋蔥牛肉加入熱嘅薯泥度就會溶返d油脂出嚟,因為Boiling Point5同,所以薯泥嘅熱度係5會將洋蔥牛肉嘅油脂溶返出嚟.
5. 洋蔥牛肉同薯泥一撈均就要即刻用手搓成薯餅形.
6. 撈洋蔥牛肉同薯泥嘅時候5洗太大力,撈均就好,5好係咁攪~攪到薯泥出黏狀.
7. 我o係HK試過做可樂餅,去Super度買薯仔,諗住買來佬o野實無死,於是買左美國薯仔,點知整完出嚟完全無可樂餅嘅香味,食落口完全係兩會事.所以o係HK嘅Blog友們千奇米買美國薯仔嚟整.
8. 撈洋蔥牛肉同薯泥嘅時候,可以試味,如果太淡可以o係呢個時候落鹽.
PS. Video o係最下面~


text:
o係Sydney嘅Blog友請留意~
今個星期五(23/11)我又o係Church度開cooking class,今次教"聖誕小食之小小聖誕樹".如果你都想嚟跟我學煮o野食呢就留個言,我比個地址你.
時間:23/11 早上10:00am
費用:材料費
有件事令我好谷氣!
o拿~講呢單o野之前一定要講埋前因嘅,而前因就係咁嘅.......
重記5記得年頭小王子o岩o岩升呢做中學duck o個陣,o係第一個term尾有個家長日呢?
你地又記5記得小王子因為係書蟲,所以自小學開次就慣左一路上堂一路刨書?重誇到連默緊書都無nana攞本書出嚟刨.咁小王子一嬲成績都好好,所以o個時o係"最高貴學府"度d老師由得佢刨,好少會鬧佢上堂刨書.
之但係嚟到"聚寶盤"就5同話法o勒~雖然有d科目嘅老師見小王子做哂佢要做嘅o野,就由得小王子刨,但係有d老師就絕對話No!No!No!
咁小王子初初升到中學5知原來讀中學同讀小學係5同,於是開學頭o個幾個week佢都照樣上堂都"書不離手".過左幾個禮拜之後我發現小王子次次落親堂都揸住本書,我知道佢一定又係上堂刨書,所以我即時同佢講以後5可以再攞住本書去上堂.而小王子之後亦都真係無再咁做o勒~
OK~
到左第一個term尾家長日,我同小王子爸爸去"聚寶盤"度見老師,講到成績小王子一定係無問題嘅,但係個個老師都話小王子初初o個幾個week有上堂睇書嘅習慣,但係之後就已經再無o勒~
我好開心因為小王子真係有聽到我講嘅說話.
又過左一個term,o係第二個term已o個陣"聚寶盤"派發頭半年嘅成績表,每科嘅老師都會寫評語.每科小王子都好高分,評語亦好好.唯獨係History,呢科係個阿伯教嘅,個阿伯只係比小王子7字頭嘅分數不特止,重o係個評語上面只講一件事﹣﹣>
就係小王子上堂睇書.
o個時我見到個成續表真係好嬲,因小王子只係頭o個幾個禮拜有上堂睇書,之後過左成個半term,十幾個禮拜小王子都已經改左呢個習慣,點解要o係個評語上面淨係寫呢樣o野呢?
做老師5係應該比機會d學生,教好佢地gar咩?點解淨係叉住佢地做錯嘅地方?而做得好o個d就當係佢地應份gar?
o個時我一睇到份成績表就同小王子講﹣﹣>
"你呢個老師好記仇,你以後要小心d,因為佢淨係會睇到你地d5好嘅o野,所以以後就算你做得好好佢都未必會比高分你,但係如果你做得5好咩?佢就一定會比你好低分."
之後有日小王子同我講,原來媽媽講d野真係真嘅,因為佢有個同學只係試過一次上History堂遲到,但係個阿伯o係個評語欄度就只係講佢上堂遲到一樣o野.
所以呢年我時時刻刻都提住小王子上History堂要好小心,千奇5好比個阿伯有o野捉到痛腳.
好o勒~前題講完o勒~而家到我講我好好好谷氣嘅o野o勒!
小王子o岩o岩考完"聚寶盤"嘅年尾嘅大考,每科成績都有9字頭,而且好多科5係全級第一就係頭o個幾個.我一直都諗會5會小王子有機會考全級第一呢?但係......
上個禮拜尾小王子上History堂派考試成績o個陣,小王子竟然得68.5分!!!!!
呢度考History,全部都係靠寫文嘅~則係話無一個等定嘅答案,換句話嚟講係你鍾意比高分又得,比低分又得.
全級中一有8班,得小王子一班係呢個阿伯教.小王子話個阿會派卷o個陣同其他人講,因為你無寫呢樣所以我扣你分,因為你無寫o個樣所以我扣你分.小王子話個阿伯講左人地無寫o個十樣佢都有寫,但係到小王子呢,佢又話因為小王子無寫第十一樣,所以我要扣你分.
喂!呢樣o野係無得咬gar喎~
不過佢無nana比個咁低嘅份小王子,就分分鐘令小王子嘅名次由頭一,二即時跌到幾十.所以我真係興過火C!
如果出年又係呢個阿伯教小王子History我就真係死得o勒~因為佢再整多一次咁比分,小王子就會個知道就算自己其他成績考得幾好都無用,因為只要一計埋History個分,考第一o個個就一定5係佢.
我真係5明呢d人點可以走去教書?5見得鍾意細路,又5見得對個科目充滿熱情.因為如果佢真係對個科目充滿熱情,佢一定會好想d學生都鍾意呢科,but佢而家做d咁嘅o野,好明顯係想佢地個個都怕左呢科,究竟佢係咩用心呀?


text:
好多謝肚b媽嘅安排,令我地一班小朋友有機會一齊整pizza
肚b媽仲好有心機整埋佈置呢!
呢日真係十分唔好意思,我地遲大到!
事源前一晚去婆婆度做節,好夜先返屋企,以至包包呢朝早成9:30先起身,平時佢8點就起身架,好自然午睡都攪好耐先訓著!畀佢訓左45min就拿拿聲抱佢上車!換衫換片都上車先做!
上到車papa又話要去入油 -_-#
去到apm泊車又畀架大貨車頂住.因為apm啲轉彎位好窄,架貨車要慢駛 (>﹏<)
攪到遲上加遲!
上到去pizza express大家已經整緊pizza啦~
剛訓醒嘅包包見到咁多人,完全唔知發生咩事,樹熊咁痴住mama
嗰度啲職員都好好,即刻開個位畀包包
仲有廚師帽同圍裙!
但係包包不嬲都唔鍾意戴帽,口水巾只用平時用開嗰款,喺papa夾硬黎嘅情況下就開始喊,好醜怪呀~
眼見大家都就快完成,mama我都開始著急
拿拿聲開始整pizza
好多材料呀!
其實呢…… 剛兩歲嘅包包係未食過pizza架,所以佢係唔知咩係pizza架,可能因為咁唔太投入
好在有tareworker媽媽同我講解,我先知要做咩 XD
包包好鍾意食菇菇,我就叫佢放啲落去
仲有蕃茄
火腿同雞肉
(呢個時候包包見到papa影相,係咁叫爸爸!目的係唔畀爸爸影相呀,救命……呢隻仔真麻煩!)
又要媽媽一輪安撫,呢個時候大家都好興奮,原來cheese來了!個個小朋友都好鍾意芝士呢!
可惜"樹熊包"攬到媽媽實一實,啲芝士都所剩無幾
幾經辛苦先整好…… 呼……
排隊攞去焗囉~
又唔肯影相 -_-#
嘩,好多pizza呀,有晒number唔會攪錯!
焗緊pizza時就玩下汽球
見返元朗友anki同寶品,包包先寬容返啲ja
好開心呢日仲順道慶祝9月之星呢!
包包都係主角之一!
個蛋糕好靚呀
吹蠟燭時個個爭住吹呢~
切蛋糕啦~
可能太遠,其實包包只係掂到把刀,無切到.
到大家都切完,佢就自己去拎把刀再切
似乎切蛋糕同吹蠟燭一樣咁重要 XD
好快就焗好啦~
好香呀~
Papa話自己好肚餓,所以好快我地就ko左個pizza啦~新鮮出爐嘅pizza真係特別好食!
包包都食左一件,好鍾意呢!
最後影埋大合照!
呢個包包走時非常開心,咁慢熱,真係畀佢激死!
呢日因為包包痴媽症發作所以無點影相,特別多謝肚b媽影咁多靚相!
另外就係有幸見到好多follow 左好耐嘅blog mama同 bb,個感覺就好似見到啲明星咁,終於見到真人啦,哈哈!
好似小檬一家,大爺一家,晉晉同晉媽,自你地小朋友出世甚至你地結婚時已follow!感覺上你地比上鏡young好多呀!
希望下次可以傾多啲計呀~


text:
Monday, 9 May 2016
N班開學啦~(下)
10 comments:
可以日日送個仔番學又真係好開心的.不過我應該唔太可以了.因為O仔入左PM 班呀.仲未等到AM 呀.ReplyDeleteReplies
包包一定要返am,佢習慣早起呢.Delete
今日紅雨停課,佢喊住話要返學 XD
包包好享受返學生活呀,有得送返學好好呀,我都好小有咁既機會.ReplyDeleteReplies
慶幸我公司唔遠又有可以遲15分鐘返去!Delete
所以為左個仔應該唔會轉工 XP
我仔仔都有N班讀喇! 不過得PM offerReplyDelete
但因為佢講野唔太好, 我都照俾佢讀住先
之前想佢讀am, 我就可以送佢返學, 而家..><
不過唔緊要啦, 希望佢K1 有其他offer..Replies
我覺得返pm要adjust 佢嘅nap time, 好麻煩呢Delete
包包都係兩歲後先講野,慢慢來呀
包包咁鉓意返學,我諼間學校真係好好,不過全日制學券k又真係好難捨得唔讀ReplyDeleteReplies
係,我都好難揀,希望包包都鍾意k1間學校Delete
做在職媽媽真係唔易呀, 加油呀 ^^ReplyDeleteReplies
多謝appleDelete
做人阿媽真係唔容易……


text:
2016年5月31日星期二
二人晚餐之皮蛋芫茜魚腩湯飯
日日都好忙,今日先煲咗個冬瓜薏米豬骨湯,仔食檸檬雞同椰菜炒甘筍,而大人就檸檬雞扒,蒜茸炒椰菜同豆腐粟米肉粒,仔又要煎雞,大人又要搞到連洗手間都無時間,忙到過咗幾分鐘好彩啲老師好幫忙,我就走咗去廁所再去睇仔食飯,估唔到有啲小朋友都喜歡食檸檬,我將檸檬搾汁再切幼絲,想她們知道用檸檬煮,每次見到她們食得咁開心自己都好開心,我睇個班只有三歲左右,好叻自己食有啲食得好快,有啲就好慢她們只有25分鐘左右食飯同飲湯,間日就有生果好似今日就食蕉,每人三份之一只,如果多又有小朋友想食就可以加,但就一定要食完自己的又有時間,今晚只有我同老公食,放工返到去就買咗芫茜蔥,鯇魚同菜就回家,老公最鐘意就喺哩個湯飯,以前我都唔喜歡但現在都愛上了,芫茜同皮蛋的香味真係好配好好味
2016年5月30日星期一
晚餐之冬瓜炆鴨
又星期一素食日,今日先煲個海底椰雪耳甘荀湯,仔就食豆腐雞蛋炒飯配椰菜花炒秀珍菇,我就加咗什豆顏色多啲見到都想食,大人就菠蘿三式椒炒素雞,娃娃菜煮豆卜同菜蒲炒蛋,今日本來唔太忙應該可以,但啲同事無啦啦菜未切就去洗,一塊塊就要浪費多啲時間去切,素雞自己想有脆效果又切件去煎,搞到十二點都好彩搞掂,今晚返到去就買咗件冬瓜,昨晚只鴨食淨咗用來炆冬瓜就最好味,炒個菜煎黃花魚,簡簡單單又一餐
2016年5月29日星期日
晚餐之西蘭花炒蝦仁
今日睇完奶奶同老公行官塘街市,見到唐順興專買燒味,上次雞特價食過都幾好,今次見鹵水鴨仔$58,老公就話試下當半只買,今晚本來食三個就炒多個菜就算,點知細妹話唔上最後帶咗燒排骨上來食飯,細女今日打比賽話可能食完先返點知差唔多七點話返緊來,咁就拿拿淋加多個番茄蛋同開咗礶茄汁魚,是是旦旦又一餐
早午餐之粥,炒麵點心
時間過得真係好快又星期日,可以唔洗咁早起,但自己唔知搞咩,最後九點起去煲個粥,二個女都係中午先出去,再上街市同學校買食材,順便買腸粉同油條回家,點知唔寫得$8一條,有時放工去買餸見到$5都會買,咁就買咗二個麵餅同芽菜返去炒個麵,蒸腸粉,餃子同燒賣,最開心一家一齊食一齊傾,講下剛過的星期發生的趣事,傾下講下又夠鐘出,開開心心又一餐
好似餐廳咩嘢醬都有,各色各樣自己喜歡加咩就咩
皮蛋咸蛋粥
點心樣樣有啲
豉油皇炒麵
白雪雪的腸粉
加咗豉油,甜醬同麻醬同芝麻就特別好味
2016年5月28日星期六
晚餐之什菜炒什菇
又到星期六今日返去以為唔洗做,因昨日打風她們已做了今早的工作,只淨些少嘢點知高層又有order叫我們全部課室又清潔一次,咁又係好忙而且連我只有四個有二個放假,她們叫我負責抺地,可以無問題照做,今日playgroup Ms 要整 pizza,因為我可以同她講就由我跟,幫手整教材食物,無淋過啲人好認真你抺地就全部關你事,你幫人喺你事,她們做完自己嘢就休息,你未做完就自己搞掂唔會幫真好笑,唔緊要慢慢做搞掂完,Ms 走時好多謝我今天的幫忙,我自己都好開心可以練習下英文,放工又喺去老豆到飲茶,清潔煮完飯就回家,今晚回家時又黃雨咁喺超市是旦買啲嘢再清雪櫃,樣樣淨少少,將所有菜同菇簡單炒一炒,好味又唔浪費
2016年5月27日星期五
晚餐之豆卜金菇芽菜炒肉碎
今日好輕鬆因打三號風,啲仔唔洗返只係煮大人,通常自己搞掂,其它人就會搵嘢做,哩幾日啲人唔只對我好好,請食嘢又話我啲嘢好食,咁唔洗浪費喺好事,又話啲湯好正飲淨還裝回家,以為無仔返有得收早半個鐘,點知收四點的三點半已走,四點高層先入來講話今日唔算,正常時間收工,早講我就唔洗一條氣做哂嘢啦,連食飯時間都去做嘢,真係唔知玩咩,算返正都無特別嘢,返到家買咗排骨薯仔煮紅咖哩,本來想涼瓜肉碎炒蛋,突然記起大唔食,見到豆卜就買啲芽菜炒肉碎,以前炒芽菜一定炒粉麵,今次可能都喺第二次就咁炒來食,早一晚蒸咗條烏頭,個個都喜歡凍食隨咗我,再炒多個菜又開飯啦
2016年5月26日星期四
晚餐之節瓜炒肉碎粉絲蝦米
哩幾日唔知發生咩嘢事,那班人好奇怪突然對我大好,今日她們食飯時間突然四點人攞杯蕃薯糖水比我,話她自己煲令我不知所措接過後食完同她講多謝同講好好味,後來先知只蟹同條靚唔托,其它二個舊人唔咁同她講嘢同幫她做,我同花姐就無理咁多,有時間就幫下點知比人話唔好幫她做,只蟹唔高興多一事不如少一事,真奇怪她做咩都無人理,我哋做完就比人話,到咗下午就輪到只蟹叫我食豆沙餅,我喺度清潔廚房就應咗聲好,點知有個舊的就話我唔食,唔洗比但只蟹就專登袋咗一件還攞入廚房比我,有個同我好老友的老師入來我同她講,她講笑話咁出奇要唔要用銀針一試,我笑到唔識出聲,最後食咗少少因太甜,不過都要同人講好好味,哈哈哈,今晚返到家見節瓜平買咗返去加粉絲炒,咁又可煮少啲飯,炒個菜,蒸魚,還未影相二父女就將魚食咗半,哈哈哈可能真的太肚餓,簡簡單單又一餐
2016年5月25日星期三
晚餐之三式椒金菇炒肉片
今日又喺好忙的一天,因為食什糧湯喺羅宋湯,仔食白汁粟米蘑菇螺絲粉喺最鐘意,而大人我就煮蒜茸炒生菜,醃咗泰式青瓜拌香矛豬頸肉再加白汁雞柳螺絲粉,煎完豬頸肉又要切,好彩又搞掂,忙忙碌碌又一日,今晚返到家本來想煮金菇粉絲腩片點知又無芽菜又無腩片,咁就簡單三式椒去炒,再蒸多碟蛋,真係每次都唔同有時蒸到滑滑,但今晚又唔得雖然唔靚但就好好味,大女又買咗雪條做甜品,雖然好味但太貴啦十一蚊一支唔值,開開心心又一餐
2016年5月24日星期二
晚餐之什瓜菜冬菇炒腩片
今日雖然全部人齊,但都係好忙煎100只雞翼比仔,12磅雞扒切細約90件左右,今日湯番茄薯仔甘筍湯,仔餸蜜糖雞翼同草菇小塘菜,大人就香草蜜糖雞扒,蒜茸炒小堂菜同金菇肥牛,今日唔旦切餐飽,煎翼同雞扒都無時停,忙到水無飲洗手間都係返工去完到十二點搞掂先去,但當啲仔同老師都好開心話好好味,自己就覺得幾辛苦都值,今晚只有我同老公就簡單,雪櫃有咩就煮咩,樣樣淨些少加啲腩片炒一炒簡單又好味,另外買咗排骨返家醃明早煲個排骨飯,老公同大女帶飯,淨低細女食
訂閱: 文章 (Atom)


text:
十二月五日
二十八個月至二十九個月
兩場大戰一觸即發
戰情(一) :
香港真光中學幼稚園
九點半面試 我地早左半個鐘到
阿ti心情唔錯 係咁話要見老師 仲話自己會答老師問題
tima心情都緊張架 真光band one得嚟都係一條龍嘅學校 唔洗煩去報小學同中學 都係一個good choice! 仲有靚靚旗袍著 唔錯唔錯...
見有時間 tima叫tiba唔好陪我地去interview 點左佢去Sacred Heart度交form...
tiba走左之後 一踏入校門 tima自己都覺得自己好勇 ...咭咭 個個都有爸爸媽媽陪嚟interview 而tima居然自己一個陪阿ti去做interview... 好彩 如tima所料 interview淨係比一位家長陪見 咁都好d tiba去交表都冇蝕底 嘻嘻
突然阿ti眼眶紅紅問: 爸爸呢?
oh...tima心一慌 佢一向有人陪 就唔會追問另一個去左邊架 做咩無啦啦咁問...一定係佢見到d小朋友有爸爸有媽媽 所以想搵tiba
tima望一望阿ti 佢就嚟喊喇 c火!
唉 唯有搏一搏 : 爸爸要返工 一陣老師問完問題先放工呀!
阿ti無表情 眼晴沒有紅了 : 爸爸要返工? 爸爸揸車返左工喇? ....媽媽陪我見老師 我會答老師問題架!
冇事喇 阿ti接受左tiba唔喺度 tima好努力喺playground度哄佢開心 好努力好努力 終於 佢嘅心情好返好多喇 仲識笑
老師叫名喇 阿ti好開心咁叫 : 我地去喇 去見老師! 到喇到喇!
去到課室 好多家長同小朋友坐喺度唱一陣兒歌 有個老師同小朋友握手 一握手 佢有留意小朋友嘅手仔凍唔凍 好彩阿ti夠晒暖 ok
之後去另一個課室 好多老師喺度 我地比其中一個老師叫名
阿ti同tima自己拉開凳坐低 阿ti果然有笑住叫 : 老師早晨!
老師好開心 拎左個公仔出嚟 : 佢叫玲玲呀 佢想同你做朋友 不如握下手仔丫?
阿ti望住老師 : 好呀 (之後好聽話去握手)
之後老師拎左個籃出嚟 有車 有麵飽 有碟 有雞肶 有魚
老師拎左個麵飽 問阿ti 呢個咩嚟?
阿ti : 飽飽
老師 : 咁用邊度食架?
阿ti : 呢個唔食得架
老師笑一笑 : 咁如果要食飽飽 應該擺落邊度食呀?
阿ti指住 : 嘴嘴
老師之後叫阿ti餵媽媽 阿ti都做到 仲自己加一句 : 我可唔可以餵媽媽食雞肶?
老師點頭 於是阿ti放低飽飽 拎隻雞肶餵tima
之後老師再問眼 耳 鼻喺邊 同埋用途
問完 就同阿ti講 籃籃度有車車 可唔可攞比老師呀? 阿ti做左
老師用問 : 頭先諾兒坐咩車嚟呀?
阿ti : 坐爸爸車嚟呀 爸爸返工呀
老師再問 : 件衫衫好靚 邊個買比你架?
阿ti : 媽媽買嘅 粉紅色嘅
最後 老師拎左張紙出嚟 紙上面有碟 魚同spoon嘅陰影 示意阿ti擺d玩具fit返個位
阿ti拎起碟 tima幫阿ti show quali 問阿ti 碟碟咩型呀?
阿ti一邊擺碟落碟嘅陰影度 一邊話 : 碟碟係圓形嘅....最後都完成埋其他shape
老師笑一笑 : 好喇 唔該晒諾兒 嗰邊有禮物比你呀 你可以去拎啦
tima都未講 阿ti自己推埋張凳 再自動自覺同老師講bye bye
拎完禮物有講多謝 就連離開學校都有嬸嬸講byebye....
(完)
*** 依家好多學校都唔比影相架 tima親眼見到有個爸爸比校長嚴責 所以tima都係喺學校門外先影張相留念 唔敢亂嚟lu...
*** 聽d家長講今年真光有九百份application tima以佢做interview嘅時間 人數去計都真係差唔多 九百個收二百個 真係唔知ok唔ok喇 最少阿ti做晒野講晒野啦
阿ti嘅可愛戰衫 呢套衫要著四次應戰架!
(真光門外)


text:
嘩!尋日雖風大,但不凍,可是今日天氣就真係凍到〝心震〞.
早上醒一醒發覺比老公逼住,咁緊係推佢過D喇!推左幾下先郁都攪到我成個人醒晒,望下個鐘既然都9點咁咪起身囉!
我起身後就執返整齊Notebook內的檔案,執丫~執~執丫~執~執到差不多2點有D肚餓添!就入廚房煲水〝焗〞杯麵食,係廚房聽到好細聲好似有人講野咁喎!停一停想聽清楚D又冇聲咁咪繼續,但個心有D驚,跟住又有聲,於是懷著驚慌心情慢慢行出去睇下,哦!原來老公醒左話落街食野.我問老公今晚吃咩?落街順手買埋,佢話煮麵喇!
每次煮麵老公都要買丸做餸,但老公睇過凍肉舖果D好肉酸,見到都唔想食,再轉去〝惠康〞睇下,睇左好耐都簡唔到,老公就決定蒸埋雪櫃既點心,最後只是用印花換左個〝Wedgwood 單柄鍋附蓋20cm 3.6L〞走人,但我仲有3款想換,所以努力儲印花中,然後去左藥房買埋日用品就打道回府.
頭先7點幾我洗完白白想去熄爐時老公跟住又去洗白白,平時夜一夜先沖涼架嘛!又要等頭乾先訓,今日幾乖唔駛我勞氣.跟住我去蒸點心,煮麵食,食完老公洗碗.
天氣真係凍,晏晝叫杯熱飲一陣就凍晒,手腳都凍都紫色,涼左個熱水涼先冇咁凍咋!
如果明朝凍既話就慘喇!我厚既外套係屋企,希望明天唔好咁凍就好喇!


text:
2016年10月3日星期一
人性係冇得模擬 - 方卓如
2016年9月28日 - 信報
普遍認為第一次辯論希拉莉贏,因為特朗普講來講去都係以前講過嘅指摘,冇乜新意.佢賣嘅係新鮮感,同對傳統政治嘅厭倦.當佢都變成冇新鮮感,個show自然唔好睇,令人覺得佢冇乜力去對抗傳統.
不過記住,辯論同投票係兩回事,英國脫歐公投結果跟民調同博彩盤口都相反,證明事前任何訊號都可以係錯,開票先係見真章.而家希拉莉辯論贏咗就令恒指升二三百點,小心開票之後原來又係扒冷,嗰種驚嚇可以將脫歐以嚟嘅升幅全部消滅.
《Sully》呢套戲主要講人性呢一點係電腦模擬所缺乏,唔可以完全套用喺真實嘅人類世界.同樣嘅情況都喺經濟環境出現,印銀紙同負利率並無帶嚟教科書同經濟模型預期嘅效果.本來錢多同低利率,正常應該趕晒啲錢去找尋回報,買起一啲高風險資產,但實情完全相反.
香港冇乜債券俾你買,一窩蜂只可以去買樓.高價買一層車位樓,連同交易成本,好大機會都係負回報,但係一樣照搶照買.咁荒謬嘅世界,教科書係諗唔到,任何經濟模型都預計唔到.
遲早忍唔住手搵嘢買
《經濟學人》嘗試分析而家嘅低息環境,再加上大家都開始明白,電腦模擬係模擬唔到人性,似乎眼前嘅荒謬環境係好合情合理.低息環境並唔係無緣無故,唔係一啲共產指令經濟人為要求出現嘅環境,係市場反應逼出嚟嘅結果.央行要低息同放水救經濟,人類唔會好似機械人般接受指令走去借錢做生意同買高風險資產.佢哋知道發生咗乜嘢事,先至會有咁平嘅錢.錢愈平,人愈驚,愈唔敢輕舉妄動.
《經濟學人》已經講,而家嘅人儲蓄率特別高,因為大家都對將來冇信心,寧願使少啲.低息環境代表將來份退休金唔夠食,而家唔儲都唔得.
計我話,要再人性化一點,而家嘅世界其實係由過度消費過渡到過度節儉,由以前使錢最開心,到而家可以慳住唔使最開心.產能過剩結果係人類好快就達到豐衣足食,反過來目前並唔係你最要錢嘅時候,將來先係.愈低息,愈唔合情理,有錢人都知道「早買輸幾舊,遲買最享受」,留番個錢傍身最安全.低息環境,迫使儲蓄率提高,貨幣流通率降低,同理論相反,與人性符合.
呢個情形會持續幾耐?從人性可以推斷,未必會維持好耐.當你留咗咁多錢喺身,等待千載難逢嘅入貨機會.如果呢個機會遲遲未出現,人性係會忍唔住手,撲出嚟搵啲未必咁筍,始終有啲回報嘅出路.
畢竟一手現金,眼見坐以待斃隨時追唔上銀紙貶值嘅速度,你會心怯,由保留銀紙變成唔要銀紙.揸飛機要有35秒反應時間,面對前所未有嘅低息環境,要幾年時間先可以作出反應,好正常.
訂閱: 發佈留言 (Atom)


text:
今年上半年本來都無計劃過任何旅行,機緣巧合之下出現左今次雲南大理之旅^^事源三月時中國旅遊雜誌有個送機票活動,本來我都無諗住參加,直到月尾又收到宣傳電郵,咁岩當時係地鐵無聊就隨意打幾個字參加一下,估唔到過幾日就收到得獎通知,獎品係香港快運航空送出既來回昆明機票,最後就變成左呢個雲南大理之旅!四月頭已經知道有機票可以用,不過我一直都無諗住去,都唔知去到有咩好做,又唔係太想去,直到四月尾,諗諗下覺得無理由有飛機都唔坐掛?平時又少坐飛機,當係遊機河都好,所以就嘗試訂機票啦^^出發前大約兩星期訂機票,搞左幾日終於成功,價錢係Tax$471加Fare$40(唔係免費咩?我都唔知呢個係咩費用,不過40蚊就算啦唔去問啦),總共$511,未試過坐咁平既飛機!而今次旅程主要都係四圍行下hea下,洗錢既地方唔多,返到來香港計算一下雲南洗費時先知道原來用左咁少錢,如果唔計最後一日係昆明超級市場買手信比媽媽,只計機票,保險,食住等等其他開支,只係用左$14xx咋,而且仲係港幣,今次既洗費真係少呢,算係喜出望外,哈哈^^
我知道雲南有好多靚地方,但突然間要我去我都唔知 去邊道好,本來諗住係昆明hea兩日就走,但上次去雲南時已經感受到昆明實在太無聊啦,都無地方想去…之後又諗過近近地去昆明東川紅土地,聽聞紅土地五月 風景唔錯;但原來紅土地話就話係昆明範圍,距離就好遠,要坐幾個鐘車不特只,仲要每日得晨早一兩班車,見到咁煩都係唔去啦,我都係想去hea下唔想諗咁 多;最後諗到去大理hea下都好似唔錯,大理方便易去又近昆明,最重要係唔洗煩咁多搭車問題,隨時上車都可以,所以就決定去大理一轉^^出發前個段時間比較忙,我都無咩時間去研究行程,大約諗好去邊,book好火車票同住宿,買好保險後安心等出發,大理我黎啦!!
雲南大理(雙廊﹑喜洲﹑古城)﹑昆明6天行程:
Day 1: 香港 - 昆明 - 大理
Day 2: 大理.雙廊
Day 3: 大理.雙廊 - 喜洲
Day 4: 大理.喜洲 - 古城
Day 5: 大理.古城
Day 6: 大理 - 昆明 - 香港
雙廊住宿:榕驛國際青年旅舍
喜洲住宿:芒果小屋
古城住宿:慢吧國際青年旅舍


text:
成日去幾個地方有d悶, 見銅鑼灣有個fashion walk既地方, 於是走去行下. 見到網上介紹, 又講到有香港設計師開舖, 所以先想去行下, 點知....結果都令人失望, 個商場跟本好細, 好在有間麻布茶房坐下, 總算有個地方休息一下
去到fashion walk, 外面既布置好華麗呢!!
fashion walk內既旁邊布置, 睇黎都唔錯
仲有本地設計師開既店舖, 睇落去都唔錯
仲有比較簡單既店舖, 望落去都幾舒服
仲有好多唔同類型既店舖, 都幾靚, 可惜地方太細, 唔太多店舖
最後決定係商場內既麻布茶坊食晚餐, 食物望落去好吸引呢, 尤其係甜品
餐廳內既manu, 都係以甜品為主, 真係花多眼亂
餐廳內地方, 望落去簡單及舒服
我同joejoe兩人坐既位置, 近欄杆邊, 可以望到周圍
原來joejoe以前有去西歐旅行, 仲要同哥哥係自由行, 去左好多唔同地方, 好開心佢願意同我分享佢既往事
joejoe係法國鏡宮內影既相, 真係好靚呢!! 如果有機會去影相就好~
返黎現實世界先(個心已飛左去西歐相), 黎左個炒野菜, 味道就...不過賣相幾靚既
joejoe拎住炒菜影返張相先, 睇佢一臉認真既樣子
好開心咁笑住黎影, 好似賣廣告(!?)一樣
我叫既牛腩奄列飯, 係餐廳內既招牌菜之一
炒菜及奄列飯影張合照先, 仲有我哋既餐具
黎左joejoe既三文魚骨, 兩碟送加雞雞一齊影相先
我哋兩個就同雞雞一齊影返張相先, 睇下我哋幾開心
原來joejoe之前買左副粗框眼鏡, 先比雞雞帶下先
joejoe帶下副眼鏡先, 個樣都好似幾斯文喎
登登~我都帶住眼鏡啊, 好耐都冇帶住, 感覺有d奇怪
我哋叫既士多啤梨雪榚刨冰, 真係超好味, 賣相又吸引!!
仲有呢個甜品都唔錯, 一次可以食哂咁多款, 但都係雪榚好食d
食飽飽之後再去附近行下, 但店舖唔太多, 最後去左宜家家私行, 總比去高級時裝店舖, 或者百佳仲好吧!?
一間冇間隔既客廳, 不過抺就麻煩囉...
仲有好靚既開放式廚房, 煮完可以即刻食
仲有個七彩繽紛既廚房, 好有designer既感覺
呢間房間以白色為主, 簡單又幾好睇
我夢想既房間, 如果中左六合彩既話, 一定要買返間
行完街街之後一齊搭巴士返屋企, 已經行得好累, 係時候休息下先得~
kumi's new life
2011年5月14日 星期六
銅鑼灣fashion walk
成日去幾個地方有d悶, 見銅鑼灣有個fashion walk既地方, 於是走去行下. 見到網上介紹, 又講到有香港設計師開舖, 所以先想去行下, 點知....結果都令人失望, 個商場跟本好細, 好在有間麻布茶房坐下, 總算有個地方休息一下


text:
今日難得各同事都冇放假, 又可以齊人一齊食lunch啦!! 今日食既都係美味廚, 睇黎都係冇咩地方可選擇, 不過大家一齊食飯, 冇所謂
美味廚既餐牌, 毎樣都四十幾元, 好貴..
首先黎個差唔多毎個人都叫既魚香茄子
之後再黎個官保雞丁, 好似好spicy咁..
仲有西湖牛肉羹, 夏天食呢個就最正
健康有益既炒白菜, 白菜又幾鮮甜
呢個魚腐什菌, 清清地又健康, 又好味
最後一碟送終於黎啦, 呢個炸子雞皮又幾脆, 雞肉又幾滑
呢碗菜飯只有一碗, 因全部送係跟餐, 但跟餐如要菜飯毎碗加五元!? 最後只有要白飯, 呢個菜飯係因為大個餐唔夠食, 再叫個細餐先有, 最後tracy擁有
我哋既甜品到左之後, 就全部齊哂, 但呢個絕對唔好食
今日咁岩我同joejoe一齊放早(因我哋成日加班, 好少可以八點之前放工, 最後去左西九龍中心食飯, 我哋又唔想成日食壽司, 最後去一間中式菜館食飯
最後決定去呢間餐廳食飯, 睇落去好似又坐得幾舒服
全間餐廳好多呢類面譜, 我就覺得麻麻地..
我哋兩人既餐具, 隻杯都幾得意
連調味料既餐具都好得意
可能lunch冇得食菜飯, 而家比我食返! 就只有我哋兩個人黎講, 枱面既飯送未免太多吧!?
呢個栗米魚肚羹都幾好味, 魚肚好滑, 成個湯都好鮮甜
呢個唔係普通既咕嚕肉, 而係蜜桃甜酸排骨, 用蜜桃黎整又幾特別
joejoe咁鍾意豆腐, 呢個什菌豆腐煲就岩哂佢
食完全碟送之後, 發覺碟上原來有文字, 又幾別緻喎
食完飯後, 我同joejoe去中心周圍行, 行完街之後各自返屋企. 星期日又可以見面, 真幸福呢!!
kumi's new life
2011年6月10日 星期五
人齊又食lunch + 同joejoe食dinner
今日難得各同事都冇放假, 又可以齊人一齊食lunch啦!! 今日食既都係美味廚, 睇黎都係冇咩地方可選擇, 不過大家一齊食飯, 冇所謂


text:
(一) 報之以瓊琚 - 送番塊美玉俾對方講和,咁最合乎中國人息事寧人,以和為貴,以德報怨嘅性格.
(二) 報之以番茄 - 以牙還牙,以眼還眼,用同等殺傷力嘅番茄掟番對方.
(三) 報之以榴槤 - 十倍奉還,成個榴槤(當然連埋殼)兜頭兜面車埋去.如果冇榴槤,用大樹菠蘿都得.
揀(一)表示你心存仁厚,但係因住好心冇好報.揀(二) 代表你好講原則,事事要求公平公正.不過原則唔值錢,雖然未必使捱餓,但係發達實冇份.揀(三)你就醒喇,簡直係王者之材呀!點解?睇吓以下單實例你地就明架嘞.
話說N年前,㗎仔挑起太平洋戰爭,失驚無神偷襲珍珠港.美國佬似乎早有預感,一早調走太平洋艦隊嘅主力航母,留番啲廢銅爛鐵任㗎仔炸.結果美國參戰,請㗎仔食咗兩粒原子蛋.雖然話係一報還一報,但係以破壞力而言,相去何止十倍.
太平洋戰爭自此結束,美國成為大贏家,仲收咗日本做藩屬國.話時話,我最唔鍾意聽到「抗戰勝利」呢四個字,因為中國根本冇贏過.「勝利」云云,只不過係自欺欺人.如果真係戰勝國,有乜理由會全無話事權,連被侵佔嘅領土都收唔番?事實上,㗎仔亦從冇就侵華暴行誠心道歉.中國人以勝利者自居,㗎仔只會竊笑,恥笑,繼而會心微笑囉.
言歸正傳,咪以為硬食兩粒原子蛋,㗎仔就會憎死美國佬.事實啱啱相反,自從戰敗,㗎仔搖身(或尾)一變,變成一條忠誠的狗,對美國佬言聽計從.不過對日本呢隻看守遠東門戶嘅柴犬,作為主人嘅美國似乎唔係好有愛心,竟然縱容駐沖繩美軍姦淫當地民女.所謂狗都有火,一隻叫做橋下切嘅柴犬就走出嚟吠咗兩嘢,建議駐沖繩美軍如果有生理需要,可以考慮光顧當地色情服務.仲同場加插一番偉論,話戰時嘅慰安婦制度係有必要性.小橋偉論一出,中韓等國立即譁然,齊聲抗議.美國佬見柴犬倒米,隨時影響拉攏南韓圍堵中國嘅如意算盤,所以亦速速出言譴責.
其實小橋都未算吠,只係胡胡咗兩聲啫,點都估唔到主人會咁大反應.不過忠犬即係忠犬,最識睇主人眉頭眼額,見到主人唔like,小橋就即刻撲出嚟搖尾乞憐,承認侮辱咗主人嘅高尚品格.但係對於慰安婦言論,小橋就立時展現柴犬嘅堅忍特質,拒絕收回.
講真,我又睇唔出小橋嘅言論對美國佬有幾侮辱.美國大兵鍾意叫雞就係人都知架啦,如果唔係灣仔點會咁旺先.小橋只係建議班友做番佢地做慣嘅嘢啫,咁又何錯之有呢?而佢嘅慰安婦言論就真係冇人性嘞!哈哈,簡直九唔搭八,狗又點會有人性呢?本人誠心認錯,決定收回之前嗰句.只可以話,小橋講得出啲咁嘅嘢,真係連狗都不如!
如果㗎仔只係徵召本土㗎妹做慰安婦,咁小橋點講都得,因為呢啲係佢地嘅內政,外人不宜干涉.但係佢地強迫中韓婦女做性奴,咁根本就係強姦,輪姦!事實上,強姦都未能夠滿足㗎仔嘅獸慾,班友仲要玩埋先姦後殺,殺完再姦添!小橋嘅言論亦暗示侵略戰爭有必要性,條友根本就唔當中韓民眾(唔單止婦女)係人.佢事後只選擇向美國道歉,亦正正說明咗呢一點.相信日本一眾右翼分子嘅心態都係一樣,只會敬畏降伏佢地嘅美國佬,而對所謂戰勝國嘅中韓,根本就唔使尊重.
呢個柴犬故事說明咗一個千古不易嘅道理,就係「勝者為王」,拳頭夠硬先至唔使仰人鼻息.講到呢度,可能有人會以為我同國內班主戰憤青冇乜分別.咁就錯嘞,要十倍奉還俾人,都要自己夠實力先得,中國而家仲未係時候囉.而且打狗都要睇主人面,㗎仔有美國佬撐腰,實在不宜輕舉妄動.中國而家最需要嘅係韜光養晦,相信呢個亦係中國領導人自改革開放以來嘅方針.美國佬當然睇到呢點,所以先千方百計圍堵中國,唔俾中國有機會休養生息,威脅到佢嘅王者地位.
所謂「人不為己,天誅地滅」,站喺佢地嘅立場,美國佬咁做絕對冇錯.我最唔明係點解會有咁多中國人(包括香港人)幫美國佬拖,係都要搞到中國立立亂.中國人呀中國人,唔通你地真係要見到中國亂過伊拉克同敘利亞先安樂?至於唔認自己係中國人嘅香港人,中國亂到九彩對你地可能無關痛癢,因為你地唔知乜嘢叫做「覆巢之下無完卵」,但係到你地知道嘅時候就太遲架喇!如果咁討厭中國就學陳X誠移民去美國啦,唔好喺度搞亂檔喇!
木瓜
Gemstone Museum, Rio de Janeiro, Brazil
Fresh market, Yerevan, Armenia
Jackfruit tree (大樹菠蘿), Zanzibar, Tanzania


text:
今次番黎幾日呀?呀媽接過我既背囊問道.
後日就要走啦,好多工作要做.
如果有時間咪住多幾日囉,忙既話就無辦法啦.
呢幾年黎,每次我番屋企,都會重覆呢幾句說話.我同呀媽都係比較內斂既人,唔太會將自己既感情講出黎.其實我心入面好明白,呀媽都係想我住多幾日,見多幾面,擔心我係出面過成點.
餐桌上擺滿左我中意食既野,一邊食住好耐無食過既野,一邊回答呀媽個d faq.唔知幾時開始,面對呀媽呢d問完又問既問題,無再發佢脾氣.跟住個兩日,成日都會聽到呀媽話,你幾時就要走啦,我準備左d野比你帶過去.
每次走既前一日,呀媽都會幫我執背囊,將佢d心意不斷塞落我既背囊,我每次番黎都唔會太多行李,望住面前呢個鼓脹既背囊.我無再責罵呢個彎腰幫手執拾既人,我好明白,當我背上呢個背囊個陣,大概會比而家更加重吧.
離開個日,呀媽送我去車站,手上又拎住一袋野.路上耳邊只有呢個年過半百既人對我的叮嚀.我接過呀媽手上既一袋野,上左車.下一次番黎,我唔知幾時,我唔知仲可以見到呢個慈祥既女人幾多次.坐在車上,我望住窗外,望住我即將離開既那熟悉的地方.此刻,真想為呢個操勞半生既人做一d事,而我係呢一刻,可以做既就係打開手機,輕輕地禁落隻熊度.
宅少
圖片: 互聯網


text:
2013年1月26日 星期六
兩日一夜東莞長安遊
2011年3月30日 星期三
番禺長隆兩日遊之百萬葵園
好耐無食豆漿花卷做早餐, 喺祖國食特別有風味.
食早餐嘅地方可以睇到白老虎.
酒店園林景.
由房間露台望出.
入場有野送, 男送香囊, 女送雪糕 (總係覺得佢掉轉左咁), 杯雪糕好 'so', 食唔晒.
見到有個人行行吓跳左落水, 其他人都睇到好開心, 包括我
d人懶理危險, 最緊要影張靚相.
唔知點解咁靚嘅花攪成咁, 好似比人踩完咁.
好懷念北海道.
櫻花園, 初初以為係桃花樹.
都唔為d花諗吓, 真係唔得佢C.
花好靚呀, 等我得閒去花墟搵吓有無先!
呢隻就係頂頂大名嘅葵花雞嘞, 想帶隻返香港, 要放低 $280人仔啊!
究竟葵花寶典係咩嚟呢?
食完飯原本係去深圳博物館, 不過我地無去, 提前離隊自己搵節目.
2011年3月29日 星期二
番禺長隆兩日遊之夜間馬戲團.
睇完動物上番旅遊巴去飯店, 導遊話要5點幾食飯, 咁樣可以早d入場, 睇馬戲可以坐到d好嘅位置, 原本15分鐘車程, 不過司機又行錯路,又要打電話問人先識路, 浪費晒 d時間.
旅遊單張標榜呢餐係[碗仔雞煲翅宴], 第二日朋友問導遊雞煲翅係邊, 佢話左邊嗰窩就係喎, 笑C我地, 因為食嗰陣朋友話窩湯有翅, 我地無一個人信佢講.
蝦嘅味道煮得唔錯架, 不過d蝦肉實左d, 蒸蛋好滑.
滿晒座咁滯, 有好多內地人睇架. 唉! 坐我格離同後面兩個同胞係咁咳又唔掩口, 我唯有用條頸巾做住口罩.
小熊仔好叻呀! 不過熊仔背後一定有好多辛酸史, 希望熊仔識聽我地嘅掌聲喇.
呢節最精彩, 每個圈入面都有人, 佢地不停地喺圈內外跑動, 又跳繩, 最後仲朦住眼跑呢.
愈轉愈快 ~
睇完馬戲返酒店囉, 個導遊認真麻麻, 喺集合地點齊晒人, 一聲跟住佢行就行咯, 散場咁多人, 十九個跟一個點跟吖, 又要出閘, 唔係只係你嗰團人出閘架嘛, 就咁行吓行吓就得番四個跟到佢囉, 佢又唔拎住支武林聖火令, 又無講低跟佢去邊, 好在我地其餘十五個團友集合到一齊, 其中有兩個係長者添呀, 有團友打電話比導遊, 講低我地嘅位置, 不過佢都唔識搵, 等左好耐再打電話比佢, 佢先搵到我地. 我地以為導遊會帶我地上番旅遊巴, 因為我地d行李都喺旅遊巴, 原來佢係帶我地行番酒店.
長隆酒店好大, 我地住新翼.
我地嗰層房嘅團友都開唔到房門呀, 要call 佢地d職員嚟用百合磁咭先開到, 再幫我地換過張新咭, 酒店送番個果籃比我地, 仲有兩隻公仔添.
導遊話因為我地早食飯, 夜晚會肚餓, 酒店嘅餐飲好貴, 如有需要可以幫我地訂泥煨雞, 我地同朋友訂左兩隻, 真係無介紹錯, 好好味.
番禺長隆兩日遊之長隆野生動物園.
兩日行程雖然去嘅景點唔多, 只係去野生動物園, 睇馬戲同埋遊覽百萬葵園, 都覺得好精彩呀!
仲有就係歷嚟食左最多次雞嘅行程, 我地一行九個人, 兩日一共食咗六隻半雞, 泥煨雞, 葵花雞, 白切雞, 炸子雞...我覺得個喉嚨仲有陣雞味呀...
一到步就開餐啦, 最好味第一餐,一d都唔似食團餐, 見到有好多本地人揸車嚟食.
係咪貴咗d呢, 依家喺祖國消費一d都唔便宜.
唉!呢個司機又唔熟路有幾次行錯路要導遊打電話比人問路, 仲開到鬼咁快, 駕駛態度又唔好, 幾次叫佢唔好開咁快都唔聽, 個領隊坐坐吓都坐後一行, 慶幸安全回家
就係坐呢d車遊野生公園, 不過開得都幾快, 真係走馬看花.
梅花鹿....我見到佢地好似生"姿"咁, d毛一忽忽好肉酸, 原來等換毛之後, 就會見到點點梅花點, 果時就會靚靚嘞.
估吓佢地做乜?
咪係想dum返晒喺樹上嘅熊貓落地囉, 隻隻熊貓都唔肯落, 呢隻死抓住棵樹唔落, 好攪笑!


text:
何佩瑜(Jeana)出席咗胡杏兒同Phil嘅婚宴後,趁元旦假期同班好朋友飛咗去峇里島叉電,去得陽光與海灘嘅地方,就梗係會有三點式出現啦,Jeana有火辣辣嘅身材,又點會錯過騷quali嘅一刻.Jeana影咗張黃昏下企喺海灘嘅背光相,今次唔係影寫真集,著晒三點式都唔係要刻意賣弄身材,Jeana呢張三點式相好有feel,幫佢揸機嘅朋友應記一功.除咗游水外,Jeana今次都有潛水,已經有八年冇潛過水嘅佢 ...
何佩瑜(Jeana)出席咗胡杏兒同Phil嘅婚宴後,趁元旦假期同班好朋友飛咗去峇里島叉電,去得陽光與海灘嘅地方,就梗係會有三點式出現啦,Jeana有火辣辣嘅身材,又點會錯過騷quali嘅一刻.
Jeana影咗張黃昏下企喺海灘嘅背光相,今次唔係影寫真集,著晒三點式都唔係要刻意賣弄身材,Jeana呢張三點式相好有feel,幫佢揸機嘅朋友應記一功.除咗游水外,Jeana今次都有潛水,已經有八年冇潛過水嘅佢,落到四,五米時耳仔好痛,再落到十米時耳仔紅晒,就算做減壓都冇用,要即時上番水休息一下,之後先再慢慢潛落去,睇到個海底咁靚,搞到Jeana心郁郁想喺香港考番個潛水牌.
-
- 已有八年冇潛水的Jeana,在峇里潛水時耳仔痛爆.
-


text:
再一次証明,只要香港人上下一心,那怕有幾咁冇可能嘅事,我地都可以化腐朽為神奇!只短短數天,香港人竟然可以齊齊站起嚟,一起去改寫一套電視劇嘅結局!
因為一個 laughing 哥嘅出現,喚起咗每個香港人已經冇攞出嚟好耐嘅果份熱血;其實,大家何嘗唔係心中都仲有團火?咪以為大家都已經俾不景氣嘅現實磨練到麻木晒,已經變到事事冷漠,只求自保,可以冇底線;反之,原來人人敬重 laughing 哥嘅,係佢唔會有幼稚嘅行徑,在突發且惡劣既處境下,事事懂得執生,懂得分輕重,並且絕唔會對身邊有需要嘅人和事視而不見;而最重要嘅係,laughing 哥由始至終都知到自已做緊乜,對理想執著嘅熱情,甚至可以感化身邊嘅人.
當香港人開始集體悼念 laughing 哥既時間,香港同時又出現咗一班年青人,可以話係 laughing 哥嘅完全相反.佢地喺網上俾人鬧到嘔,原因除咗係俾人發現佢地嘅幼稚,唔識處理突發場面,同埋冇人知佢地做野為乜之外,最要命同最令人傷感嘅,係佢地好似話緊俾香港人知,未來香港係唔會再有 laughing 哥出現架喇!
後記: 昨晚(3月27日)看罷大結局,原來laughing哥只出現約5秒鐘,搵笨!


text:
由樓愛島哩邊去海邊香氣公園,要坐由大阜島開去安山方向嘅 123 號巴士.下面個地圖就記低咗哩個公園同附近幾個巴士站嘅位置.嗰日我搭巴士去到 방아머리제1주차장 站落車;喺未入去個公園之前,先要搵咗地方醫肚先有氣力繼續行 .
韓國冬日滑雪自由行 2015 - 大阜島.消失的海路
哩日倒塔咁早六點幾鐘就要起身,梳洗完跟手喺酒店房食埋個快嘅早餐,七點前就出咗門口,去搭明洞 4 號線開去安山站嘅鐵道列車.
韓國冬日滑雪自由行 2015 - 大阜島 (대부도) 交通篇
番到首爾之後第一日嘅行程,係去一處叫大阜島 (대부도) 嘅地方度觀光;大阜島係喺京畿道安山市嘅一個島嶼嚟.查實大阜島哩處地方唔係好多外地遊客會去,網上好少有關去哩度嘅資料,結果我出發前都搞咗好奈先搵得齊去哩度嘅交通方法;因此未開始講哩一日嘅行程之前,想先講吓點搭車去哩度.
韓國冬日滑雪自由行 2015 - Hotel Prince Seoul & 全州中央會館
我哋坐架 Purple Bus 差唔多晏晝五點鐘到達蠶室;落車第一件事先要截的士車我哋去之前預訂咗喺明洞嘅酒店.哩晚都好塞車吓,由蠶室差唔多坐咗成個鐘車我哋先到達明洞.
韓國冬日滑雪自由行 2015 - 向首爾進發
哩日係我哋今次龍平滑雪之行嘅最後一日,玩埋哩個朝早我哋就要搭晏晝三點班穿梭巴士番去首爾.
韓國冬日滑雪自由行 2015 - 平昌鱒魚節 (평창송어축제)
年紀大機器壞,以前去到滑雪場連踩四五日可以面不改容,家陣實在係冇咁嘅體力再咁樣玩法 .於是今次計劃去龍平玩呢幾日當中,其中一日我哋會放低塊滑雪板,出走去玩玩當地一個節興活動 ~ 平昌鱒魚節 (평창송어축제).
韓國冬日滑雪自由行 2015 - 橫溪覓食記
呢一日我哋全日都係玩滑雪.朝早我哋喺酒店房自己煮早餐食,食完就落 Dragon Plaza 買 Day Time 2 ~ 10:00-16:30 時段嘅 Lift Pass 同租滑雪用具;由朝早到晏晝我哋都係逗留喺滑雪場度.


text:
2011年6月10日星期五
閣樓上的不速之客
我的舊文,對看不懂廣東話的朋友致歉:
有一次, 細女向我投訴, 話佢近窗口處天花上有小動物嘅叫聲. 佢間房向二樓向街, 對上就係加拿大人叫做attic嘅閣樓. 搬著入來年幾, 我都無上過去, 只係知中間房有個生口上得去.我聽細女話,靜心咁聽下, 果然係有一的細碎嘅小動物叫聲. 我覺得唔會係老鼠, 唔似, 伊處的老鼠一般比較細, 無咁嘈.
我攞住電筒爬上天花板, 天花板上面同我想像中唔同, 唔係咁黑, 光線向俗稱東菇頭嘅屋頂抽風扇之間閃入閣樓, 我再聽唔到小動物嘅聲音. 我將我個頭慢慢咁伸上閣樓, 睩大對眼四圍望. 閣樓地上鋪滿著好厚嘅保溫綿, 金字頂令閣樓上面嘅空間好有限, 光線影出空氣裡面有好多微塵, 我突然有一種好強烈嘅危機感, 覺得閣樓上面有的也向處等緊我.
我關埋個生口, 爬番落二樓, 想先搞清楚到底係咩也動物走著上閣樓再上去, 因為上面嘅環境對我好不利, 我只可以向橫樑頂走動, 唔小心嘅話, 好容易踩穿天花跌落二樓.上面隻也, 我估九成九係浣熊, 到今日為止, 我對伊的大哥都係耳聞. 我同佢地交過手, 後園嘅垃圾桶係我地嘅戰場, 雙方爭持著個幾禮拜, 最終我用著一個手做木箱將戰場完全隔離, 結束著戰役, 但係雙方無正面遭遇過.
我搵著條地拖木棍, 有金屬鏍旋頭個種, 但係好懷疑可唔可以向閣樓上面施展, 最後決定醫著個肚先.我去著準備晚飯, 當我差唔多攪掂, 我就聽到細女向樓上大聲叫. 我飈上樓, 阿女指住窗外, 我跟佢指嘅方向一望, 同個大哥打個照面. 隻浣熊灰灰黑黑, 最醒眼嘅係佢對圓碌碌; 向房燈照射下閃閃靚嘅眼. 眼周圍黑色, 真係好似帶著個眼罩嘅小偷, 然之後係佢條黑白間嘅; 蓬蓬鬆鬆嘅尾. 隻也竟然爬爪住筆直嘅磚牆, 向二樓嘅簷篷底望入來. 我第一個反應就係攞傢生, 但係當我拖著條棍反入阿女房, 隻浣熊已經不知所踪.
同隻大哥見過面之後, 我完全無晒向閣樓上面招呼佢嘅信心, 唔講佢有細菌武器伊瓣, 單係佢能夠向磚牆上落如平地嘅功夫, 我就自愧不如咯, 況且投鼠忌器, 要我彎晒腰咁向橫樑上面同佢交手, 一下整爛間屋嘅話, 畀錢裝修個個係我唔係佢. 而最最重要嘅係, 佢受法例保護, 我無, 我唔可以制佢死命, 亦唔忍心. 上到去, 唔通同佢坐低慢慢傾? 食完飯, 我安慰著阿女瞓覺, 自己就開始計劃我對浣熊嘅第二場戰役.
第二朝, 我去問朋友借著條長梯, 向屋外震騰騰咁爬上去見到浣熊嘅位置, 四圍睇過下, 唔覺有的咩也異樣.屋頂瓦片無缺失, 牆身完好, 浣熊好明顯係向伊處上落, 出入口唔應該好遠. 向邊呢? 我知道既然浣熊尋晚出過來, 今晚都會, 好! 我等你. 傍晚時候, 我泊著架車向路邊, 攬住碌棍, 打雀咁眼望住阿女個窗頂. 天色慢慢咁黑落來, 好突然咁, 有一舊黑痳痳嘅也向屋頂轉角處; 牆身同屋簷之間出現, 重慢慢變大, 好似向牆上面生出來咁. 光線好暗, 距離又遠, 我一手揸實條棍, 一手去捽下對眼, 發覺有少少汗.好快, 個條黑白相間嘅尾向黑暗之中出現著, 佢頭下尾上咁爬著落地, 快到好似跌住落咁, 然後佢無聲無息咁轉著去後園, 我睇唔到嘅地方. 我定下神, 恁一恁, 然後攞出電筒, 走埋去浣熊落地嘅地方, 向上觀察著一輪, 我胸有成竹, 知道點樣對付伊位大哥嘞, 但係, 我當時就犯著一個大錯, 會令我死得好慘.
一覺醒來, 我去買著的鐵網呀咁, 又一次爬上屋簷見到浣熊出現嘅位置, 浣熊係賊仔來, 日頭大覺瞓, 我當時上去, 唔會有危險. 今次我睇得好清楚, 我用鏍絲批去頂一頂牆身同屋簷中間碰合位置嘅通氣片, 無錯, 個處因為係屋頂轉角, 令浣熊有落腳位然後頂起通氣片走著入閣樓, 細心的睇, 通氣片上面重有污跡, 重唔畀我搵到你? 我用鐵網做著個生口, 準備好浣熊一走著出來就可以好簡單咁爬上去封死入口. 我都唔想擒上擒落, 不過我無咁好技術做一個有出無入嘅專業浣熊生口, 惟有咁樣. 好似尋晚咁, 我擺好陣勢等隻浣熊現身, 打算佢一走著我就擒上去封佢屋. 而我犯嘅大錯就係, 浣熊唔只一隻, 係一啤, 係兩公婆來.
好彩我個晚時運高, 我睇實隻也(我都唔知公定乸)好似早一晚咁走著出來, 就落車想話一個箭步飈埋張梯度, 但係今次隻也唔行後面行前面, 阻一阻, 我已經見到第二隻浣熊出現著, 你話我上緊去時同佢相逄在半空, 會有咩後果呢? 我孭住條棍, 擒擒青爬上去鎖死個生口. 當我拿拿臨落反地, 已經見到個兩夫婦, 走緊過來. 我上次開始同浣熊打交道, 都已經起過佢地底, 佢地好大膽, 但亦絕少襲擊人, 我以為挽個棍花, 佢地就會走投, 從此老死不相往來.點知, 我重未錯完, 浣熊唔係一對, 係一竇, a family, 兩夫婦已經成家立室, 開枝散葉, 一家六口.
故事已經去到尾聲, 佢地又好, 我又好, 都係為著頭家, 保護自己嘅子女. 睇來一人兩獸, 就向車道上面展開一場浴血大戰, 一條掍對八隻毒爪同兩張利咀…….
我知佢地唔識江湖規矩,必然以眾凌寡,我一個箭步閃返入屋,雖然我一的都唔驚,但係話晒毀人家業,於心有愧,讓佢一次咁多.兩隻也擒上擒落,不得其門而入,一家人只得裡應外合,喊子喚娘.個晚, 佢地再反著來幾次, 我亦意識到有一竇小浣熊向閣樓上面, 不能置之不理.場戲我開著頭, 係必須要做埋佢. 我向第二日下晝, 由室內爬上閣樓, 向窗頂位置嘅一個槽位度搵到四隻未開眼就戴黑超嘅小傢伙, 我將佢地逐一放向一個紙箱度, 攞落地下, 傍晚, 搬著出後園, 當晚, 個兩公婆無再來騷擾,紙箱裡面嘅黑超小傢伙亦都失著踪,個幾月後, 我屋後面成日見到幾隻浣熊向處留連, 有大有細, 時多時少, 直至最近都重間中見到. 我總係覺得伊個浣熊家庭就係曾經入住我閣樓嘅不速之客.
沒有留言:
訂閱: 發佈留言 (Atom)


text:
2013年6月28日 下午4:00,今年首場 米奇水花巡遊 開始啦!首先出場嘅係 玩具兵團!
呢班士兵經已準備好對住你大噴水花!你又準備好俾水花由頭淋落尾未呢?
巴斯光年 緊接其後,佢拎住喇叭發出口令,指揮 玩具兵團 士兵們嘅水花任務!
之後有 三隻小豬 運送種子!狡猾嘅 壞狼 都有現身!唔通佢係黎搞破壞嘅?小豬們要小心啲啊!
下一架花車有 高飛 響上面!鋼牙奇奇,大鼻帝帝 兩隻花栗鼠亦響後面同大家揮手!
平時響園內偶然都可以見到 愛麗絲,黎到暑假,佢都有份參與 米奇水花巡遊 呢!
相反,白兔先生 近期就較少出現於樂園裡面,但係唔緊要,佢而家都黎咗幫手大噴水花!
緊隨其後,一架裝滿香水嘅花車慢慢駛近,米妮,黛絲 負責為所有植物增添香氣!
唔好忽略咗呢架花車嘅後半部,因為仲有 Marie 響到!身處於水花之中,睇黎佢都好開心喎!
同時間,睡公主,白雪公主,灰姑娘 以及 貝兒 嘅手上都拎住香水瓶,幫忙在空氣中散播香氣.
一班公主走過後,就會見到 唐老鴨 以及 布魯托!佢地兩位都興奮地同大家打招呼!
除咗 地球日活動,響 米奇水花巡遊 都可以遇到 蟋蟀占美尼!至於另一邊就有小木偶 皮諾丘!
主角出場啦!請大家歡迎:米奇老鼠!我好鍾意 米奇 著住嘅呢套衫,每次見到都覺得好靚!
史迪仔 亦都坐咗響呢架花車嘅最高點!睇住大家俾水花淋濕,唔知佢有冇暗暗偷笑呢?哈哈!
接近巡遊尾聲,有我喜愛嘅 小熊維尼 啊!而佢嘅好朋友,依唷,亦有陪佢一齊黎玩!
最後一架花車,胡迪,翠絲 企咗響吹風機上面!亦有另一班 玩具兵團 圍住佢地,啟動吹風機!
一場愉快嘅巡遊就此完結,多謝各位 迪士尼朋友,演藝人員 為我地帶來水花!我地下次再見啦!


text:
人工不算高 都係得1萬左右
比我7年前畢業還要低一點
毫無疑問 大學學歷唔值錢已經係一個不爭的事實
但可悲的是佢地ge態度
本身讀marketing, 但走黎做technical clerk真係夠晒9唔搭8
女仔都仲有機會 可以搵個男人嫁左就算
但仔呢
我眼見佢地甘於舒舒服服打份1萬蚊ge工, 日日準時收工
我覺得畢業頭幾年仲要係咁舒服 更加係對佢地殘忍更加學唔到野side時間
雖然我初畢業都係冇方向 直到做左幾年野先開始穩定
但而家咁ge時勢 年青人如果唔再發奮努力d 真係只會比社會淘汰
講真 只得1,2年經驗的人真係通街都係 or even我請fresh grad夠平人工都可以
我係老板點解要請你呢?
你自己都不努力又有什麼價值令到其他人幫你呢?
清醒一點吧
特別鳴謝
第1份返大陸ge intern, d人同地方都污糟同毒到pk, 但我咁都涯到1年令我大開眼界同埋對北上工作不再有任何fantasy
第2份工, 多謝比咁多野我做, 做到我pk, 我都唔知原來1個人係可以做咁多野
第3份工, 多謝dept細, 得我1個人做晒所有野, 同埋幾個肯帶住我ge上司, 我下1份工ge老細唔會咁睇得起我
而家份工, 多謝公司養埋勁多廢人, 如果唔係都突出唔到我ge outstanding


text:
之前媽媽谷朋友通知Pario暑假搞咗BB親子游泳班,就約埋契爺契媽同Uli一齊上.
本來上星期六係第一堂,點知腰果仔感冒未清,為免加重病情,所以無上.今日第二堂先第一次去深水埗泳池上堂.
我地1:45PM就到泳池換衫.我已經好多年無去公眾泳池,原來而家有家庭更衣室,可以一家人一齊換衫,連沖身間房都大D,咁小朋友就可以有人睇住,唔怕佢地周圍走.
不過今日天氣麻麻,我地喺嬉水池等亞sir時突然間落大雨,好彩好快停咗.之後過訓練池時都落咗幾次驟雨.話明親子班,就梗係要家長一齊上,而呢個重任,我當然交比夏生做.因為訓練池只得1米深,而又唔可以凍親BB,所以D亞爸成堂都以半踎姿勢上堂,睇見都覺得攰.
今堂首先BB雙手放喺爸爸膊頭,而爸爸對手托住BB pat pat 喺個池來回行4個塘,之後就要BB背貼住爸爸心口又行4個塘,之後就摙BB個鼻20下,跟住就要爸爸托住BB,再摙住佢個鼻入水,本來最後個動作係要喺BB入水後再放開摙住BB個鼻隻手,但D BB開始扭計,所以基本上係無BB做到.
腰果仔上半堂都OK,但下半堂就開始扭計,仲係咁撲喺爸爸膊頭度.最終亞sir見D BB扭計,加上又落雨,結果早咗少少落堂.希望腰果仔下堂表現可以好d,唔好再咁緊張啦.


text:
第九天(續)
日本唔同地方都有特色祭典活動舉行,呢啲祭典好多時一年先舉辦一次,如果唔係專登就時間,要咁岩遇到都唔係易;就係咁岩係出發前幾日係網上見到有人講岡山就快舉行呢個祭典,咁岩又係我係日本既日子,最後就黎左呢道啦,唔係見有人講我都未聽過有個咁特別既活動,哈哈
今晚舉行祭典既地方唔係岡山市內,要再搭一程火車先到,係岡山站轉搭赤穗線就可以去到,交通都算方便;赤穗線係單線雙程行車既小鐵路,半個鐘先有一班車,係岡山站行到差唔多時間落月台上車;岡山站有好多鋪頭行,而且有好多烏冬賣,早啲見到琴日就唔洗係高松買咁多啦
今次呢班車好型丫,睇相就見得多坐就第一次;呢程車張pass都係包左唔洗比錢,點坐都得
火車離開大城市去到一啲住宅地方,車站都細啲只得一個月台
大約二十分鐘車程去到「西大寺站」落車,今晚目的地就係西大寺
同頭先個站比呢個算係大站啦,有兩個月台咁多
平時呢啲站除左當地人之外我諗冇咩其他人會到,今晚好唔同有好多人落車,車站仲有職員開定櫃位賣回程車飛
火車站出面聚集左好多人,係道留意到一樣野,去參觀既人多數都係年輕女仔,男仔相對少啲,點解會咁既呢?一陣可能會諗到答案,哈哈
火車站去西大寺之間插滿「西大寺會陽」旗幟,我相信今晚呢個祭典好盛大
唔洗自己搵路去西大寺,跟住大隊行就一定冇錯,大部份人今晚都係去同一個地方
跟大隊果然冇錯,行左大約十分鐘去到會場外圍,好多人咁早已經黎到;而家只係六點半,今晚重頭戲「搶寶木」十點先開始,之前呢段時間唔洗擔心悶,一早已經有好多野睇好多野玩,我覺得黎得遲tim...其實我今晚未夠十點就要離開,因為十點之後會轉唔切車返大阪,搶寶木同我無緣...
路邊出現大排檔,係福岡會叫「屋台」,唔知呢道叫法係唔係一樣呢?
呢道仲有飲品免費派比大家,雖然唔知係咩都拎黎試試,不過試完都唔知係咩
路上有表演節目,睇既人唔多,大家都向住西大寺前進,我相信西大寺一家有更吸引既節目等住大家,我都繼續行去
唔比飲酒我明點解,但點解紋身都唔得呢?
而家六點半可以直接入西大寺參觀,七點半就唔可以再入去
由仁王門進入
一入去就見到好多特別打扮既人,一陣應該到佢地演出,出面空地已經有人表演緊
前面呢個係「西大寺觀音院」大殿,時間尚早可以上去參觀;我對西大寺一啲認識都冇,邊道打邊道都唔係幾知,今次黎係為左湊熱鬧
勁多日本國內外電視台拍攝
行去後面河邊發現好多攤位,一陣一定要過去,面家先四圍行行
好多人表演,見地下濕晒都覺得佢地好慘,晴天之國今日天公不造美bor,或者向好個邊諗最少而家冇落雨已經好好...為表支持我睇晒佢全場表演,哈哈
真係睇到佢完場架
呢邊舞台有打鼓表演
呢道後面有個水池,咁多人守住唔敢行埋去
行上大殿睇下
夜晚七點河邊企滿好多人,對岸開始放煙花;我遲左小小先黎到,又好彩比我搵到個靚位慢慢睇,條河咁長要搵個好位睇煙火都唔係難既
今次係我第一次出街睇煙花,香港睇煙花咁迫人從來都未去睇過,呢道睇舒服好多;呢個煙花同我地香港既煙花都有好大分別,呢道係一個個慢慢放,唔同香港一大堆射上天;一直都好想係日本睇正式既煙花大會,次次撞唔岩都冇計,上次係熊本撞岩日期又唔岩地方...
煙花好似一路都放唔完咁,睇左一陣我又走返去西大寺個邊,好多人仲欣賞緊;唔知岡山呢個活動係唔係唔夠出名呢?好似冇咩遊客黎到,成晚只係係煙花呢道聽過一次廣東話,國語都只係聽過兩次,同大阪一街遊客差咁遠?
呢道好熱鬧一陣一定要過黎開餐,以前睇卡通片見過日本呢啲祭典活動一定有好多小攤檔,想體驗好耐啦
之前見出面寫住七點半唔入得黎,我係七點半前成功入返黎西大寺觀音院,主角門開始出埸!
先此聲明:「西大寺會陽」呢個活動之中會出現好多或者會令人不安既裸露畫面,如果大家對呢方面不安既話千其唔好睇,真係唔好再睇!係右上角X左呢個網頁就得,SORRY!呢個係日本傳統文化,當地人都會同小朋友一齊睇架
呢個疑似係西大寺會陽官方網站 (唔肯定),可以入去了解一下呢個活動
http://www.saidaiji.jp/website/
西大寺會陽又有名叫「裸祭」,係每年二月第三個星期六舉行;呢個活動每年都有幾千人參加,而且只限男性,大家唔洗幻想有唔著衫既美女出現,唔著衫既美男就有好多,哈哈
好多人係仁王門等大一班主角入場
正殿上面都有好多人,點上去架?
裸之守護守
一陣佢地既前進路線係咁,由仁王門進入西大寺之後去水池,再去大殿,然後去拜裸之守護守,最後又去返大殿不停轉圈,應該要轉到十點搶寶木
好多人企上去等睇戲
之前咪話過特別多女仔黎睇,呢道仲好多女學生tim,除左因為可以睇到靚仔之外,另一個好大既原因係好多學校同唔同機構都組織男仔黎參加,唔知佢地係自願定被迫啦,當地好多男丁黎晒參加變成觀眾女多男少咁囉
七點半主角準時入場,第一批人係岡山一間中學,佢地啲女同學勁興奮
所有參加者都係著住條「兜檔布」(即係日本傳統底褲)同對鞋咋,要知道而家係二月,氣溫最高都係得幾度,要有幾大勇氣先可以衫都唔著走出黎!!仲要浸凍水!!
浸過凍水大家身上出晒煙,係歡呼聲之中邁向大殿
主持係大殿之上向大家撒水,佢地應該興奮到唔覺得凍!睇相唔覺得點,現場佢地係high到啪左丸咁,氣氛超正
不停有隊伍入場,在場所有人都好開心;除左團體之外,好明顯見到有啲一個人黎參加既大叔係隊伍尾跟大隊行,相信佢的一定好尊重同鐘意呢個當地獨特文化先會咁有勇氣自己一個參加
中間繼續有表演
佢地好似好凍咁,哈哈;好多路人伸手想同佢地握手,佢地都好熱情回應,在場無論係唔係參加者都係咁開心,如果好彩話唔定可以同到即將誕生既福男握手呢
睇睇下發現到一個問題,而家四面都比人圍住,我被困係大殿位置走唔到
搵晒四面都搵唔到出路,心諗呢次大獲啦,走唔到唔知點算
突然比我留意到有一個家庭同我一樣搵緊出路,我一於跟住佢;呢個決定冇錯,佢地同職員講左幾句就有職員讓條路比佢地出去,我跟到實成功出返外圍
直接行去河邊既路封左行唔到,兜個大圈行另一面出去
呢道好熱鬧丫,就好似香港年宵市場咁,有野食有野買有野玩;入面所有野同香港好唔同, 一直想體驗呢啲市集好耐啦
大部份係小食攤檔,好多都係第一次見,首先行一圈搵下有咩岩食
唔知係咩黎呢?
日本市集一定有既朱古力香蕉
都係必有既冰糖蘋果(我係睇小丸子先識呢啲咋)
燒八爪魚
薯條
糖
兩條街開滿攤檔,好多野食都有唔只一檔賣,由其燒八爪魚有超多檔
越行越多人
日本綿花糖係咁樣一包包裝好
呢個係日本傳統小遊戲釣水球
行左兩個圈,睇中左呢檔想試,見佢有人排隊好似幾ok
我係第一次見呢種食物,亦都唔知佢係咩黎,見佢幾得意好似好好食比佢吸引左
上面有好多醬汁,好好食架
呢個都好想食,但咁大份一定食唔晒
市集中間有個小公園,好耐都冇見過呢啲咁舊式既遊樂場設施
應妹妹要求買左呢條朱古力香蕉,食落係朱古力+香蕉味囉(廢話);兩個味道係分得好開,各自都好好食,夾埋都唔會難食
買左細細舊黎試,冇咩特別,香港炸魷魚鬚正好多
日本牛肉靚整返串牛肉先,串串都大大串啖啖肉,好正
買個時老闆阿叔突然同我講英文,仲要係好流利,比佢嚇一嚇唔識反應
行到九點零鐘,要趕返火車站坐車走lu
今晚西大寺站都叫有小小人氣,如果夜晚黑媽媽係一啲冇人既火車站都咪話唔驚
順利上車返岡山;呢班係可以轉到車返大阪既尾二班次,為安全起見早小小走算啦,玩得太盡上唔到車要留係岡山都唔知點算
今次坐呢部700系Rail Star新幹線列車,我係第一次坐佢架,坐埋佢之後山陽新幹線現有所有型號列車都坐過晒
自由席係2+2設計,比其他車3+2座位更加舒服
車箱最前仲有包箱位,唔知係咪貴好多呢﹖
十一點幾返到大阪,又玩足一日,哈哈
「西大寺會陽」呢個活動真係好正,又熱鬧氣氛又好,仲夠晒特別,可以見識到日本地道文化真係不枉此行;如果可以留到十點睇搶寶木一定超正,十點正西大寺會熄燈,幾千個無著衫既男人係黑暗之中大混戰,呢個畫面一定好震撼!想更震撼仲可以報名參加搶埋一份,搶到就可以做全年最有福氣既「福男」啦!


text:
第二十一天(續)
二十多日旅行即將結束,終於要踏上回家之路;二十日睇落好似好長,其實只係一轉眼既事,諗返第一日出發既情況,去過既每一個地方,所有事都好似岩岩發生咁,看似遙遠,其實好近
晚上去到麗江火車站,當時正式既火車站仲未起好,要係呢個用鐵皮搭成既臨時火車站上車
去到一個簡陋月台,今次呢部火車好得別,第一次住呢種雙層火車
呢部車專為麗江而設,睇落又靚又新淨
今次乘座硬臥車箱;同之前坐過既硬臥車箱唔同既係呢道只係有兩層,唔係普通火車既上中下三層,但上層坐起身都係會撞頭
坐係火車下屠位置;開車冇耐火車就熄燈,外面夜媽媽冇風景好睇,所以最好都係早啲休息,明天一早就要落車
第二十二天
未夠六點準時去到昆明
冬天昆明未有咁早天光,我地連火車站都冇行出去就先坐的士去機場放低行李;當年仲係用舊既巫家壩機場,冇諗過機場竟然係市區之內,坐一陣車就到,好彩當時冇比司機打...要知道司機係的士站排得咁辛苦但只係賺得個十零廿蚊一定唔會開心
去到機場都未天光,寄存好大背囊就坐巴士向市區出發
去到市中心,終於開始天光啦
路過KFC就被吸引左入去食早餐,豆漿加油炸鬼,都唔似係KFC食物
睇下食KFC幾有用
食飽後經正義路行去翠湖公園
路過一間戲院,竟然有得睇喜洋洋,仲早過香港上畫
去到翠湖公園啦
冬天翠湖公園黎左一班得意朋友,成千上萬紅嘴海鷗由西伯利亞飛到昆明過冬,海鷗千里迢迢飛來就係為左呢個四季如春既美麗昆明
可以買麵包餵海鷗,佢地會飛起來搶住食,好好玩架
呢道餵海鷗仲好玩,佢地會飛住等野食,只要一拋出麵包就即刻有海鷗飛過來
暫時離開翠湖公園,先去另一個地方
昆明都有新巴出現?
會考時讀過一課書「花潮」,唔知大家仲記唔記得花潮講述既圓通山係點既呢?而家我就搵緊圓通山既下落;一路望住地圖,好快已經見到圓通山,但不斷係山下面行來行去,就係搵唔到上山既路,最後唯有放棄上山啦;花潮係咁形容圓通山上既圓通公園:「有亭,有臺,有池,有榭,有花,有樹,有鳥,有獸.後山沿路,有一大片海棠,平時枯枝瘦葉,並不惹人注意,一到三,四月間,真是花團錦簇,變成一個花世界.」而家一月咪就係開花時間!點解上唔到去架!冇得去圓通山,見到圓通寺就入去到此一遊!
其實都冇咩好睇...明明圓通寺後面就係圓通山,但呢道冇路上
寺入面水都冇滴...
冇野睇就走人啦,去返翠湖公園
唔通呢啲就係櫻花?未見過櫻花唔知呢
又見到海鷗啦
突然間海鷗飛起晒,成個天都係海鷗
真係多到好誇張
我就繼續係湖邊餵海鷗,買幾蚊麵包就可以玩得好耐
係翠湖公園旁邊又見到德克士,又被吸引左入去食野
昆明都唔知有邊道可以去,食完野就行返去正義路個邊
呢道都有德克士!第一次見用「負一層」來表示地庫,好有趣
商場有個兒童表演比賽
好多人丫,四圍都好多人
南屏街中心
兩旁係大商場,但我從來都唔喜歡買野,所以來到都唔知做咩好...
又見到戲院啦,實在太得閒想入去睇喜羊羊!不過呢道係買唔到下場戲飛,成班黃牛黨企晒係門口等你幫襯!戲飛都要抄黃牛,都唔知有咩可以唔炒,咁就唔睇lu
行到攰就入左一間德克士休息下
諗唔到昆明有咩好做,最後都係決定返去機場hea下好過...要去搵車搭返去機場
係南屏路巴士站搵到岩既車
機場近市區真好,坐普通巴士就可以去到,唔洗去搭機場巴士,而且仲好快到tim
返到來啦;真係好早去到機場,個天仲好光,但其實我係坐夜晚十點飛機,早左好多好多到...
機場大堂
晚餐就係呢個KFC北京雞卷;以前香港KFC都曾經有賣北京雞卷,但已經冇左一段時間,估唔到係雲南可以再次食到
等到差唔多時間就去到一個小小候機室等上機,夜晚機如果唔delay就真係神奇,所以我都唔會預呢班機可以準時起飛,最後當然係遲啦,遲一個鐘當準時...
要坐接駁車上飛機
來到我坐既飛機啦,第一次坐南方航空
先飛去深圳再轉車返香港
今晚既宵夜出現,有兩個包食下都幾好
第二十三天
大約兩個鐘航程去到深圳,拎返個背囊就要繼續趕路啦,距離屋企仲有好遠
紅白藍袋出現
出到機場,即刻跳上機場巴士去深圳市區,係第二個站落車再轉的士去黃崗;開頭有諗半夜係深圳都唔知搵唔搵到的士搭,原來當巴士停車時會有大量的士停係旁邊,唔怕冇車坐;深圳的士同其他地方比真係貴好多
由黃崗過關,坐上觀塘快線,落車再轉的士,大約四點安全返到屋企啦,二十三日旅程就係咁完滿結束^^
二十三日旅程終於寫完啦,感謝大家支持呢個遊記^^不過真係唔好意思,呢個遊記越寫越hea,到後面有爛尾感覺,希望大家唔好介意...事關遊記寫左咁多個月都未搞掂已經寫到悶,而且旅行距離而家事隔太耐,好多細節﹑當時心情等等已經唔記得啦,寫唔到出來...唔緊要啦,遊記總算完成,一路寫一路睇返自己既遊記就好似去多次一樣,唔知將來睇返會有點既感覺呢?哈哈^^


text: 王敏德同名模馬詩慧(Janet)嘅17歲孻仔王躍穎(Kadin),仍未夠秤嘅佢遺傳老竇基因,年紀細細已經puppy love,不過初戀唔夠3個月已玩完,早前宣佈同拍拖3個月嘅女友Mimi閃電分手,Kadin承認自己遺傳咗老竇嘅花弗性格,仲坦言已經有新目標㖭.女去女還在嘅Kadin,果然冇吹牛,噚日(17號)凌晨,佢就一孖四到中環夜蒲,好威威!全身黑look型仔打扮嘅Kadin,約凌晨12點半現身蘭桂坊,當時身邊伴住4位長髮美少女,佢哋分別着性感吊帶背心,tube top襯熱褲,超短裙嘅戰鬥格,不約而同以黑白look晒腿,八條玉腿圍實Kadin招搖中環街頭,場面夠晒壯觀.型仔Kadin一孖四女浩浩蕩蕩去到夜場PLAY,由於正藉放暑假,現場有好多ABC後生仔女十分熱鬧,不過,當佢哋預備入場時,由於PLAY要收取每位$200入場費,同行嘅晒腿妹都話唔買飛,Kadin似乎冇乜所謂,就齊齊離去.但佢哋行咗冇耐,就停低傾,同行嘅女伴唔想掃興,有人提出話再入去傾,傻更更嘅佢哋竟然以為PLAY可以講價收平啲,甚至唔收錢畀佢哋免費入場,所以一行五人又返轉頭,同門外嘅工作人員傾,搞咗足足十分鐘,工作人員堅持要收入場費,結果佢哋梗係失望而回啦.不過,PLAY因為係夜場關係,有規定成年人先可以入場,Kadin未夠18歲,就算講數成功,都應該係偷雞入場.五人敗走,咁跟住去邊度?於是企喺街度又傾一輪,全程英語交談.最後Kadin話:「算啦,唔玩,你哋玩!」其中一位着吊帶黑背心襯白色熱褲嘅長髮少女,似乎對Kadin好嗒糖,捉住佢講:「不如轉場玩」但Kadin竟然堅持撇甩四女,話:「你哋去玩啦,have fun!」之後佢獨自由蘭桂坊行去ifc搭的士,沿途用耳機聽住歌.去到ifc之後唔即刻截的士,反而一個人喺條街呆站十分鐘,先至截的士返跑馬地嘅屋企.


text:
靚抽王
Cap圖龍虎榜
美國同志婚姻合法化,邊個最開心/唔開心?
首先最開心當然係大愛同盟黃耀明同何韻詩啦,睇佢哋揸住寓意同志驕傲嘅彩虹旗,簡直好似剛剛驅除匈奴打勝仗咁.另一邊廂,好多 facebook用家為表支持,都將 profile picture轉晒做彩虹色,不過有人就覺得此舉如同「閃光彈」,於是又有人整咗呢幅圖應景.
在宜家迷失的毒男
至於黃之鋒,佢就由於身穿同網上一張常用毒男 cap圖同款嘅套裝,又試被高登巴打們恥笑.明明只係去買吓嘢,都掩飾唔到佢作為一個出眾男人嘅身份.不過之鋒果然係之鋒,絕對唔會好似建制派咁冇幽默感,佢喺臉書度直認自己外形好毒,仲貼番自己畢業晚會時嘅相,俾大家睇吓佢型棍嘅一面.而且大家請留意,佢個 profile picture都非常可愛,係一隻充滿靈氣嘅卡通河童.
齊齊去宜家
上星期宜家嘅「深宵瘋狂購物夜」,搞到成個商場逼滿人,加上香港社運寶貝黃之鋒都喺度,令人懷疑又係佔領運動.由於人太多,有市民企到暈,又有人排排下隊頂唔順走.呢單嘢,買到嘢嘅人遠遠唔及食花生嘅人多.
平日一打開 facebook同 WhatsApp,可謂 cap圖滿天飛, cap圖已經成為我哋生活嘅一部分.今期至 hit嘅 cap圖係乜?睇 Cap圖龍虎榜啦!!


text:
今日係titi嘅太婆生日呀 年年d親戚都會出嚟食飯
太婆住喺大埔 所以ti公 ti婆嚟接titi後 我地去左沙田
沙田有city super 換言之可以買奶粉
依家city super嘅和光堂好似好多人買咁 成鬼日都好快冇貨
我去買嗰陣 同個女人一人幾cans 哈哈 冇晒貨
下一位唔該去另一間city super啦
講開奶粉 我有d想幫titi轉另一隻大仔奶粉呀
我參考過成份 和光堂大仔比另一隻差少少 但titi依家食得好好
轉唔轉好都未知 話晒我都唔太想佢食一個奶粉廠太耐
ti爸就好firm咁話食和光堂 mami唯有努力搵point嚟擊破佢啦 哈哈
經過baby restaurant 就同titi入去開飯 titi行經咁多次呢間野
今日都係第一次正正經經喺度開餐咋
TITI係和光堂fans 一定要試下嘅
佢表現得好開心 仲食晒個餐 唯獨是個蘋果蓉冇比佢食 驚咳嘛
titi今日食 D餐 哈哈 叫做鳥冬餐 mami試過 真係唔錯喎
離開新城市 ti爸想打機 唔想周圍行 於是佢喺車玩
我同ti公ti婆同埋titi去左附近嘅香港博物館啦
冇咩野睇 冇野玩 唯獨比小朋友玩嘅場館得意d
我諗要titi返bb班先帶佢嚟咯
行到一個黑麻麻嘅場館 mami發現titi進步左呀
吸取濕地公園 同迪迪尼嘅經驗 依家佢一入黑麻麻地方
一d都唔驚 仲好開心咁 好似同緊佢探險咁
mami咁辛苦帶佢周圍去係值得嘅
最後 titi將titi太婆嘅生日禮物同利是送出 太婆好開心呀
晚飯喺太婆附近酒樓食 菜式一般 但見太婆食得開心就可以了
食完飯 mami有個問題反思 點解d長輩講野可以語無倫次嘅
係唔係輩份高就可以亂講野? 唉
沒有建設的說話叫廢話....


text:
三月一日 涼浸浸
十八個月至十九個月閒記
阿ti大叫 : 我歲半喇!!!
踏入歲半嘅阿ti 最叻就係識叫三個名
第一個係自己全名 "藍"諾兒
第二個係爸爸全名 "藍" "注" "奥"
第三個係媽媽全名 "昂" "CAR" "欣"
每次問佢 佢都識分邊個名係邊個 仲好快講得出架
數字方面就數1-15 (但有時懶數到10就唔肯數 ~_~)
英文就原地踏步A-E
動物就開始認比較難嘅動物 例如駱駝 企鵝 猩猩...
食奶戒左一餐咯 依家食三餐奶 兩大碗飯
講野同表達愈嚟愈順暢 可以容易同tima溝通
歲半生日 沒有特別慶祝 淨係去左林村許願
祝天下天平 沒有災難 個個健康 快樂
爸爸媽媽繼續搵多d 洗多d 嘻嘻
我地之前同titi去過林村架喇 今次算係陪公公去架
呢次再訪林村有d唔同 就係多左好多人喺度做生意呀
寶牒5蚊一份 個個衝埋嚟問我地要唔要
tiba隨意要左一份 見佢係咁寫野 跟住叫titi掛上去
之後我地仲發現左一棵膠嘅許願樹
上面掛左好多布橙布梨 好鬼cutie呢
歲半生日 `多謝姑姐送嘅cova旦糕
仲有嫲嫲嘅愛心火鍋 一家人食野係最開心架喇
阿ti兩歲去邊度玩好呢? 好好諗下先
但因返學關係 冇得好似上年咁去迪迪尼玩...
有個好鐘意阿ti嘅客話借遊艇比我地開party tima依家諗緊呀
好似好開心咁 但要準備好多野喎...
祝小Ti健康快樂 爸爸媽媽錫晒小ti !!!


text:
今日要喺荃灣"的"返titi過嚟呀 佢嘅渡假生涯完結lu
但佢好似好留戀ti婆嗰度 臨走用d好唔捨得嘅眼神望住ti婆哩
titi要收拾心情啊 又到星期一啦 哈哈
一早去左愉城飲茶 好貴呀 但唔知點解仲咁多人嘅?
飲完茶就去左yee ee最鐘意嘅小欖掃平貨啦 哈哈 比我買左好多頭飾比titi
仲買埋塊titi房鏡tim 係一塊好女仔嘅梳妝鏡 好冧哩
估下塊鏡幾多錢?
十蚊!!!
仲同titi房嗰名牌style一樣架! (見下)
買左好多野 用左好少錢 好滿足咁離開小欖lu
我地返左屋企一齊訓覺豬 所以今日titi係一張相都冇影過!!!
今日返到屋企收到雀巢媽媽會送嚟嘅糊仔試用 我對嗰隻奶米有興趣
四個月就可以用 佢仲有本書仔介紹如何為寶寶引進固體食物及好處
四個月的小寶寶應逐小嘗試固體食物
讓寶寶學習吞嚥和咀嚼
從而在不同的階段爭取不同的營養
1 stage 四個月或以上 (三天一次)
2 stage 六個月或以上 (可每日一次)
3 stage 八個月或以上 (可每餐)
Junior 一歲或以上 (健康基礎)
有 "奶米" 同 "米" 嘅試用包
睇完試用包 mami就睇返 titi嘅體重表 哈哈
titi嘅體重真係跟住條curve咁上升架 下次六個月唔知中唔中個point哩 期待中


text:
今日清明假期本來放假, 但因為要趕住交report比美國, 所以要被迫返工, 勁慘..
下午食lunch見到麥兜物品換, 我哋想換三套枱墊, 毎套有兩塊, 我哋玩開班fd就可以毎人一塊, 其中一套換左, 但仲欠兩套. 於是毎人食四十幾元, 但食完都唔夠, 於是問下人客有冇單據比我哋.
由於夜晚食大餐, 所以下午食清淡少少. 唔知係咪店舖內既人聽到我同tracy的對話, 同一個餐, 我既份量比較少
但換枱墊時有個唔開心既經驗, 就係ami及anton去換枱墊時, 比職員當佢地犯咁問, 仲搞到叫經理出黎對質. 我哋都唔明, 我哋用正當方法去換印花, 其他食客又願意比單據我們, 點解要咁對我哋!! 我哋最後雖然換到, 但就暫時black list左個food court, 過多一排先考慮食唔食吧
一共有兩款, 一款係開心生日會, 一個色調比較靚, 我當然要後者啦!!
放工之後, 到慈雲山中心同姑姐食日本菜. 之前見到間餐廳好靚, 一直都好想食, 今日終於有機會食啦!!
就係呢間店舖, 好似好靚咁
餐廳內既布置唔太靚, 平平實實
我哋坐位比較近個酒櫃, 而且環境尚算優靜
坐位上既餐牌及調味料
我同姑姐既座位, 個樣好似幾靚
鴨胸石頭窩飯, 賣相唔錯, 鴨胸又軟又好味
連個招牌菜三文魚海鮮pizza, 但海鮮唔太新鮮, 唔好味
食完飯之後返屋企休息下先~
kumi's new life
2011年4月5日 星期二
一肚氣, 換禮品 + 同姑姐食飯
今日清明假期本來放假, 但因為要趕住交report比美國, 所以要被迫返工, 勁慘..


text:
(Day 26) 2009-07-17
住宿 : 機場
行程 : 機場
係哈薩克既呢一日,我諗我呢一世人都唔會忘記...
今日終於要離開呢個令人討厭既國家啦! 黎到哈薩克無一樣野順利...
諗住無print E-ticket,只有個預約編號會有阻濟 (因為入check in 櫃台前要檢查機票同passport,而且呢度D人文盲又野蠻) 點知睇都唔睇passport,只比個航班編號就放行woo!
酒店大堂
一團糟既巴士站
阿拉木圖機場
諗住好順利,但當離境過關時,個警察又話我地張入境紙無係到境後5日內去做登記,跟住有另一個差人,一路攞住部攝錄機打晒燈,係眾目睽睽下影我地,一路由另一個高級D既差人,同我地講既同一番既說話...
拍攝完就帶我地返南航既櫃檯,其實呢件事我係Taraz已經一直擔心,當時比個差人攪完一大輪後話可以留30天,但張入境咭後面明明寫住5天...
好彩個南方航空職員識國語,搵返個差人問
佢話點都要我地去蓋印先,即時罰款又唔得
(因為入境咭後面果行細字都係話罰款)
於是叫個airline職員寫個移民局地址比我,又話聽日星期六可以上晝做登記...
因為我星期一返工有樣好重要既事要做! 依家唔走怕趕唔到... 睇住隻錶一分一秒地過,個心就越來越急,睇吓盡辦法趕唔趕到班機! 跟住連香港緊急救助熱線都打埋!
不過直得一提既係打極都打唔到,要經香港既朋友幫我打...
真係好唔明,我地比左錢係當地旅行社整左張邀請函,又比埋錢攪埋張簽証,張簽証上已經寫明有一個月限期...點解仲要去蓋印!
最後...眼白白睇住班機起飛...見D差人咁有系統又錄影又剩,迷諗住攞返個record law! 點知個南航職員幫我同之前揸機既女警講,個女警聽完竟然一走了之! 真係火滾! 咁我迷係check in area D 櫈度賴死唔走law! (當時已經無機無客,唔可以逗留)
有個膊頭有三粒花既差人走黎,我咪話想攞record law,全部都話無... 突然諗起香港既差人應該係最好,D人痾屎唔出都可以報警!
跟住想問多次移民局既地址,佢就用俄文寫左個地址比我,經另一個新疆人翻譯,話係佢地既上級個地址,又話佢上級已知,叫我明天去搵佢就可辦妥woo; 張字條又無搵邊個,問又唔講! 雖然覺得佢好似係打發我地走咁,不過賴死都唔係辦法...
無辦法都要走啦! 唯有聽日一早先去博一博,唔得先去移民局啦⋯


text:
再上個星期,我哋一家去咗New Jersey大西洋城賭塲兩日遊
大西洋城,出名係多賭塲
其實每年我哋都會去一次,因為用我奶奶賭塲account攞房唔駛錢
不過每年多數都係11月尾感恩節,或者聖誕節至去,今年阿姐話想入大學前去一次,因為佢記得賭塲外個Boardwalk,夏天時會有大型o既室外機動遊樂塲
賭塲依靠個海灘而建,所以沙灘與賭塲之間,就有一條長長o既Boardwalk
我哋一邊沿住Boardwalk行去遊樂塲時,最驚喜係遇到貓
呢個就係室外遊樂塲
有好刺激o既機動遊戲
真係好刺激呢,我就唔敢玩喇
夜晚我哋再一次出Boardwalk行吓,行吓旁邊o既舖頭,食吓嘢咁
天上面郁郁吓嗰啲係嘜嘢,其實係啲海鷗係天上面飛來飛去
第二朝,食咗brunch,又再出去boardwalk行吓
行行吓,俾我發現之前伸脷嗰隻黑貓,走咗o黎上面,瞓咗係張凳底度
佢真係唔怕人,我摸住佢,佢都照瞓可也,佢今日無伸脷呢
佢啲毛都滑o架,佢好可愛呢
因為之前幾年都係冬天o黎,見凍都無點出呢個boardwalk行吓,所以一直都唔知原來呢度都有咁多貓地
之後我哋就攞車走了,都要成兩個鐘頭車,希望下次o黎會再見到呢班可愛o既貓貓


text:
其實我真係開埋開埋好多好多既系列
早前既大分享我已經停左唔識更新,睇黎都要努力番下啦
而今次激發其想整呢個(小魔怪廚房)
就係因為平時我都幾鐘意上網睇其他人教點樣整野食
唔多唔少真係學到不少野!!
而我就想平時自己會整既野食都以一個最簡單方便快捷既方式同大家分享
首先第一激就當然黎個最簡單又好食既(豆卜釀魚肉)
(賣相唔係好靚,第一次試整請見諒!! )
先講一下材料:(2人份)
魚肉----半磅
豆腐卜----4兩
生粉---極少量
材料十分簡單,同埋都好易整同埋小朋友都可以一齊整架!!!
之後講解一下點樣整事前既準備啦!!
1)首先要先豆卜是但一個位置,用剪刀剪少少個頭既位置
唔洗太多,主要係想佢變成一個小盒子樣子
2) 然後再利用剪刀於內的位置輕輕地剪走內的豆卜肉
再用手指輕輕地拿出內既豆卜肉,令其豆卜變成一個"吉" 的盒子
3) 係呢個時候準備一枝鐵既匙"巾"同埋小小既熱水
再將魚肉"不"在豆卜內,如果你話我唔識運用d 魚肉點釀入去既話
就可以少少咁釀入去,慢慢咁加就可以囉!!
然後整好哂所有就可以拎去煎啦
如果大家唔想一煎就痴底架呢?
最好就用少少整整個魚肉面點少少生粉就可以啦
(溫馨提示: 經我既測試,少少就真係夠啦,太多就會成個面都係粉之如
亦都唔好食既,仲之令個面唔痴就可以啦)
最後將魚肉那邊落穫煎,當落哂所有就可以再慢慢
反番第一舊落穫既豆卜,然後反轉之後就可以加少少水
生水/熱水乜都冇問題,主要就想令入面既魚肉都熟
等約30秒至1mins 就可以上碟啦!!
呢碟(食送) 既簡單又方便,仲要係必成功既(食送) 黎既
我諗唔成功最多係好似我咁煎燶左架者
喜歡既一齊分享一下你既成功例子我睇啦!!!
如果你都有d (食送) 想學整,亦可以問下我架^^
希望你都喜歡我今次呢個新系列!!
希望你也喜歡小妹今次的分享
**以上內容亦只是個人意見,不代表所有人的意見**


text:
December 26, 2010
今日要搬酒店, 因明早搭早機返香港, 由於check out 時間係12時, 所以一早起身就坐shuttle bus 去火車站的McDonald 買早餐, 其他"團友"仲訓緊...
去McDonald 為咗換food strap, 因冇時間坐定定食, 所以要外賣早餐
一個set送一個, 早餐只剩下面2款
返到黎佢地已經起身, 時間啱啱好
食飽飽就去火車站行吓(shuttle bus 停八条口 所以今次去另一边行過去方便d), 第一站去咗Isetan 的Agnes b 店鋪, 呢間店鋪好正, 很大, 冇咩人而且有好多款, 當然又放低$$, 買左個袋依加都唔見香港有得賣
之後去咗地下街, 好耐冇黎京都, 發覺唔夠時間行
當佢地買緊果汁我又去shop 過, 不過得少量有減價, 一陣去Rinku Outlet 希望有收穫
下面呢個都冇時間去, 唔緊要, 小朋友唔識小飛俠
大仔要行天橋, 所以陪佢行
但老公推住BB車就行斑馬線, 不過我哋過咗對面佢地仲未行得
唔知呢張poster 有咩咁吸引
今早的戰利品
終於要離開京都喇
門口有notice 指示 shuttle bus 的停車位
每次都係等一陣就有shuttle bus, 都幾方便
八条口都有Yojiya 分店
又係搭特急はるか返機埸, 今晚入住ホテル日航関西空港


text:
去旅行 要識揀!酒店格價網大比拼
同一間酒店,同樣的體驗,但係兩個唔同的價錢……」最近,電視機成日播住哩個洗腦廣告,搞到小編入哂腦,究竟個廣告講啲嘢堅唔堅呢?
其實,間間旅遊網站同間間酒店的關係都唔一樣,又或者唔同的旅遊網站可能喺唔同時期有優惠,所以就會出現咗同一個時間的同一間酒店喺唔同的網站,有
唔同價錢的情況出現.而作為精明的消費者,訂房的時候價格當然非常重要,所以就衍生出哩啲酒店格價網喇!但哩啲酒店格價網並唔會提供訂房的服務,只係會幫
用家喺眾多旅遊網站入面搵出價錢最平的網站.咁除咗廣告入面講果個酒店比價網之外,想格價又有無其他選擇?而家就嚟個酒店格價網大比併,睇下究竟酒店格價
去邊好啦!
比拼一:基本資料
雖然 Trivago
聲稱合作旅遊網站數量係三間入個最少的,但聲稱呢家嘢都唔係咁可以作準,加上Trivago
的篩選條件較多,顧客可以直接用評分,價錢,酒店設施甚至顧客的個性喜好作出篩選,連歡迎同性戀者都係一個 option
,細節位做得咁貼心,抵加分啦!而喺貨幣同埋語言選擇方面,Trivago
都有較多的選擇,所以第一 round 小編就認為係 Trivago
嬴喇!至於邊個網站有最多酒店,就要測試下先知喇!
比拼二:測試酒店數量
個個比價網都話自己有幾百萬間酒店,究竟堅唔堅?喺唔設定住宿條件的情況下進行搜尋,咁先掌握到各酒店比價網資料庫入面所收錄的酒店數量.
喺哩個測試結果中可以看到喺酒店數量方面,Trivago
喺亞太地區係略勝一籌的,但喺歐洲地區Hotelcombined
顯示出的酒店數量就遠遠拋離其他酒店比價網喇,而澳洲方面就大家都差唔多!咁如果大家去唔同地方旅行的時候就識揀唔同的酒店比價網啦!
比拼三:測試酒店價錢
哩個測試的目的係檢測搜尋出來的最低價格,會唔會因為合作伙伴多寡而搜尋到較低的價格呢?以下的測試係以三個酒店比價網都可以搜尋到的五間唔同地方
的酒店,將搜尋條件設定為:2015 年 12月 1 日(星期六)check-in,2015 年 12 月 2
日(星期日)check-out,一間房間兩個大人入住,睇下係咪真係「同一間酒店,同樣的體驗,但係兩個唔同的價錢……」?
(價格可能隨時間浮動)
測試完連小編都驚訝,原來唔同網站得出的價錢差別可以咁大!但唔同時間唔同網站的唔同酒店可能都有唔同優惠,所以小編都唔敢講話實邊個比價網站得出嚟的結
果一定係至抵!之不過喺哩個測試中可以睇到 5 個地方入面, Hotelscombined
有 4 個地方都有比其他比價網低的價格顯示(以上 3
個網站均綜合房價連稅項顯示),所以喺哩個測試入面係 Hotelscombined
羸咗!不過都係果句啦,沒有最抵只有更抵,建議大家喺搜尋酒店時,可以喺唔同網站都搜尋,先可以增加搵到更低價格的機會啊!
上文既三個網站連結,快d click 入去試下啦:
其實除左上文介紹既三間比較網站之外,都仲有好多選擇既
國際性旅遊評論網站,提供世界各地飯店,景點,餐廳等旅遊相關資訊,
提供好多唔同酒店使用者的評論而且評論比其他網站真實好多,因為Trip advisor 間公司好重視評論既真實性.
一間新既美國網站,比較埋一d 其他美國酒店網站,真係可以搵到唔少便靚正既酒店.
Tripadvisor 既子公司,合作網站比較少,而且好多時都係轉跳去外國網站.
部分資料提供: Dcforever


text:
開咗學個幾月, 見 Keicy,Kassy 同 Par Par 都好乖好努力讀書, 所以獎勵吓佢哋, 去澳門新濠影匯酒店玩兩日一夜, 因為而家係酒店一週年生日, 有特別活動同遊樂設施, 啱晒鍾意「一個地方搞掂晒」嘅家長!
去到澳門, 就有專車送我哋去酒店 check-in.
上到房, 發現係一間精緻嘅家庭房, 裡面係大人一間房, 小朋友一間房, 中間有度門隔開, 有私隱之餘, 又唔會嘈親屋入面其他人.
休息一陣間之後, 我哋就一齊去咗睇巡遊.
嚟自「華納滿Fun童樂園」嘅《樂一通》小可愛, 每日下晝都會喺一樓嘅「澳門時代廣場」表演台舉行巡遊, Tom 同 Jerry 都有出嚟跳舞呀!
3 姊弟當然要同佢哋影相啦!
最大驚喜: 可以同真.Batman合照呀!!!
做巡遊嘅呢個地方, 即係澳門時代廣場, 除咗連接住新濠影匯購物大道兩條購物大街, 更加佈置到好似美國紐約街頭, 仲有高科技浮空投影, 定期有現實+虛構嘅音樂家精彩表演, 有晒立體影像.
當然仲有好多嘢食啦! Hehe…
Keicy 最鍾意坐全球最高嘅 8 字形摩天輪, 喺 130 米高望晒成個澳門, 坐完一次又一次, 都唔捨得走.
不過講真, 無論日抖定夜晚坐, 風景都係靚!
而且有復古科幻 feel 嘅摩天輪, 透明空間又多, 喺裡面望出去, 抑或離遠睇「個8字」, 都似荷里活電影場景.
`
夜晚, 係睇 magic show 嘅時間.
Keicy,Kassy 同 Par Par 都睇得好開心, 眼都唔眨, 因為今次有幾位新嘅魔術師加入, 表演內容都唔同咗.
最犀利嘅當然係國際知名魔術大師法蘭茲.哈拉瑞 (Franz Harary) 嘅魔術匯演「魔幻間」, 佢將魔術元素加上 3D 效果, 好靚! 好立體! 小朋友都睇到嘩嘩聲!
3 姊弟喺「魔幻間」嘅手信店玩得好開心, 尤其是 Par Par, 係咁玩店內 display 嘅魔術裝置.
完 show 時已經 9 點幾, 小朋友上房瞓覺, 大人就可以去賭吓錢同飲吓嘢, hehe…
第 2 朝起身, 食 buffet 早餐, 跟住帶 3 姊弟去樓上嘅草地放電…
原本大家都好期待再同 Batman 見面, 不過身高要夠 120cm , 先可以玩「蝙蝠俠夜神飛馳」呢個全球首個以 DC 漫畫超級英雄蝙蝠俠為主題嘅 4D 多媒體飛行體驗, 所以 3 姊弟之中, 只有 Keicy 先玩得……
Keicy 可以跟隨蝙蝠俠穿梭葛咸城, 同蝙蝠俠一齊伸張正義, 聯手完成艱巨任務:勇闖槍林彈雨,連環爆破嘅動作場面, 智破超級破壞王小丑,雙面人同班恩嘅奸險佈局, 仲要坐超型嘅蝙蝠戰機喺大廈之間左穿右插, 跟隨蝙蝠車展開一連串驚險追逐, 將城中頭號罪犯一一繩之於法.
唔止小朋友, 大人都好啱玩, 夠晒緊張刺激, 真係好似帶返我去後生啲嗰陣時, 話晒做咗媽媽, 年紀大咗, 有啲機動遊戲, 唔係講笑, 都幾驚吓, 未必夠膽玩㗎…… :P
`
跟住同 3 姊弟去咗「華納滿FUN童樂園 」.
裡面超大, 有晒華納兄弟同 DC 漫畫英雄, 《樂一通》及《漢娜巴伯拉》等 character, 可以瘋狂影相之餘, 仲有得玩車車同爬上爬落, 又一個「放電」時間!
3 姊弟當然玩得好開心, 玩到唔想走啦!
溫馨提示: 每日頭 100位入場嘅小朋友, 可以得到華納兄弟限量貼紙套裝一套.
`
之後去咗食嘢 .
我自己都鍾意食薄燒, 而呢個日本牛肉薄燒, 中間捲住嘅蔥同醬, 係佢哋自己tailor made, 香港好少有, 因為香港通常都只係捲住啲碎蔥, 而呢度嘅薄燒有啲洋蔥同蓮藕片, 所以好好食!
當然仲有小朋友最愛嘅甜品啦!
然後, 就好依依不捨咁, 完咗呢個兩日一夜嘅澳門之旅, 返香港 lu…
我覺得新濠影匯做得好嘅地方係, 活動唔止為小朋友而設, 亦都好顧及到大人嘅需要, 好似 Batman 館嘅 4D 互動遊戲, 真心緊張刺激, 玩完好滿足!
希望 Keicy,Kassy 同 Par Par 喺呢兩日一夜都充夠電, 返去繼續努力讀書, 有好成績, 下一次再去玩過! ^^
FB: KeicyKK


text:
今次係Mia同屋企人去左澳門辦事,
順便行下食行野,因完全無做過任何功課,無計劃地行到邊食到邊,
原來同家人一齊去玩好大壓力,咩都預左你會知係邊,總之旨意晒你la!
平時同大ka去玩都係一人負責一半既野(輕鬆好多),
但如果唔係呢之機會都唔記得原來好耐無一家人出門,
今次坐番TURBOJET,終於唔洗係氹仔碼頭行餐死先過到關同坐車,
之前坐金光係氹仔碼頭果段路真係好長要行好耐,
成日都係日間影大三巴同新馬路,今次要試下夜晚影效果好唔同呀!
夜晚真係少人好多,影相都少好多人,太好了~~
今次介紹既係 (Mia最喜歡幫襯呢d小店,全香港既商場都已經被連鎖店佔領了)---
牛記咖喱美食 (原來米芝蓮推介餐廳之一,其實Mia都唔知,只係店內貼到周圍都係先知)
Ngao Keo Ka Lei Chon
新馬路十月初五街1號地下
2895 6129
不過第一餐係食早餐,Mia真係覺得好抵,A餐又粥又麵仲有野飲都係$22!
腩汁撈粗麵
麵質夠彈牙,雖然無餸但加左腩汁都好好味~
再加牛什粥,牛什同粥底真係用心既製作,
牛什好入味而粥底好綿!
Mia碗牛什粥已經最後一碗,真係行慢一步都無得食!
唔知係唔係澳門間間食店都有豬扒包,
連早餐都會食豬扒包,
硬既豬仔飽加埋一塊唔韌好入味既豬扒,好味!
仲有好得意既係全店飲品都係無甜味,
係等野飲到既時候自己加糖水!
餐飲汽水原來係飲寶礦力,
澳門餐廳真係與別不同,
原本去到氹仔官也街既晃記買肉切酥,
成條街得晃記有人排隊,仲要排左三份之一條街,
點知被人買晒要等成兩個鐘先至再有,梗係無等lu!
呢幾幢樓特別之處係得番個框框,
望到都覺得超級危險!!!!!夜晚天黑睇唔到仲係下面行左幾次,
天光時先知道,不過顏色好吸引人望,唔知當年完整同新既時候係咩樣既呢?
登登登!重點重點又係牛記,
今次係午餐時間,終於可以食到全店最出名既蟹皇撈麵,
好大匙既蟹皇,有時一隻蟹都無甘多蟹膏!
蟹皇好香,幼麵質都好夠彈牙!
不過就真係多油左少少!食完碟麵之後d油多到!
微霧風扇真係涼好多,不過整到副眼鏡濕晒!
十月初五街真係好多野食~下次要再試多幾間唔同左食店!
請繼續支持大Ka同Mia~


text:
以權力欺凌嘲笑無權者,係最卑劣的賤種,而我震驚嘅係,入面竟然包含人民力量支持者,同埋前學民思潮成員
一個垃圾「實驗」登響垃圾網媒,真係絕配
簡單黎講,呢位蕭教授個「Friend」(好有你的朋友就是你Feel)響一個Jupas面試中,故意擺本城邦論響班後生面前,然後又故意問啲港獨問題,然後就用「20個人無人敢提城邦論,得一個人敢提港獨」呢個所謂數據黎嘲笑本土派年輕人無種,去到大學面試就跪低唔敢「政治表態」云云.
首先,響教育角度黎講,我係極度質疑你有無權用一個學生面試黎做一個「社會實驗」,有無權連面試入面有幾多人表過咩態呢啲咁仔細嘅數據作為政治表態;我唔知作為大專機構係咪應該對呢種疑似失德手法作出跟進,但至少,我認為呢位蕭裕均口中嘅「朋友」應該出黎澄清下究竟響面試過程係咪真係發生咁嘅事.
其次,就算撇除教育操守問題,呢位面試官想用「Jupas學生敢唔敢表態」作為諷刺本土派青年唔敢企硬呢做做法亦係有問題到痴線.
(文章刊登後,總編收到讀者報料,茲更正證據資訊如下)
我成日都講,我地唔可能要求所有人都犧牲自己所有去做英雄,做烈士,我地自己都有家庭,都要搵食,都要為前途著想,響某啲關鍵時刻係難免要妥協:響香港,決定年青人前途其中一個好重要嘅環節就係升學.試問當一個背負住家庭同自己期望嘅年青人,為咗提升自己Jupas成功機會,響面試入面隱藏自己嘅政治立場,有幾值得嘲笑?佢地甘於屈服響你淫威之下,證明佢地其實真係好重視呢個課程,可惜響你眼中,佢地就只係生死任你操控嘅白老鼠.
如果你咁都覺得好笑,即係話當年李卓人寫六四悔過書係好笑,林榮基響大陸被迫拍片認罪,返到香港反口好笑,所有北上嘅香港人一過咗羅湖就三緘其口好笑,被中共無理監禁,然後懷疑被性侵之後仲要出個聲明話自己犯錯嘅考拉,全撚部都係佢口中嘅「忽然成熟」──呢位面試官,既然你咁撚威,點解縮撚個龜頭響冷氣房,要借你「朋友」把口黎笑啲年青人,點解唔撚露出你嘅真身,堂堂正正話比人聽,係呀,我就係用面試班學生黎做社會實驗,就係講到明自己反本土,邊個夠膽提港獨我唔高興就隨時連書都無得讀?
唔好撚同我講其實你無預設立場,如果係無,你篇文就唔會寫到咁撚樣,我亦覺得學生好聰明,因為當你係咁無品失德,咁撚鍾意玩弄權力嘅時候,佢答嘅嘢一唔啱心意,都幾可肯定唔駛旨意有書讀.
作為一個權力掌握者,濫權去測試果啲畏懼你權力,淫威之下嘅弱者,然後仲要沾沾自喜咁覺得人地無種,自己最有種,呢啲係最卑劣人性嘅展現,所有認同並傳閱呢篇文嘅,全部都係人渣,教畜.


text:
早幾日表妹打電話俾我,佢同我講話就黎大學畢業,之前報咗中大同埋Poly嘅Nursing Master課程,但interview之後都無消息,睇黎應該唔會收佢,所以就問我仲有啲咩出路可以揀.
「你嘅然想做護士,點解你初初揀科嗰時唔揀Nursing呢?」
「唉,我讀文科架,而且我A Level又考得唔好,根本就無可能入到Nursing,有得讀大學已經算唔錯架喇,其實我唔係想做護士架,但我發覺我畢業後根本就無用,搵份工可能得一萬蚊人工,還埋grant loan就得嗰幾千蚊剩,我點俾家用阿媽呀? 所以咪諗住俾多啲錢讀個Nursing Master可以有保障囉,但而家又唔收,表哥你可唔可以幫我諗諗計呀……」
同表妹傾咗一輸之後,發覺佢好慘,佢屋企本身都無乜錢,為咗供佢上大學已經辛苦,但如果讀埋個Master就更加辛苦,得唔讀又好難搵到好工,就算想讀都無學位收佢……
一個大學生,畢業後嘅人工竟然可以咁低,喺消費指數咁高嘅香港,真係扣埋返工同埋日常基本消費娛樂開支之後,根本就連還grant loan與及俾家用嘅能力都無,試問年青人又點會覺得有將來呢?
記得英國佬嘅年代,中三,中五,中七,專上學院(Poly, City之類) ,三間大學, 一級又一級咁分門別類.
讀得大學嘅人絕大部份都係天生就讀到書,無咁叻但又勤力用功讀書嘅就專上學院, 中七畢業後覺得想搵錢同埋快少少累積社會經驗嘅人就會出黎做野賺錢先,到覺得需要增值學歷嘅時候先會去進修,但因為已經有一定經濟能力,所以生活無咁吃力, 就算中五嘅都可以做普通文職,中三就去做Sales或者體力勞動工作.逐格逐格咁樣分落去,但做咩工都好,都一定搵到足夠自己生活嘅金錢,當時香港人係唔會專登用錢去買學歷,真係洗錢嘅人,都會出國留學,起碼都會學到一口流利嘅英語.
但時代改變了,而家走進大學校園,周圍都係講緊普通話嘅大陸學生,好多都係學費全免,宿舍又俾佢哋霸晒,一個家住西環嘅中大生,竟然唔夠分住宿舍,真係非常之可笑.
以為死讀爛讀大學畢業,點知出到黎個個人都係大學生,為咗增加自己嘅叫價能力,就去讀第二個Degree,或者去讀Master,但又要用多幾年時間,用多屋企幾十萬,為咗嘅只不過係幫自己畢業後賺多出幾千蚊人工.
學生們之間又會互相比較,三大嘅就會笑City生做Shity,City生又會笑珠海書院生都叫算做大學嗎?,珠海生又會笑IVE生為矮肥生或者I大生. IVE又會笑毅進生為偽進,你憑乜讀完就有咁高學歷? HKU space生又會同生自稱HKU……
成個社會都只會去比較最表面嘅學歷,後生仔根本就唔會去諗一下咩叫做工作表現同埋「執生」呢兩個字嘅重要性.久唔久就會有啲新畢業嘅同學仔問我:
「飛爺,你讀到咩程度呀?」
「中五理科全合格,之後讀過Open U」
「然後呢?」
「然後? 無架喇,係咁多.」
「吓,無架喇? 點解唔去讀多個Master呀?」
「Master?我贏嘅係經驗同埋做野嘅能力,我有需要洗多幾十萬去買個學歷咩? 有時間嘅話,我休息吓好過啦, 人生得嗰幾十年,真係要為學歷去讀足幾十年書咩? 學歷嘅野,夠自己搵工咪得囉, 邊有得同人比架.」
或者同學們會覺得我好寸,又或者佢哋會心有不甘點解自己Master畢業而要聽令於一個只有中五畢業就出嚟做嘢嘅人.
但其實佢哋又無錯嘅,因為呢個社會已經開始扭曲到以為用錢買到學歷就係成功. 要怪唔應該怪學生,要怪就應該怪一班將學位量化用黎賺錢嘅當權者.
將香港人交嘅稅去支助大陸人嚟讀Degree,Master甚至博士,將本應屬於香港人嘅福利用盡,好多本應有資格讀到大學嘅香港人就讀唔到,然後學生就要出面自己交高昂嘅學費去「自我增值」先可以搵到份比較好嘅工種.
就算入到大學,未畢業嘅就搞到屋企有巨大嘅經濟壓力,但一畢業就周身債,呢個咁嘅社會仲點叫班後生仔覺得有希望同埋將來?
再過十年,真係唔知會唔會大學畢業就只能夠做麥當奴……


text:
尋晚同幾個去沙巴旅行既朋友飲野傾行程
上年去布吉, 有波子, 燕, 我和Burn
但今次沒有了Burn, 大家都擔心起來了...
因為我總愛一個人周圍走
佢地就會叫Burn去捉我返唻
很好笑...
有次去蛋島snorkeling
係海度, 我自己一個游開左
佢地叫Burn捉我返去
我返到去話 "頂件救生衣好阻水, 唔用喇!"
然後掉低件野再落水玩
今次連Burn Burn都無著, 跟我一齊去
咁波子同燕見有Burn Burn係度都放心啲
過左陣...佢地見到Burn Burn自己一個返唻
驚訝地問 "喂小琳呢?!"
Burn望住個海是但指 "個邊啩"
"頂我叫你睇住佢加嘛!"
波子同燕即刻攞多件救生衣飛落海搵我
佢地向住Burn指既方向去搵
點知原來我係另一邊...
***
係巿中心行街
我又一個行左去睇野
佢地又叫Burn Burn去捉我返唻
佢地繼續行住先, 但再望返轉頭
Burn同我行左去更遠既地方...
***
係langkawi
我潛完水上返浮台, 即刻再落水浮潛
我又想唔著救生衣, 但佢地唔比
仲叫Burn Burn勸我要著 "喂呀Burn呀過唻勸下小琳啦!"
Burn本身己經落左水, 大叫 "喂小琳快啲落唻啦呢邊有條大魚呀!!"
我答 "好呀即刻唻!!" (心諗, 正呀~ 可以乘機逃走!)
***
其實Burn Burn去可以大家會仲擔心
哈哈~ 次次講返起都笑到肚痛
但我今晚好認真咁同佢地講
我自從住完岩岩個次醫院後
我變得怕死了
唔係因為我真係"怕死"
而係我知道, 如果我有咩事
屋企人會好傷心
呢樣野係人都知, 但今次我係真正明白
點解無啦啦會有咁既體會呢...
係因為訓我隔離床既阿姨影響左我
佢叫Polly
佢好鐘意講野, 就算我唔應佢佢都會講
但我唔應佢佢係唔會唔開心
所以我係可以, 鐘意就應下, 唔鐘意就唔應
同佢相處都好愉快 ~
有一日佢同我傾閒計
話個仔唻探佢, 佢將佢地既對話講比我聽
佢一路講一路笑得好開心
但其實以我做仔女既身份
聽到呢啲內容既反應係 "好普通啫, 有咩咁好笑?"
我諗大家都諗到, 個分別就係
因為佢係一位母親
我呢一世都唔會有機會成為一位母親
一直以為自己可以想像到媽媽既心情
但而家至知, 唔做過呀媽係真係唔會明白
原來仔女只要肯同父母傾計
即使係好普通既對話
父母己經覺得好滿足
我出院回家後
和父母吹水吹左兩粒鐘
媽媽都話好難得
哈哈~
所以, 我唔想死
因為唔想佢地傷心
呀燕聽完就話 "你驚死就最好啦! 你以前真係太唔怕死喇!"
哈哈! 我成日以為自己孑然一身嘛...